
„Gyvojo Dievo Bažnyčia yra tiesos šulas ir 
tvirtumas“. 1 Tim. 3. 15. „Jei jis nepaklausytų 
Bažnyčios, tebūna jis tau, kaip pagonis ir mui- 
tininkas“. Mat. 18. 17. 


Aplinkraštis. 


Švento mūsų Tėvo Dievo apveizda Popiežiaus Pijaus IA, 
šiuo vardu visiems patriarkams, primasams, arkivyskupams ir 
vyskupams viso katalikiško pasaulio, turintiems malonę ir drau- 
gystę su Šventu Apaštalų Sostu. 


Šlovingi Broliai, sveikinimą jums ir apaštališką palaiminimą! 

Pakelkite akis aplink save, Šlovingi Broliai, o išvysite ir 
graudingai su mumis apraudosite biaurybes, naikinančias šian- 
dieną ypačiai nelaimingą Italų šalį. Mes gi su žema širdžia gar- 
binam nepasiekiamą Dievo tvarką, kuriam patiko, kad gyven- 
tume tokioj skaudžioj gadynėj darbu kai kurių žmonių, stačiai 
sakant, vyresniųjų nelaimingosios Italų žemės valdimierų, kada 
šlovingi Dievo įsakymai ir Šventos Bažnyčios įstatymai suvisu 
paniekinti, kada bedievystė be jokios bausmės galvą aukštyn 
kelia ir viršų ima. Iš to visos paleistuvystės, visos nelaimės ir 
žalos, kurias regime su didžiausiu mūsų sielos skausmu. Ir taip 
didi būriai žmonių, vaikščiojančių bedievystėį, kariaujančių po 
šėtono vėliava — kurioje parašyta: melas, kurie praminti maiš- 
tininkų vardu ir pakeldami savo nasrus prieš dangų, išniekina 
Dievą, biaurina ir niekina visas šventenybes, mindami po kojo- 
mis visus Dievo ir žmonių įstatymus, garuoja, kaip smarkieji 
vilkai, viena tik galvažudybe, lieja kraują, žudo dūšias, traukdami 
į prapultį nedoraisiais savo paveikšlais ir neteisingiausiai ieško 
naudos iš savosios nedorybės, išplėšdami per nevalią svetimą 
turtą, nurungdami silpnąjį ir pavargėlį, padaugindami nelaimingų 
našlių ir nelaimingų našlaičių ir už dovanas darydami malonę 
bedieviams tada, kada teisingam nedaro teisybės, apiplėšia jį ir 

savo širdies pasileidime nori biauriai pasotinti visus piktuosius 
pageidimus didžiausiai žalai ir pasauliškajai žmonių draugystei. 

Tokio prapuolusių žmonių luomo esame apsiausti iš visų 
pusių, Šlovingieji Broliai. Tie žmonės apimti dvasios, suvisu vel- 
niškos, nori įbesti melagystės vėliavą geradaringame mūsų mieste, 
šalia Švento Petro Sosto, vidaus teisybės ir katalikų vienybės. Didū- 
menija gi Piemonto vyresnybių, kuriems reikėtų sudrausti tokius 
žmones, nesisarmatija pagelbėti jiems su visa savo karštybe, pa- 
tiekti jiems ginklų ir visokių reikalingų daiktų ir praskinti kelią 
pas šį miestą. Bet tegul sudreba visi tokie žmonės, norint aukš- 
čiausioj vietoj būdami pastatyti ir pačiame viršuje pasauliškų 
valdžių, nes tokiuo, tikrai, suktu pasielgimu painiojasi į Bažny- 
čios bausmių ir iškeikimų pančius. Ir noris su nužeminta širdžia 
nepaliaujame melsti ir prašyti iš visų mūsų pajėgų Dievą, tur- 
tingą gailestingumo, idant teiktųsi visus tokius nelaimingus žmo- 
nes atversti į išganingą atgailojimą ir į tiesų teisybės, tikėjimo 
ir Dievo baimės kelią, vienok negalime nutylėti daug smarkių 
baisybių, griūvančių ant mūsų šioje tamsybių valandoje. Lau- 
kiame su siela visiškai tylia visokių atsitikimų, nors anie įvyktų 
per apgaudinėjimus, koliojimus, suktybes ir pikčiausias mela- 
gystes, nes visą savo viltį ir visą savo podūksį padedame Dieve, 
mūsų gelbėtojuje, kuris yra visa mūsų pagalba ir mūsų tvirtybė 
visuose mūsų prispaudimuose, kuris neleidžia turintiems jame 
podūksį palikti sarmatoje, kuris sutramdo bedievių žabangas ir 
sutranko nusidėjėlių galvas. 

Tuo tarpu negalime susiturėti, Šlovingieji Broliai, nepadavę 
žinios jums visų pirma ir visiems žmonėms, pavestiems jūsų rū- 
. pesniui, apie buitį suvisu nelaimingą ir apie taip didžias bai- 
sybes viduj, kurių dabar esame iš Piemonto vyresnybių malo- 
nės labiausiai. Tikrai, nors esame apginti tvirtybe ir atsidėjimu 
ištikimiausios mūsų kariuomenės, kuri garbinguose savo darbuose 
parodė stebėtiną stiprybę; vienok regimas daiktas, jog negalės 
ilgiau spirtis prieš daugybę tol didesnę neteisingiausių savo už- 
puldinėtojų. Ir nors didi yra mums paguoda iš vaikų malonės, 
kurią mums parodo likusioji pas mus dalis mūsų valdovų, kurių 
nebedaug mums nedorieji išplėštojai paliko; vienok iš gilumo 
širdies vaitojame, kad ir tie patys ištikimieji mūsų žmonės ne- 
gali išsisaugoti nuo didžiausių baisybių, kuriomis juos apsiautė 

smarkūs batalijonai nusidėjėlių žmonių, gąsdinančių anuos to- 
pradžios visokiais graižiojimais, plėšančių anuos ir varginančių 
tūkstančiais būdų. Pries tam dar apraudame kitas nelaimes, ne- 
galimas kaip reikia apverkti. 

Labai gerai sužinojote iš mūsų konsistorinės pratarmės 
pernykščio spalio mėnesio 29 dienoje ir po to iš tikrųjų raštų 
spaustuvėn paduotų, kokios nelaimės Katalikų Bažnyčią ir jos 
vaikelius Maskolių ciesorystėje ir Lenkų karalystėje spaudžia ir 
drasko. Katalikų vyskupai, kunigai ir pasauliški žmonės išvaryti 
svetimon šalin, įstumti į kalines, varginami visokiais būdais, jų 
turtas išplėštas, jie gniaužomi ir spaudžiami didžiausiomis baus- 
mėmis, o Bažnyčios teisės ir įstatymai sumindžioti po kojomis. 
Negana to, bet dar maskolių vyresnybė savo senųjų aždėjimu . 
nepaliauja laužyti Bažnyčios įstatymus, traukyti vienybės ir drau- 
gystės ryšius, esančius tarp anų tikinčiųjų ir tarp švento mūsų 
Sosto. Visa daro, ką tik išmano, iš padujų išversti savo šalyse 
Katalikų tikėjimui, tikintiesiems ištraukti iš Katalikų bažnyčios ir 
pertraukti į nedoriausią skyzmą. Su netikėtu mūsų sielos skausmu 
duodame jums žinią, jog du dekretu neseniai ana vyresnybė 
paskelbė po paskutiniam mūsų pratarimui, čia viršiau minavo- 
tam. — Praėjusio gegužės mėnesio 22 dienos žodžiais baisiu drą- 
sumu Podliakijos diecezija Lenkų karalystėje panaikinta liko su 
savo kanauninkų kapitula, konsistorija ir diecezine seminarija; 
tos diecezijos vyskupas atitrauktas nuo savo avidės ir prispirtas 
tuojau ir iš tos diecezijos sienų atsitolinti. Tas dekretas lygus 
kitam dekretui, išleistam pernykščio birželio 3 dienioje, kurio ne- 
galėjome minėti, nežinodami apie jo paskelbimą. Tuo dekretu 
ana vyresnybė neturėjo baimės savo galia ir savo autoritetu pa- 
naikinti Kamenčiaus dieceziją, išversti jos kanauninkų kapitulą, 
konsistoriją ir seminariją ir per nevalią atskirti vyskupą nuo jo 
diecezijos. 2 

Matydami atimtus iš jų visus būdus, matydami užkirstus 
sau visus kelius susisiekti su tikinčiais anos šalies žmonėmis ir 
nenorėdami leisti, kad anuos blaškytų kalinėn arba svetimon 
šalin ar kitokiomis bausmėmis prispaustų, turėjome savo laik- 
raščiuose paskelbti raštą, duodantį valdžią ant anų plačių diece- 
zijų ir aprūpinantį dvasiškuosius tikinčiųjų reikalus, idant spaus- 
tuvė paduotų žinią apie mūsų aprūpinimą anų vietų. Kokia min- 

timi ir kuriam galui tokie dekretai maskolių vyresnybės paskelbti, 
kiekvienas pigiai gali suprasti iš to, kad negana vyskupus išveža, 
bet dar ir diecezijas naikina. 


Bet kas perpildo saiką mūsų širdies skaudėjimo, Šlovingieji 
Broliai, tai tos pačios vyresnybės dekretas, duotas praėjusio ge- 
gužės mėnesio 22 dienoje, įstatąs Petrapilio mieste Kolegiją, va- 
dinamą dvasišką Romos Katalikų Kolegiją, kurioj pirma vieta 
paskirta Mogiliavo arkivyskupui. Tai visi raštai ir prašymai nors 
būtų apie tikėjimo artikulus ir sąžinės reikalus parašyti, pas mus 
ir pas Šventą Apaštalų Sostą vyskupų, kunigų ir tikinčiųjų iš 
Maskolių ciesorystės ir iš Lenkų karalystės turi būti ton Kole- 
gijon siunčiami perkratyti ir pamatyti, ar tikrai anų prašymų 
vyskupai įvykinti negali ir atsiųsti pas mus tada tik, kada vyskupų 
mūsų valdžia nebetesi. Potam vėl sugrįžusį mūsų atsakymą tos 
kolegijos vyresnysis turi siųsti pas ciesorystės reikalų ministerį 
peržiūrėti, ar tame atsakyme nėra ko priešinga ciesorystės įsta- 
„ tymams ir valdimieriaus teisei, o jei nėra nieko priešinga, tai 
ministeris, kaip sau nori, gali leisti arba neleisti ano atsakymo, 
kad nueitų, kur siųstas. 


Gerai regite, Šlovingi Broliai, kaip nepakenčiamas ir peik- 
tinas toks dekretas, išleistas pasaulinės valdžios atskalūnų, kurs 
daro tiek žalos dieviškam Katalikų Bažnyčios įstatymui, kurs 
yra priešingas Bažnyčios tvarkai, kurs nori paniekinti aukščiau- 
sios mūsų popiežystės teisę ir išversti švento Apaštalų ir vys- 
“ kupų Sosto galybę ir autoritetą, kurs pančioja aukščiausiojo visų 
tikinčiųjų ganytojo laisvę ir tikinčiuosius žmones traukia nedo- 
riausian atskiliman nuo tikrosios Bažnyčios. Dekretas, pagaliau, 
toks, kuris laužo ir mina po kojomis paties prigimimo įstaty- 
mus, tikėjimo ir sąžinės dalykuose. 


Pridėkime prie to, kad katalikiška akademija Varšuvoje pa- 
naikinta ir kad Chelmo ir Belzo ruskųjų unijotų lygia dalimi 
turią prapulti. Bet kas verksmingiausia, tai, kad atsirado kuni- 
gas, vadinamas Wojcicki, abejotino tikėjimo žmogus, kuris, pa- 
niekinęs visas Bažnyčios bausmes ir iškeikimus ir nesidrovėda- 
mas baisaus Dievo teismo, nebijojo priimti iš tos pačios pasau- 

linės vyriausybės rankų valdžią ir viršenybę ant šios diecezijos 

ir išleido jau daug įsakymų, priešingų Bažnyčios įstatymams, o 
patogių nedoriausiai skyzmai. 


Viduje visų tų nelaimių ir visų tų prispaudimų, griūvančių 
ant Bažnyčios ir ant mūsų, neturėdami nieko kita, kaip tik vieną 
Viešpatį mūsų Dievą, už mus užstoti ir atsispirti, liepiame 
jiems nuosakiai, Šlovingi Broliai, idant iš savo meilės ir karšto 
troškimo apginti katalikiškus dalykus, giliausiai gerbdami mus, 
dėtumėte karščiausias jūsų maldas draugėn su mūsų maldomis, 
idant prašytumėte ir maldautumėte Dievo be perstogės su visais 
jūsų kunigais ir tikinčiais žmonėmis, idant atsiminęs amžinąjį 
savo gailestingumą, atverstų nuo mūsų savo rūstybę ir duotų 
mums ir savo Bažnyčiai išsigelbėti iš tų tvanų, nelaimių, idant 
savo visagalybės pagalbą ir globą duotų tos Bažnyčios vaikeliams, 
kurie kuo ne visose šalyse, o labiausiai Italuose, taip pat Mas- 
kolių ciesorystėje ir Lenkų karalystėje aptraukti tokiomis žaban- 
gomis ir nuvarginti tokiais prispaudimais, idant anus išlaikytų ir 
“diena dienon vis labiau stiprintų išpažinime Katalikų tikėjimo ir 
išganingo jo mokslo; idant sarmatą padarytų bedieviškiems Baž- 
nyčios neprietelių kerštams, idant anuos ištrauktų iš nedorybių 
prapulties ir atverstų į savo įsakymų taką. Dėlto norime, kad 
atlaikytumėte savo diecezijose pamaldas per tris dienas tarpe šešių 
mėnesių nuo šios dienos ir už jūrių diecezijose tarpe metų. Kad 
tikintieji su karštesne širdžia vaikščiotų ant tų pamaldų ir melstų 
Dievą, maloningai išleidžiame Viešpatyje visuotinius atlaidus ir 
nuodėmių atleidimą visiems ir kiekvienam iš tikinčiųjų vyrų ir 
moterų, kurie išpažinę ir priėmę Švenčiausiąjį Sakramentą, bus 
dievotai tose bažnyčios pamaldose per visas tris dienas, prašy- 
dami Dievo mūsų intencijon už šio meto Bažnyčios reikalus. 
Tiems gi tikintiems, kurie turėdami širdy gailistą už nuodėmes, 
nudirbs darbus, paskelbtus vienoje arba antroje tų pamaldų die- 
noje, duodame paprastu Bažnyčios būdu septynerių metų ir sep- 
tynerių kvadragenų atlaidus už atgailas jiems prigulinčius kokiu 
nors būdu. Visus tuos atlaidus, nuodėmių atleidimą ir iš atgailos 
išliuosavimus suteikiame Viešpatyje ir tikinčiųjų krikščionių vėlėms, 
išėjusioms iš šio pasaulio Dievo vienybėje ir meilėje, jei joms 
gelbėti bus paaukoti; ir šiam mūsų sutvarkymui nė koks dekretas 
neturi galios priešintis. 

Ant galo, visų didžiausis mums ramumas, kad galime iš naujo 
patvirtinti maloningą Viešpatyje jums širdį; tikriausiu tos malonės 
ženklu priimkite apaštališką palaiminimą, kurį iš gilumo širdies 
duodame jums patiems, Šlovingi Broliai, 1 visiems kunigams ir 
žmonėms tikintiesiems, kurie paskirti kiekvieno jūsų rūpesniams. 

Duota Romoje pas Š. Petrą 1867 m. spalių m. 17 d. mūsų 
popiežystės 22 metuose. 

Pias. P. P. IA, 


Apie Šventos Bažnyčios sielavartus. 


Romos miestas ir šalis, vadinama Bažnyčios Karalystė, nuo 
tūkstančio metų su viršum Popiežiui prigulėjo. Ne per karą imta, 
bet Pipino, Prancūzų karaliaus, dovanota. O daugybė senobinių 
Bažnyčios raštininkų sako, Kastantinas Didysis, Romos ciesorius, 
nedrįsęs Romoje savo sostinę turėti ir perkėlęs į Kastantinopolį 
dėlto, kad šalia šv. Apaštalų Sosto, kuriame Popiežius sėdi, ne- 
dera ciesoriaus sostui stovėti. O kad smarkios Hunnų, Longo- 
bardų, Normanų ir kitos giminės ne kartą, priveikdamos ciesoriaus 
kariuomenes, norėdavo visus Romos žmones ištremti, Popiežius 
užstodavo, išgelbėdavo, tvarką ir teisybę darydavo. Šventieji 
Apaštalai Petras ir Povilas, ne vieną kartą stebuklingai pasirody- 
dami, žūstančius žmones gelbėdavo. Visi tad anos šalies miestai 
ir žmonės per daug kartų ŠŠ. Apaštalų ir Popiežiaus valdžion ir 
globon atsiduodavo ant amžių. Dėlto potam Pipinas ir Karolius, 
aukščiau minėti, Italų žemę iš neprietelių atėmę, Romos miesto 
ir šalies jam prigulinčios nedrįso sau palaikyti, bet iš naujo vėl 
dovanojo amžiniems laikams ŠŠ. Apaštalams Petrui ir Povilui, 
o karališką valdžią Popiežiui. Dėl to Roma su savo žeme vadinasi 
Šv. Petro Tėviškė, Bažnyčios Karalystė. Šventieji Popiežiai ir Šv. 
Bažnyčios susirinkimai padarė tokį įstatymą, kad kiekvienas Po- 
piežius, žengdamas pirmą syk į Š. Apaštalų Sostą, turi prisiekti, 
jog Romos miesto ir žemių jam prigulinčių niekam neatiduos, 
bet saugos ir išlaikys nepaliestas lig gyvas; ir paskelbė baisius 
iškeikimus tokiems žmonėms, kurie drįstų išplėšti kurią dalį anos 
karalystės. 

Dėlto, jei kada koks bedievis karalius ar ciesorius atimdavo 
Romą ar Š. Bažnyčios karalystę, tai ar jis pats, arba jam mirus 
kiti turėdavo Popiežiui visa sugrąžinti. Visi krikščionių karaliai 
ir ciesoriai visados būdavo šv. Apaštalų Sosto tarnai ir apgynėjai; 
ir nors Popiežius neturėdavo didžios kariuomenės, vienok visos 
žemės jam dovanotos prie jo išbuvo ligi šiolei. 

Dabargi 1859 metuose Piemonto valdimierius užėmė visą 
Italų žemę ir pripažintas būdamas Italų karalium, didžią dalį šv- 
Bažnyčios karalystės išplėšė iš šv. Apaštalų Sosto. Negana to, 
dar norėdamas Romos mieste savo sostą pastatyti, užleido be- 
dievius žmones su ginklais 1867 metuose, vadovaujant generolui 
Garibaldžiui, idant išmušę saujelę Popiežiaus kariuomenės paimtų 
Romą ir išplėštų iš Bažnyčios paskutinį kąsnelį žemės. Popiežius 
turėjo apie ketvertą tūkstančių kareivių, bedievių susidarė daugiau 
ne dešimts tūkstančių ir da vis daugiau rinkosi iš visos Italų 
karalystės. Bažnyčios karalystės gyventojai liko Popiežiui ištikimi, 
nors labai būdami prispausti bedievių, norėjusių visokiais būdais 
prispirti, kad išsižadėtų Popiežiaus ir į juos pristotų. 

Šventas Tėvas, regėdamas kraujo praliejimą, kad būtų galėjęs, 
būtų išsižadėjęs Romos ir žemės, bet to padaryti niekaip gyvai 
negalėjo, būdamas prisiekęs šv. Petro Tėviškę išlaikyti visą. Dau- 
gelis gražių bažnyčių Romoje, kurioms puošti ir išlaikyti, kad 
negriūtų, reikalauja daug lėšų. Prie Šventam Tėvui turi būti visos 
Šv. Bažnyčios diduomenės: Kardinolai, Patriarkai, Vienuoliai ir 
daugybė kunigų—visi turėtų badu mirti. Daug reikia lėšų Misiono- 
riams išmokyti visokių kalbų ir siųsti už jūrių į visas šio pasaulio 
pagonų šalis apsakinėti Evangelijos ir Šv. Krikšto Viešpaties 
Jėzaus įsakymu. O iš kur tų lėšų paimti, jei bedieviai atims 
Bažnyčios karalystę? Š. Tėvas, būdamas visos šv. Bažnyčios galva, 
kad neturėtų savo karalystės, liktų paduotas į Italų karaliaus 
valdžią, kuris įgytų galios taip jį nužeminti, į svetimą šalį išvežti, 
į kalinę įstumti, kaip ne kartą daro kiti karaliai savo žemės vys- 
kupams. Popiežiui taip galėtų atsitikti, kaip atsitiko šiais nelai- 
mingais laikais Vilniaus, Varšuvos arba kitų diecezijų vyskupams. 
Kaip anos diecezijos turi būti šiandieną be ganytojo, taip visai 
šv. Bažnyčiai tektų būti be galvos. Garibaldis su savo pulkais 
bedievių jau iš karto ėmė graižiotis: imsią Romą, versią šv. Apa- 
štalų Sostą, idant Romoje nebebūtų nei Popiežiaus, nei vyskupų, 
nei kunigų. Ir su tokia mintimi einančiam Italų karalius davė 
visokios pagalbos. Tai kaip gi tokiems bedieviams galėjęs būtų 
Popiežius nusileisti? 

Bet nors ir dievotas būtų Italų karalius, nors ir prisiektų 
nieko bloga nedaryti Popiežiui ir šv. Bažnyčiai, kas galėtų žinoti, 
kokie jo bus vaikai arba vaikų vaikai? Noris ir visa Italų ka- 

raliaus giminė būtų dievobaiminga per eilių eiles, daug yra Italų 
šalyje tokių, kaip Garibaldis, bedievių, kurie graižiojasi ir 
savo karalių nustumti nuo sosto, jei norėtų suturėti jų paleistu- 
vystę. Tai ir Romai į jo rankas įpuolus, visos nelaimės netruktų 
ant šv. Bažnyčios užgriūti. Galų gale, noris Italų šalyje nebūtų 
nė vieno bedievio, Popiežiui esant Italų karaliaus valdžioje, sve- 
timų karalysčių žmonės katalikai, labiausiai nesutinkantieji su 
Italų karalium, bijodami, kad Popiežiaus dekretai nebūtų išleisti 
karaliaus įsakymu jo neprietelių nenaudai, negalėtų Popiežiaus 
klausyti ir turėtų tiek pasidaryti atskilusių nuo Romos bažnyčių 
ir tikėjimų, kiek yra šiame pasaulyje karalysčių. O visos liktų 
netikros, neturėdamos vienybės su Romos Popiežium, o netikros 
būdamos, negalėtų vėlių išganyti. O jei būtų leistina iš Popie- 
žiaus atimti Romą ir Bažnyčios karalystę be jokios priežasties, 
tai ir leistina būtų bet iš ko visus turtus neteisingai išplėšti. 
Dėlto gi šventas tikėjimas, šv. Katalikų Bažnyčos čielybė, viso 
pasaulio vėlių išganymas, Šventųjų Tėvų dekretai, smarkūs Baž- 
nyčios iškeikimai, teisybė ir rimtis ir Švento Tėvo priesieka 
neleidžia Popiežiui atiduoti Romą arba bent kąsnelį žemės iš šv. 
Petro Tėviškės bedieviams. 


Dėl to Šventas Tėvas pirmojoje dalyje savo aplinkraščio 
turėjo pakelti galingą balsą, reikšdamas visam pasauliui bedievių 
nedorybę ir šv. Bažnyčios prakeikimus, į kuriuos anie įkrito. 


Antroje dalyje savo aplinkraščio reiškia šv. Bažnyčios pri- 
spaudimą Maskolių ciesorystėje ir Lenkų karalystėje, kur maskolių 
vyresnybė nori katalikų žmones nuo Popiežiaus ir šv. Bažnyčios 
atskirti ir į savo klaidų tikėjimą, vadinamą pravoslauną, įtraukti. 
Žmones spaudžia, diecezijas verčia, vyskupus ir kunigus žudo, 
idant popus ir arkijeriejus katalikai priimtų. 

Žmonės gudų ir maskolių šalyje šv. Tikėjimą priėmė pirma 
tūkstančio metų nuo šio laiko iš graikų giminės. Graikai, iš 
karto per tūkstantį metų su viršumi Popiežiaus klausydami, buvo 
šv. Katalikų Bažnyčios vienybėje. 1053 metuose Kastantinopolio 
Patriarkas Mykolas Cerularijus nuo šv. Bažnyčios atsikirto, norė- 
damas pats būti vyriausia Bažnyčios galva, kaip ir Popiežius. 
Gudai ir maskoliai, būdami jo valdžioje, vieni jo klausė, o kiti 
liko vienybėje su Popiežium ir vadinas unijotai. O kurie nuo 

šv. Bažnyčios atsiskyrė, vadinasi skyzmatikai, arba atskalūnai: 
vienok nori, kad anus kiti vadintų pravoslaunais. 

Šventas Tėvas Popiežius turi valdžią ant visos šv. Bažny- 
čios dėl to, kad sėdi šv. Petro Apaštalų Kunigaikščio soste, ku- 
riam davė tą valdžią pats Jėzus Kristus sakydamas: „7u Petras, 
ir ant tos uolos aš pastatysiu savo Bažnyčią, ir pragaro vartai 
jos nenugalės. Tau aš duosiu dangaus karalystės raktus; ką 
tu suriši žemėje, bus surišta ir danguje, ir ką tu atriši žemėje, 
bus atrišta ir danguje“ Mat. 16, 11—19. Ir per tris kartus 
liepdamas ganyti savo avinėlius ir avis (Jon. 21, 15—17), tai yra 
žmones ir vyskupus su kunigais. Visi vyskupai tada tiktai turi 
valdžią ant savo diecezijų, kada iš Popiežiaus gauna, o iš tokių 
vyskupų kunigai savo valdžią gauna. Dėl to tokie vyskupai, 
kurie valdžios iš Popiežiaus negavo, neturi jos, o neklausydami 
Popiežiaus, nepriguli prie šv. Bažnyčios; taip pat ir visi žmonės, 
kurie klauso vyskupo, negavusio valdžios iš Popiežiaus, nepri- 
guli prie šv. Bažnyčios ir vadinasi atskalūnai arba skyzmatikai. 
Tai ir Kastantinopolio Patriarkas, kolei klausė Popiežiaus, tolei 
turėjo tikrą valdžią šv. Bažnyčioje, kurią iš Popiežiaus gavęs 
buvo; bet kada nustojo Popiežiaus klausyti, nuo tos valandos 
tikros valdžios pristigo ir paliko atskalūnas; ir kurie įo klauso, 
visi yra atskalūnai. Negavęs valdžios iš Dievo, norėjo su savo 
galia, kaip Liuciperius iš savo puikybės, išsiaukštinti ir su Popie- 
žium susilyginti. Viešpats Dievas jo puikybę nužemino, leis- 
damas turkams išversti graikų ciesorystę; tada Kastantinopolio 
Patriarkas, nenorėdamas klausyti Popiežiaus, turi dabar per tiek . 
šimtų metų klausyti pagoniško turkų valdimieriaus. 

Lenkai priėmė šv. Tikėjimą 965 metais, o Lietuva iš lenkų 
1387, ir lig mūsų gadynei Popiežiaus klauso, ir visi Lenkų ir 
Lietuvos vyskupai iš Popiežiaus vyresnybę ir valdžią turi ant 
savo diecezijų. 

Dvylikai šimtų metų nuo Kristaus sukakus, Maskolių žemę 
užėjo Mongolai, kurių pabugę gudai atsidavė amžiniems laikams 
Lietuvai Mongolus veikusiai ir potam draug su Lietuva susigre- 
tino draugėn Lenkų karalystė. Nuo to laiko Unija guduose 
tvirtinosi ir plėtėsi, daugelis pasidarė unijotų diecezijų, O jų 
vyskupai buvo senatoriai. O maskoliai, gniaužiami per du šimtu 
metų, potam išsiliuosavo iš Mongolų galybės ir nuo to laiko 

unijotus savo šalyje prispaudė ir išnaikino, perversdami į skyzmą 
arba pravoslaviją. Maskolių vyskupai per ilgą metą klausė 
Kastantinopolio Patriarko, potam už didžius pinigus pirko iš jo 
patriarko valdžią Maskvos Vyskupui, kuris nuo to laiko ėmė 
vadintis Maskvos Patriarku. O Popiežius Maskvos Patriarko 
niekados nepripažino. Kastantinopolio gi Patriarkas, pats val- 
džios neturėdamas, . negalėjo duoti Maskvos vyskupui. Dėlto 
Maskvos ir Kastantinopolio Patriarkai turi tik patriarko vardą, 
o ne valdžią. 

Pajuto maskolių žmonės, kad į skyzmą juos traukia, ir 
ėmė geisti senovių tikėjimo; bet kad unijotus kunigus vyresnybė 
išžudė, prasti žmonės, tamsūs būdami, išlaikė tiktai senatikių, 
starovierių vardą, bet negalėjo Katalikų tikėjimo arba unijos 
išlaikyti. 

Petras Didysis, maskolių ciesorius, suniekino Maskvos 
Vyskupo patriarkystę, vienok Kastantinopolio Patriarko vyres- 
nybės nebenorėjo pripažinti, nei vienybėn su Popiežium grįžti. 
Įsakė tad, kad bent keli vyskupai nuolatos susirinkę sėdėtų, 
klausydami Ciesoriaus įsakymų ir jo prokuroro, pasauliško 
žmogaus. Tas susirinkimas vadinosi Švenčiausis Sinodas — 
Sviatieįšij Sinod. O Popiežius to sinodo nepripažino ir nedavė 
valdžios ant dūšių nei sinodui, nei maskolių vyskupams, nei 
ciesoriaus prokurorui, nei pačiam ciesoriui; ir dėl to tas sinodas 
ir visi, kurie jo klauso, nenustoja vadintis skyzmatikais, arba 
atskalūnais. Visaip vartydami savo tikėjimo santvarką, varto 
maskoliai ir savo tikėjimo vardą. Ilgai savo tikėjimą vadino 
Blagočestivu, potam Graikų-Rossijsku, potam Vostočno - Kapo- 
ličesku, o dabar vadina Pravoslaunu. 

Potam, kai maskoliai užėjo Lietuvą ir Lenkus, Kotryna 
ciesorienė, noris prižadėjo Popiežiui ir prisiekė tikėjimo ir šv. 
Katalikų Bažnyčios nevarginti, bet visą išlaikyti, vienok didžią 
dalį Unijos išnaikino, vyskupus ir kunigus unijotus žudydama, 
popus ir arkijeriejus į jų vietas statydama, Unijotų diecezijas 
skyzmon versdama. 

Potam Mikalojus ciesorius visas Unijotų diecezijas Lietu- 
voje buvusias išvertė, kunigus ir žmones žudydamas skyzmon 
pervertė. Taip daugelis milijonų žmonių liko ištrauktų iš šv. 
Bažnyčios ir Katalikų tikėjimo. 

Dar Lenkų karalystėje buvo likusi viena Unijotų diecezija 
iš dviejų senobinių diecezijų sudėta: Chelmo ir Belzo; bet šioje 
nelaimingoje gadynėje maskolių vyresnybė neduoda Unijotams 
vyskupo ir nori dieceziją versti skyzmon. Dėlto liepė aną die- 
ceziją valdyti be Popiežiaus žinios prastam, o nelabam kunigui 
Woicicki'ui, nemylinčiam Katalikų tikėjimo ir menorinčiam klau- 
syti popiežiaus. 


Baigdama versti Uniją, maskolių vyresnybė neaplenkia ir 
katalikų. Jau nuo Kotrynos ciesorienės laikų įtaisyta liko Pet- 
rapilyje Katalikų Kolegija, į kurią turi atvykti kanauninkas arba 
pralotas iš kiekvienos diecezijos.  Mogiliavos Metropolitas sėdi 
pirmoje vietoje ir ciesoriaus priduotas pasauliškis pravoslauno 
tikėjimo prokuroras. Ko pasauliška maskolių vyresnybė nori, 
to Kolegija turi reikalauti iš visų vyskupų, 0 vyskupai turi vy- 
kinti Kolegijos įsakymus; be tos Kolegijos žinios negali vyskupai 
siųsti rašto pas Popiežių, anei gauti iš Popiežiaus ko reikia. Taip 
visi Katalikų vyskupai turi klausyti Kolegijos, o Kolegija proku- 
roro, O prokuroras ministerio arba ciesoriaus, tada Kolegija 
galės valdyti katalikus ir be Popiežiaus žinios, kaip Sinodas valdė 
skyzmatikus. Popiežius tos valdžios nedavė nei Kolegijos ka- 
nauninkams, nei Metropolitui, nei prokurorui, nei ciesoriui; dėlto 
Kolegija neturi valdžios ant sielų, ir kas jos klausytų, tas būtų 
skyzmatikas taip lygiai, kaip klausydamas maskolių Sinodo. 
Metropolitas turi valdžią iš Popiežiaus ant savo diecezijos ir 
vyskupai turi valdžią ant savo diecezijų ne iš Kolegijos, bet iš 
Popiežiaus. O Kolegijos kanauninkai turi valdžią kiekvienas iš 
savo vyskupo ant tos parapijos, kuri anam paskirta kaip kle- 
bonui; o kitokios valdžios neturi nei iš vyskupo, nei iš Po- 
piežiaus. 


Kolegija iš karto nedrįso savo valdžią vyskupams užmesti, 
dėlto vyskupai lig šiol liko Popiežiaus valdžioje. O Lenkų ka- 
ralystėje Varšuvos vyskupas Metropolitas neturėjo sau priduotos 
Kolegijos, susisiekdamas su Popiežium. Bet šiais nelaimingais 
laikais Varšuvos metropolija išversta ir visi Lenkų karalystės 
vyskupai liko prispirti klausyti petrapiliškės Kolegijos. Taip Ko- 
legija įgijo netikrą valdžią ant visų ciesorystės ir Lenkų kara- 
lystės diecezijų. i 

Popiežius pirma nieko nežinojo apie tos Kolegijos buvimą, 
o dabar patyręs nedavė jai valdžios, bet ją išpeikė ir suniekino 
šiame aplinkraštyje. 

Taip pat ciesorius Mikalojus atėmė visus turtus iš Bažny- 
čios. Bet kad ir dabar vis nestinga katalikai kunigų, noris ne 
dėl turto žmonės leidžia vaikus į dvasiškių luomą, visgi mas- 
kolių vyresnybė nuo 1864 metų nebeleidžia priimti į seminariją 
klierikus, kad katalikai, pristigę kunigų, glaustųsi prie popų skyz- 
matikų. O kad žmonės iš paskutinio grašio bažnyčias stato, 
puošia ir taiso, dėlto užgynė naujas statyti, senas taisyti, o dau- 
gelį bažnyčių atėmė iš katalikų ir į skyzmatikų cerkves pavertė, 
kad žmonės, pristigę bažnyčių, eitų į cerkves. Visos mokyklos 
turi mokytojus ne katalikus, bet skyzmatikus, ir katalikų vaikų 
nelabai nori į gimnazijas priimti, jog retą kurį ir tai per didį 
vargą, idant potam katalikai nebegalėtų kur gauti jaunikaičių 
dvasiškajam luomui. 

Vienok šv. Dvasia iki šiolei katalikams tikėjimo tvirtybės 
ir Dievo meilės duodavo. Maskolių vyresnybė, — norėdama šir- 
dis ataušyti ir šv. tikėjimą pasilpninti, išvertė vyrų ir moterų vie- 
nuolynus, užgrėsė mišias, jubiliejus, procesijas lauke kryžiaus, 
uždūšinėse, šv. Morkaus ir Dievo Kūno dienose; užgynė kry- 
žius statyti, Švenčiausį Sakramentą su skambalu ir žvake pas 
ligonį nešti, blaivystę skelbti, kunigams į atlaidus važiuoti, vys- 
kupams diecezijas lankyti, pakasynas su vėliavomis ir žiburiais 
taisyti. O kad skyzmatikai pigiau galėtų žmones tamsa suve- 
džioti, užgynė kunigams pamokslus sakyti, liepė iš knygų skai- 
tyti, kuriose negal visos teisybės sutilpti. Liepė maskoliškomis 
raidėmis lietuviškas knygas spausdinti, kad žmonės nuo rašto 
nugrisę tamsesni būtų. 

Visas katalikų mokyklas parapijose užgrėsė, o įtaisė skyz- 
matiškas; atsiuntė mokytojus dykūnus, laidokus, girtuoklius, spiria 
katalikus, uždėdami štruopas, leisti vaikus į anas mokyklas, idant 
pasileidę nebeturėtų šv. tikėjimo tvirtybės. Taip neįgalėdami se- | 
nyjų, tikis priversią vaikus į skyzmą. 

"Negana to visa, didžią daugybę Vilniaus, Minsko ir Mo- 
giliavos diecezijų katalikų per kančias iš šv. Bažnyčios ir Ka- 
talikų tikėjimo ištraukė, daug cerkvių tarp katalikų pristatė, Var- 
šuvos ir Vilniaus vyskupus ir didžią daugybę kunigų į Maskoliją 

išvežė; Podliakijos ir Kamenčiaus diecezijas išvertė. Žodžiu sa- 
kant, iš visų pusių visokiais būdais ėmė persekioti šv. Bažnyčią 
ir Katalikų tikėjimą. 

Iš to viso bet kas gali suprasti, jog maskolių vyriausybė 
nori visus katalikus nuo Popiežiaus atskirti ir į skyzmą įtraukti. 
Ir maskolių laikraščiai skelbia, jog vyriausybė turinti visus savo 
valdovus perversti į maskolius, kad nebekelių maištų nei Lie- 
tuva, nei Lenkai; tai reiškia prispirti visus katalikus lenkus, lie- 
tuvius ir žemaičius, kad priimtų maskolišką kalbą, tikėjimą ir 
pasielgimą. 

O katalikai negali maskoliško tikėjimo priimti dėl daug 
priežasčių. 1. Kad maskolių vyskupai ir popai, negavę iš Popie- 
žiaus valdžios ant sielų, negali nuodėmių atleisti ir dėl to visos 
jų išpažintys nėra tikros. 2. Kad maskolių tikėjimas, liepdamas 
neklausyti Popiežiaus, kurį pats Jėzus Kristus savo vietoje pa- 
statė visam pasauliui ir visiems įsakė, kad jo klausytų, ir taip 
niekindama Viešpaties Jėzaus įsakymą, mirtiną nuodėmę ant 
sielos užtraukia. 3. Kad maskolių tikėjimas netikras. Nes kaip 
vienas yra tikras Dievas ir vienas pasaulio Išganytojas Jėzus 
Kristus, 1aip ir tikras tikėjimas yra tiktai vienas ir šv. Bažnyčia 
yra viena. O tas tikrasis tikėjimas ir Bažnyčia yra Katalikų, nes 
jį tiktai Jėzus Kristus įstatė; kitus žmonės pramanė. Nes kaip 
Jėzaus Kristaus įsakymu visi Apaštalai klausė šv. Petro, o šv. 
Petrui mirus, visi vyskupai ir Apaštalai, kurie dar tebegyveno, 
klausė šv. Lino, sėdėjusio po šv. Petrui šv. Popiežių Soste, o 
šv. Linui mirus, valdė visą Bažnyčią šv. Kletas; taip per visus 
amžius vienam Popiežiui numirus, kitas žengia į šv. Sostą, kurio 
visi katalikai klauso; taip ir mūsų gadynėje šv. Perto Soste sėdi 
Popiežius Pius IX, 256 nuo šv. Petro, ir Jo visi katalikai taip 
klauso, kaip visi klausė šv. Petro ir kitų po jam buvusių Po- 
piežių. O kiti tikėjimai yra žmonių pramanyti ir dėl to netikri. 
Taip, liuterių tikėjimas prasidėjo nuo Martyno Liuterio, kalvinų 
nuo Jono Kalvino, o graikų ir maskolių skyzma prasidėjo nuo 
Mykolo Ceruliarijaus, kaip aukščiau aprašyta. Dėl to visi tikėji- 
mai, kurie tik nuo Katalikų atsiskyrė, netikri. Tai ir maskolių 
skyzma, nesutikdama su šv. Bažnyčia ir Katalikų tikėjimu, per- 
sekiodama jį ir išnaikinti norėdama, niekaip negali būti tikras 
tikėjimas; o netikras būdamas, niekaip negali vėlių išganyti, bet 

prapuldyti. 4. Kad maskolių cerkvė ir tikėjimas neturi tikros 
meilės ir šv. Dvasios, laikančios šventoje draugystėje visus tikinčius 
pasaulyje. Nes tikroji meilė ir šv. Dvasia yra tikroje Bažnyčioje, 
„o maskolių cerkvė yra atskilusi nuo tikros Bažnyčios, lyg šaka, 
nukirsta nuo medžio, džiūsta ir nebeturi žaliumo. 5. Kad mas- 
kolių cerkvė, atskilusi būdama nuo pasaulio tikinčiųjų drau- 
gystės, atskirta taip pat yra ir nuo Šventųjų ir Angelų drau- 
gystės, nuo Viešpaties Jėzaus ir Švenčiausios Trejybės drau- 
gystės. Ir dėlto negalėdama prieiti prie Šventųjų nuopelnų luo- 
byno, neturi atlaidų. 

Tai kuriuogi būdu katalikai galėtų tikrą tikėjimą pamesti, 
o netikrą priimti? Tiktai beprotis, bedūšis arba bedievis taip pa- 
daryti galėtų: beprotis, kuris negalėtų pažinti nei išsiteirauti, kurs 
yra tikras tikėjimas, o kuris netikras; bedūšis, kuris netrokštų 
sau išganymo, o tik žemiškos naudos biškelio; bedievis, kuris 
nebijotų amžinos prapulties už atsižadėjimą šv. tikėjimo, nei no- 
rėtų dangiškos garbės numiręs. Bet toks žmogus begėdis ne- 
vertas žmogaus vardo, bet gyvulio. 

Dėl to jei nori maskolių vyresnybė, kad visoje jų ciesorys- 
tėje būtų vienas tikėjimas, tegul atsižada savo skyzmos ir grįžta 
į senovinį Popiežiaus klausimą — tai ir bus Maskolijoj vienas 
tikras tikėjimas. Nes daug yra Maskolijoje starovierių, maž dau- 
giau, neg pravoslaunų; daug yra visoje ciesorystėje pagonų, tai 
yra stabmeldžių, totorių ir žydų, maž daugiau, nekaip katalikų 
arba pravoslaunų; ir tų visų pagonų ir starovierių negali į pra- 
voslaviją perversti. Jei pagonai lieka pagonai, o starovieriai sta- 
rovieriai, tai katalikai dar labiau turi likti katalikai. Nes jei 
pagonai ir starovieriai nenori klaidingą savo tikėjimą mainyti už 
skyzmą, argi galimas daiktas, kad katalikai savo tikrą tikėjimą 
už jį išmainytų? O kad skyzmatikai sugrįžtų į senovinį Popie- 
žiaus klausymą, tada ir starovieriai, regėdami pravoslaunus į se- 
novinį tikėjimą sugrįžusius, neturėtų priežasties nuo anų skirtis. 
O katalikų misionoriai galėtų ir pagonus į šv. Katalikų tikėjimo 
vienybę atvesti, kaip atveda daugybę pagonų Amerikoje, Indijoje, 
Kynuose, Japonijoje ir kitose pasaulio dalyse. Ir taip galėtų pa- 
sidaryti visoje Maskolijoje vienas tikras tikėjimas. 

Jei nori, kad lenkai ir lietuviai nekeltų maišto, tegul Bažny- 
čios ir šv. tikėjimo nepersekioja, bet tokioje laisvėje laiko, kokioj 

buvo per amžius; tegul žmonių nereikalingai nespaudžia, o tei- 
sybę lygiai daro; tegul teisingus įstatymus iš papratimų bet kurios 
šalies neniekina, nepersekioja; tegul nekalto žmogaus nežudo, — 
tai ir nebus priežasties maištą kelti. Tada lenkai ir lietuviai, 
būdami katalikai ir savo kalba kalbėdami ir savo šalies būdą 
laikydami, klausys maskolių ciesoriaus, mylės jį, melsis už įį. 
O dabar baisiai persekiodami, neteisingai prispausdami, nekaltai 
žudydami, kokiuo būdu gali žmonių meilę įgyti? Juk senųjų 
kalba: per nevalią meilės neįgysi. Yra dar ir maskolių įstaty- 
muose toks padėjimas, kad bet kuris tikėjimas turėtų visoje 
ciesorystėje laisvę ir vyresnybės globą. Taigi savi maskolių 
įstatymai, jų ciesorystės tvirtybė ir rimtis, Kotrynos ciesorienės 
priesieka, šventa teisybė ir vėlių išganymas reikalauja, kad nebūtų 
maskolių ciesorystėje šv. Bažnyčios persekiojimo ir katalikų 
prispaudimo. O viena tik maskolių vyresnybė visa to neregi ar 
regėt nenori. Bet taip darydama, gali sunkiai Dievui nusidėti 
ir didžią bausmę ant savęs ir ant visos savo ciesorystės užtraukti. 

Šventas Tėvas Popiežius ne visų maskolių ciesorystėje ir 
Lenkų karalystėje katalikų vargus ir žudymus žino; apie kuriuos 
sužinojo, tuos visam pasauliui paskelbė ir didžiausius šv. Bažny- 
čios sielavartus parodė. 

Maskolių ir Italų vyresnybė turi didžias kariuomenes ir 
ginklų ir pinigų; o šv. Bažnyčia neturi nei kariuomenės, nei gin- 
klų, nei apgynėjų čia žemėje. Dėl to žmonišku protu rodos, kad 
taip turės būti, kaip nori didi galiūnai, kokie yra Italų ir Mas- 
kolių valdimierai, ir Šventas Sostas turi iš Romos išsikelti ir 
katalikų tikėjimas Maskolių ciesorystėje pražūti. Nes taip sumanė 
žmonės galingi, taip susitarė didžiausios pasaulyje giminės ir 
karalystės, galingiausi valdimierai. Kokia galybė drįstų joms 
atsispirti? 

Vienok parašyti yra Dievo žodžiai: „Viešpats paverčia nie- 
kais pagonių sumanymus, panaikina tautų mintis ir panaikina . 
kunigaikščių sumanymus. Viešpaties gi sumanymas pasilieka 
per amžius, jo širdies mintys nuo kartos į kartą“. Ps. 32, 10—11. 

Skaitydami visus senovės atsitikimus, randame, jog šitie 
žodžiai visados pildės. Babilonijos bokštą mūrijo visas svietas 
per daugelį metų, bet Viešpačiui Dievui nepatiko tas darbas, ir 
visi žmonių vargai perniek nuėjo. 

Šiandieną žalčiai ir biaurybės po ano grūzus lando. — 
Nabukodonosaras, Babilonijos karalius, didžiąją pusę pasaulio 
užėjo; bet kad tikėjimus suniekino, išstatęs aukso balvoną, Die- 
vui nepatiko tas darbas ir šalin bloškė jo rodą; jo karalystė taip 
greit sugriuvo, kad nei jo anūkams nebeteko. Antijokas, Sirijos 
karalius, Jeruzalę apiplėšė, šv. Bažnyčią išniekino, šv. tikėjimą 
suniekino, ištikimuosius žydus žudė; bet Viešpačiui Dievui šitoji 
jo mintis nepatiko ir pavertė ją niekam: Jeruzalė liko, oO jį 
gyvą ėmė kirmėlės graužti. Graudės nabagas po laikui, o jo 
karalystę neilgai trukus užėjo Romėnai. Paraonas, Aigipto kara- 
lius, sumanė išžudyti žydų giminę; bet jo sumanymas Viešpačiui 
nepatiko, ir žydai iš Aigipto žemės išėjo. Paraonas, dešimtį 
smarkių bausmių iškentėjęs, pats su didele kariuomene Raudo- 
nosiose mariose paskendo. Žydai, norėdami savo karalystę iš 
Romėnų valdžios atgauti, ne priėmė, bet nukankino Dievo Sūnų 
ir sumanė Apaštalus ir šv. tikėjimą išnaikinti; bet ši jų mintis 
Dievui nepatiko; ir dėl to šv. tikėjimas po visą pasaulį išsiplėtė, 
o žydai neilgai trukus išžudyti ir išsklaidyti liko ir valkiojas po 
visą pasaulį. — Romos ciesoriai stabmeldžiai norėjo visus krikš- 
čionis išžudyti ir didžiausį persekiojimą pakėlė per tris šimtus 
metų; bet šitas sumanymas Dievui nepamėgo; dėl to krikščioniš- 
kas tikėjimas visame pasaulyje išsiplėtė, 0 pagonijos nė žymės 
neliko, ir Romos ciesorystė, lyg supuvęs grybas, išvirto. Ir daug 
yra kitų tokių atsitikimų, iš kurių aiškiai pasirodo, kad be Vieš- 
paties Dievo joks sumanymas, jokia roda pasaulyje negali ilgai 
išbūti, ir kad Viešpats liub bausti pasaulio gimines ir vyresnybes 
už neteisybes. 

Tai ir šiuose savo sielavartuose šv. Bažnyčia visą savo 
viltį padėjo Dievuje. Dėl to šv. Tėvas Popiežius įsakė, kad visa- 
me pasaulyje, visose bažnyčiose būtų palaikytos pamaldos su 
visuotiniais atlaidais per tris dienas pagalbai iš Dievo išprašyti 
ir šv. Bažnyčiai šiuose prispaudimuose apginti. 

Prašyti tad turime, kad Viešpats Dievas susimylėtų, šv. Baž- 
nyčią iš prispaudimo išvaduotų, išaukštintų ir padidintų, netikėlius 
atvesdamas į tikėjimo vienybę, 0 netikruosius tikėjimus naikin- 
damas; kad neteisingus ir bedieviškus pasaulinių galybių nieku 
paverstų, 0 žmones, persekiojančius Bažnyčią ir šv. tikėjimą, 
apšviestų, iš paklydimo blūdų ištrauktų ir išganytų; kad šv. Apaš- 

talų Sostą nuo bedievių apgintų; kad Maskolių ciesorystės ir 
Lenkų karalystės katalikams duotų kantrybės ir šv. tikėjime tvir- 
tybės; kad juos į atgailą atvestų, kad anie išsilaikytų blaivybėje, 
teisybėje, nekaltybėje, krikščioniškoje meilėje, gailestingume ir 
Dievo baimėje, kad persekiojimo laiku anie atmintų Viešpaties 
Jėzaus žodžius, jog reikia nebijoti tokių, kurie gal kūną užmušti, 
o daugiau nebgal nieko padaryti, bet kad reikia bijoti Viešpaties. 
Dievo, kurs gali kūną ir dūšią amžinon ugnin įmesti. Dėl to, kad 
anie gatavi būtų, jei reikėtų, ir kraują už šv. tikėjimą pralieti, 
turėdami mintyje Viešpaties Jėzaus žodžius: „Ką padeda žmogui, 
jei jis laimėtų visą pasaulį, savo gi sielai kęstų nuostolį? arba 
ką žmogus duos savo sielai atvaduoti? Nes žmogaus Sūnus 
ateis savo Tėvo garbėje su savo angelais ir tuomet jis atsilygins 
kiekvienam, žiūrėdamas jo darbų“. Mat. 16, 26-27. 

Visuotinius atlaidus gaus tokie tikintieji, kurie, išpažinę ir 
priėmę Švenčiausiąji Sakramentą, per visas tris dienas bus pa- 
maldose ir melsis šia intencija. O kurie per dvi dieni arba per 
vieną dieną ateis į šias pamaldas ir su širdies gailesčiu melsis 
už šv. Bažnyčios reikalus, gaus 7 metus ir 7 kvadragenas atlaidų- 

Tokios pamaldos per tris dienas bus laikomos visame 
pasaulyje, visose bažnyčiose. Tik nežinome, ar galės būti laiko- 
mos Maskolių ciesorystės ir Lenkų karalystės bažnyčiose, taip 
pat Italų šalies: rasi pasaulinės vyresnybės neprileis. Vienok 
tikintieji anų karalysčių žmonės turi ne tik per tris dienas, bet 
visados melstis šia intencija, kolei Viešpats Dievas persekioji- 
mus attolins. 

Išklausyk, Pone, dievotą ir nužemintą maldą! 


Prajautimas. 


„Netekę išminties, viską daro tik per 
" nevalią. Patys klysdami, pyksta ant einančių 
tiesiu keliu“. 
Laktancijos Teisybės knygoje. 
Nenoriu būti pranašas, nes neturiu pranašystės dvasios; bet 
regėdamas, kas darosi, suprantu, kas gali darytis ateinančiame 
laike. Dėliai to noriu ir kitiems pranešti, idant, atėjus nelaimės 
gadynei, žinotų kas daryti. 


* 
* * 


Nors esmi svetimos šalies žmogus, tačiau lig laiku išpa- 
žįstu, jogiai nė vieno žodžio nenoriu pasakyti apie Maskolių Ka- 
ralių ir aukštą Jo giminę, nes vainikuotų galvų darbų mums, 
biedniems žmonėms, nepridera perkratinėti, nei nieko pikta apie 
Jas šnekėti. 

Noriu čia pasakoti tiktai apie maskolius, Lietuvon atva- 
žiuojančius. 


* 
* * 


Klausimas. Kas tai yra maskoliai? 

Atsakymas. Yra tai žmonės savo raugu dvokiantys, virši- 
ninkai truputį pasiskutę, burliokai barzdoti, it ožiai. 

KI. Ar geri yra maskoliai? 

At. Giliojoį Maskolijoj sako esant ir gerų žmonių; sako, 
svečius su džiaugsmu priimant, vaišinant, mylint; bet pas mus 
atvažiuojantys vos ne visi niekam nedera. 

KI. Ko važiuoja Lietuvon maskoliai? 

At. Vyresnybė, šalin pavariusi visus viršininkus katalikus, 
atsiunčia iš Maskolijos savo žmones. Vienus, kad Lietuvoje kraštą 
valdytų; kitus, kad jos vaikus mokytų; trečius, kad jos vaikus 
gadintų, ir ketvirtus, kad katalikus saugodami vargintų. 

Kl. Atsiųsti maskoliai ar gerai valdo? 

At. Reikia žinoti, jog maskoliai niekūmet nemyli savo tėvy- 
nės; to tik daboja, kad jiems būtų gerai, kad jie pinigų gautų. 
Jeigu tokie yra tikrajai Maskolijai, ką gi sakyti apie Lietuvą, kurią 
patys žino esant svetimą? Čia jau betkas supras, dėl ko masko- 
liai yra lupikai, dėl ko apdeda perdideliais mokesčiais, kuriais 
nebeturtingą padarė visą Kauno guberniją; dėl ko gyventojų reika- 
luose neima nė plunksnos, kolei reikalą turįs neužmokės. 


* 
* * 
Šioj gadynėj visi viršininkai ima didžias algas; to dėl gačniai 
važinėjas, muša kortomis, gyvena iškilmingai ir geria be galo. 


Jeigu kas ir dveja tiek jiems mokėtų, nebūtų gana. O tokie 
žmonės argi gali dailiai kraštą valdyti? 
Didžiosios mokyklos. 

KI. Vaikų mokytojai ar geri yra? 

At. Vaikų mokytojai mokyklose: Šiaulių, Telšių, Raseinių, 
Kauno, Panevėžio ir Vilkmergės kartais yra geri, elgias padoriai, 
turi mokslo; bet, žinomas daiktas, svetimos šalies žmonės nekenčia 
katalikų, nemyli jų vaikų, to dėl ir moko įuos, kaip samdininkai. 
Neveizdi to, ar vaikai išmoks ko ar ne, ar vaikai padoriai daro 
ar paleistuvauja. Dar kiti mokytojai nepadoriu šnekėjimu piktina 
vaikus. O visi, metams pasibaigus, dažnai neleidžia vaikų pereiti 
iš vieno skyriaus (klasės) į antrą, nors patys yra kalti, jog vaikai 
neišmoko kiek reikiant. 

* 
* * 

Senovėj Lietuvoj ir Žemaičiuose buvo kunigų Jėzuitų. Kad 
tuos vyriausybė išnaikino, pelnas iš jų turtų gaunamas eidavo 
vaikams šviesti. Iš tėvų, vaikus į mokyklas atiduodančių, niekas 
nieko nereikalavo. Bet šioj gadynėj vyriausybė, tarsi pritrūkusi 
pinigų, ima iš kiekvieno vaiko, į mokyklą atiduodamo, po tris 
ir po penkias dešimtis rublių kas metai. 


* 
* * 


Neperseniai kiekvienas žmogus, ar tai ponas, ar bajoras, 
ar ūkininkas, galėjo savo vaikus leisti į mokyklas; šiandien taip 

nebegali daryti. Yra padėta, kiek kurioj mokykloj turi vaikų būti: 
ar du šimtu ar daugiau. Kaip tiktai kas atveža savo vaiką, tuojau 
mokyklos viršininkas sako: jau nebėra vietos, jau tiek priėmėm, 
kiek leidžia vyresnybė, — važiuok sau namo. O tėvai, norintys 
prašviesti savo vaikus, nebeturi kur jų bedėti. 

Taip pat prieš 1860 metus mokė vaikus ir lenkiškai; šian- 
dien moko tik maskoliškai. Lenkiškas, pagaliau, maldų knygeles 
atėmė iš vaikų, mokyklose esančių, liepė pirktis maskoliškų ir 
neleidžia skaityti lenkiškų knygų. 

* ka * 

Priima į mokyklas pirma maskolių tikėjimo vaikus, paskiau 
vokiečių liuterių, dar paskiau žydų, jei dar nėra padėta skaičiaus 
(numerus clausus žydams. T.); tuokart tik priima katalikų vaikus. 
Tuos karaliaus dienomis gena į cerkves, kad melstųsi, o Katalikų 
Bažnyčios įstatymai iškeikdami neleidžia katalikams vaikščioti į 
nekatalikų bažnyčias ir su tais drauge melstis. Dėl to tai ponai 
nebeįmano kur bedėti savo vaikų ir kame juos pramokyti rašto. 


Mažosios mokyklos. 


KI. Ką padarė vyresnybė žmonių vaikams pramokyti? 

At. Lig 1861 metų prie kiekvienos bažnyčios buvo mokykla 
parapijos vaikams. Mokė juos prastai, zokristininkai, vargoninkai 
ar kitas kuris vaikiukas, klebono pasamdytas. Tose mokyklose 
žiemos laiku mokėsi visoj gubernijoj po penkis ir daugiau tūks- 
tančių vaikų. Bet ko. Paprastai mokės skaityti lietuviškas spaus- 
dintas knygas, o tai dėl to, kad galėtų į bažnyčią nuėję iš knygų 
pasimelsti. Maskoliškai, lenkiškai, rašyti ir skaityti rankos raštą 
maža tesimokė. 

Visos tos mokyklos buvo Žemaičių vyskupo valdžioje; jis 
ne vien priveizdėjo, bet dar įvairias rašydavo knygeles ir leisdavo 
žmonėms. Taip apšvietimas, it tekanti saulė, kas kartas didžiau 
plėtės. | 

Paskiau nuo 1861 metų vyresnybė užrakino visas klebonų 
mokyklas ir įsteigė savo maskolines mokyklas. 


Kauno apskrityje: 
Kaune dvejas, Raudondvaryje, Dotnuvoje, Kėdainiuose, Vilki- 
joj, Veliuonoj, Seredžiuj, Skirsnemunėj, Žeimiuose, Užusolėj, Kar- 

mėlavos parapijoj, Jonavoj, Rumšiškėse, Koronave, Grinkiškėj, Per- 
nūvaroj, Drustave Kėdainių parapijoj, Babtuose, Josvainiuose, 
Ariogaloj, Krakėse, Survilišky, Gudžiūnuose Grinkiškės parapi- 
joj ir Betygaloj po vienas. 


Vilkmergės apskrity: 


Vilkmergėj, Dotnuvoj (antrą syk? T.), Vepriuose, Žemait- 
kiemy, Vaitkuškėj, Pagiry, Šėtoj, Sudeikiuose, Kunigiškiuose Svė- 
dasų parapijoj, Svėdasuose, Kurkliuose, Vyžuonose, Andrionišky, 
Kavarske, Troškūnuose, Taujėnuose, Raguvoj, Kupišky, Subačiuj, 
Anykščiuose, Užpaliuose, Šimonyse ir Pamūšy (? T.). 


Ežeriūnų apskrity: 


Ežeriūnuose (Zarasuose. T.), Rokišky dvejas, Slabadoj, Vi- 
džiuose, Apsoj, Drukšėj, Braslave dvejas, Onišky, Panemuny, 
Kamajuose, Kvetkuose, Papily, Pandėly, Skapišky, Panemunėly, 
Antazavėj, Antalieptėį, Dūkšte, Jūžintuose, Tauragnuose, Kriau- 
nose, Salake, Dusetose, Bakmatų kaime (? T.), Rimšėj, Salose ir 
Viesulavoj. 


Panevėžio apskrity: 


Panevėžy, Joniškėly, Razaline dvejas, Naumiesty, Kreke- 
navojį, Pumpėnuose, Ramygaloj dvejas, Pakruojy, Pušalotuose, 
Diliavoj, Kratiškėj, Pasvaly, Biržyse, Saločiuose, Smilgiuose dvejas, 
Naciūnuose, Kiminų kaime, Vabalninke, Linkuvoje, Švobiškio 
kaime, Senamiesty (Panevėžy. T.), Laužuvos kaime, Mankūnų 
kaime ir Piniavoj. 


Šiaulių apskrity: 


Šiauliuose, Šeduvoj, Baisogaloj, Jonišky, Grūzdžiuose, Ža- 
garėj, Sereikiuose, Radvilišky, Tryškiuose, Pakapėj, Sutkūnuose, 
Kolainiuose, Šaukėnuose, Kuršėnuose, Vilūnaičių kaime, Pa- 
ežerėj, Šiaulėnuose, Pašušvy, Kriukuose, Žeimely, Viekšniuose, 
Akmenėj, Luokėj, Kurjanavo kaime, Kriklėniuose ir Pašvitiny. 


bė 
Telšių apskrity: 


Telšiuose, Kretingoj, Sedoj, Varniuose, Žemalėj, Plateliuose, 
Nevarėnuose, Židikuose, Renave, Gintiliškėj, Pavandenėj, Medin- 
gėnuose, Ylakiuose, Plungėj, Mosėdy, Darbėnuose, Gargžduose, 
Tirkšliuose, Kantaučiuose, Alsėdžiuose, Skuode, Tveruose ir 
Papilėj. 


Raseinių apskrity: 


Raseiniuose, Vainutoj, Tytuvėnuose, Batakiuose, Vožkiuose 
(? T), Kražiuose, Endriejave dvejas, Rietave, Viduklėj, Žvin- 
giuose, Girkalny, Šiluvoj, Kelmėj, Tauragėj trejas, Jurbarke, Erž- 
vilke, Skaudvilėj, Švėknoj, Kaltinėnuose, Naumiesty, Skirsnemunėj, 
Šimkaičių kaime, Pajūry (p. Paustanskio). 

Visos tos mokyklos vyriausybei nieko neatsieina, nes žmo- 
nės priversti yra pastatyti ir mokėti algą mokytojams. 

Kl. Kas moko katalikų vaikus tose mokyklose. 

At. Pristeigę tokią daugybę mokyklų, maskoliai galėtų, 
Dievas žino, ko išmokyti vaikus; bet dabar, tiesą pasakius, nėra 
nieko, nes mokytojais padarė popų vaikus, nė žodžio lietuviškai 
nemokančius; jie šneka su vaikais, lygia dalimi nė žodžio mas- 
koliškai nemokančiais, it žąsys su kiaulėmis. 

Moko vaikus maskoliškai ir lietuviškai maskoliškomis rai- 
dėmis; bet kaip gali mokyti, patys lietuviškai nemokėdami? 

Ta pati vyresnybė, aukštesniosiose mokyklose norėdama 
pramokyti vaikus vokiškai ir prancūziškai, ieško vyrų vokiečių 
ir prancūzų kilties; o Lietuvos vaikams mažosiose mokyklose 
duoda mokytojus, nemokančius lietuviškai. Argi tai ne juokai? 

Maskolaičiai mokytojai vos ne visi geria karčiamose deg- 
tinę, visiems matant, o pasigėrę ieško ko nereikiant. Kokie ten 
yra jų tėvai popai, kad jų vaikai pačioj jaunystėj taip elgias? 

Matydami tai, dievobaimingi Lietuvos ūkininkai nenori ati- 
duoti savo vaikų tokiems mokytojams; bet vyresnybė tuo visu- 
pirma kaltina kunigus, paskiau uždeda ant tėvų štruopas, at- 
„siunčia kazokus ir taip priverčia atiduoti. 

Pagaliau, 1867 ir 1868 bado metais tėvai, galėdami išmai- 
tinti savo vaikus namie su putra, turi vienok vežti į miestelius 
ir statyti maitnastį. Veltui sakos neturintys ko duoti: viršininkai, 

to neveizdėdami, gena vaikus į nedoras savo mokyklas. Tokia 
tai prieglauda (globa. T.) iš vyresnybės šalies Kauno gubernijoj 
gyventojams! 

Kas dar biauresniai: dažnai motinos yra priverstos atiduoti 
savo dukteris tokiems mokytojams. Ko tie jas išmokys, bet kas 
gali numanyti. 

Nuo bado, maro, karo ir tokio vaikų mokymo išgelbėk 
Lietuvą su Žemaičiais, Viešpatie! 

Dėl to tai ir pasakiau, jog maskoliai atsiųsti yra, kad Lie- 
tuvos vaikus gadintų. 

Tose mokyklose kunigai moko vaikus Katalikų tikėjimo 
pirmus metus mokykloj esančius lietuviškai, antrus ir toliau mas- 
koliškai, nes taip vyresnybė įsakė. 

Kunigams katekizmą dėstant, ateina į mokyklą maskoliukai 
mokytojai ir neleidžia dėstyti, kaip tikriems katalikams. Dar 
maskolaičiai labai įkyrūs yra kunigams, nes, kaip neapšviesti, 
yra nežmoniški, it bernai. 

Tiesą pasakius, viršininkai nenori, kad katalikų kunigai vaikš- 
čiotų į tas mokyklas; dėl to tai kaikurias įsteigė toli nuo baž- 
nyčių; beje: Ažusolėj, Koronave, Gudžiūnuose, Sereikiuose, Bak- 
matuose, Šimkaičiuose, taip ir toliau. Kunigai kas savaitė du- 
kart turi važiuoti į tas mokyklas mylią ir daugesniai, neimdami 
nė kokio užmokesnio. 

Dar tų mokyklų vaikai per metus negali nueiti į savo baž- 
nyčią nei išpažinties; auga taigi it bedieviai. Maskoliai priešingai, 
kur tik įsigauna savo cerkvę, ten pastato ir mokyklas katalikų 
vaikams.  Šventomis dienomis gena vaikus į cerkves ir paikina, 
Vis tai regėdami, vaitoja tėvai, bet nieko negali padaryti. 

Kl. Ką gi turi daryti tėvai tokiame padėjime? 

At. Mano nuomone, tėvai, kaip galėdami, turi tęstis su 
vaikų atidavimu į tokias mokyklas. Tur geriau mokėti štruo- 
pas, nekaip leisti, kad jų vaikus kas gadintų. 

Negalėjus,s išsisukti ir atidavusys savo vaikus, kaip tik 
parveš namo Kalėdų, Velykų šventėms ar atostogoms, tur klau- 
sinėti, bene prikalbinėja kas, idant maskolių tikėjimą priimtų? 
Vaikams sakant prikalbinėjus, tėvai niekaip nebegalėtų toliau 
leisti vaikų į tokias mokyklas, nors dėl tos priežasties viso pikto 
pritirtų. 

Savo susiėjimuose (valsčiuje) turi nuspręsti, jog visos mo- 
kyklos be bažnyčių kaimuose įsteigtos, turi būti perkeltos prie 
bažnyčių.  Tarpininkams to neleidžiant, tur į tas mokyklas su- 
visu savo vaikų nevežti. 

Motinos dukterų, užvis truputį paugterėjusių, niekaip ne- 
gali vežti į mokyklas, kurių mokytojai yra paleistuviai. Negi 
gali kas priversti, kad leistų; nes motinos turi daboti, idant jų 
dukterų nuo pat jaunystės nieks nepiktintų. 


* 
* * 


Maskoliai neleidžia vaikams skaityti lietuviškų knygų, loti- 
niškomis raidėmis spausdintų. Tėvai negali pasisamdyti moky- 
tojo nei pirktis senosios gadynės lementorių savo vaikams. 

Paaugę katalikai, maskoliškų raidžių nepažįstantys, negali 
gauti knygų, spausdintų lotiniškomis raidėmis. Sako, Vilniuje 
daug esant išspausdintų, kurių tačiau knygininkai negali parda- 
vinėti, nes viršininkai jas uždarę užantspaudavo. Tokie tai pri- 
spaudimai atėjo ant Lietuvos krašto. Viešpatie, atitolink juos! 


Žandarai. 


KI. Kas yra žandarai? 

At. Žandarai yra tai prasti burliokai ar žydai į kariuomenę 
paimti, paskirti į žandarus ir pastatyti miesteliuose. 

KI. Kam gi juos viršininkai pastatė? 

At. Pastatė, idant dabotų bet kurio žmogaus. 

KI. Ar gerai daboja žandarai? 

At. Tiems, kurie juos pastatė, rasi, ir gerai daboja; . bet 
katalikams yra tikra Viešpaties Dievo rykštė, nės nė vienam 
neleidžia liuosai atsidvėsti, nė vienam, kaip norint, pašnekėti. 
Lenda visur: į karčiamas, į žmonių, ponų, bajorų namus, paga- 
liau, į bažnyčias. Visur to tykoja, idant kurį žmogų įkąstų. 
Vos ką paregėjęs, tuojau praneša aukštesniems viršininkams, tie 
vėl nieko nesiklausdami aptartą deda į kalinę ar uždeda štruo- 
pas. Kai kurie žandarai burliokai yra ir geri; bet žandarai 
žydai į maskolių tikėjimą krikštyti, yra nedoriausi. O tačiau 
daug jų yra tarp žandarų. 

Kad žandarais būtų kareivių vyresnėliai, turėtų apšvietimo, 
tikrai dabotų padorumo, ko iš prastų burliokų ir žydų negali 
reikalauti. 

* ž * 

Žandarai, lietuviškai nemokantys, nesupratusys pamokslo, 
kunigo bažnyčioj sakyto, teiraujas iš žmonių. O tie vambros 
už stiklą degtinės pasako, pagaliau, nebūtus daiktus ir įdedina 
kunigus į kalinę. 

* | * 

Žandarai yra įkyrūs visiems, pagaliau, kitiems maskolių 
viršininkams, bet užvis katalikų kunigams. Parodysiu čia vieną 
atsitikimą. 

Lietuvoj pas vieną kleboną įvažiavo svetimas kunigas; jį 
klebonas pasveikinęs, ėjo bažnyčion šliubo duoti jaunai porai. 
Žandaras, paregėjęs svetimą kunigą įvažiuojant, ėjo tuojau baž- 
'nyčion ir klausė prie altoriaus stovinčio klebono, ar turi svečias 
biliotą? Atsakė klebonas: — Eik į kleboniją ir klauskis. Ar 
čia vieta bilioto ieškoti? — Tarė žandaras: — Aš galiu bet ku- 
rioj vietoj klaustis. — Tai pasakęs, išėjo iš bažnyčios ir parašė 
kas žin ką pas karo viršininką (vojennyj načalnik). Tas įsakė 
atvesti kleboną į Zarasus. Kareiviai tuojau sugavę kleboną ne- 
beleido nė kailinių pasiimti, kely tuos pasiskolinti turėjo. Vedė 
jį pėščią per penkioliką mylių, neduodami naktį miegoti. Nu- 
vedė į Ežeriūnus, įdėjo į kalinę; vos keletui savaičių praėjus, 
gubernatorius Kaznačiejevas liepė išleisti, o žandarui nė plaukas 
nuo galvos nekrito. 


Maskoliai. 


KI. Kokie yra maskoliai iš tikėjimo šalies? 

At. Iš tikėjimo šalies dabojant, atvažiuojantys Lietuvon 
maskoliai yra tai krikštyti pagonys. 

KI. Dėl ko juos tokiais laikai? 

At. Vadinu krikštytais dėl to, jogiai kūdikystėj yra visi pa- 
krikštyti. Vadinu pagonimis dėl to, jogiai neturi nėkokio tikėjimo. 

Kl. Ar tai teisybė? 

At. Tikra teisybė, nes viršininkai per kiaurus metus nė- 
vienos dienos nepasninkauja, poterių nei rytą, nei vakarą ne- 
kalba, į cerkvę eina tiktai karaliaus dienomis; nuėję, nė trupučio 
nesimeldžia, bet tiktai stovi, it baslį prariję. Norėdami atlikti 
karaliaus įsakymą, vieni eina metuose kartą išpažinties, o kiti 
neidami užmoka popui pinigus, o tas įrašo į knygą, jog atliko. 
Jų darbuose taip pat niekūmet nėkokio tikėjimo negali matyti. 
Burliokai ir kareiviai paprastai nieko nenumano apie tikėjimą. 
Retai kuris moka „Tėve mūsų,“ o daugiau nieko. Žegnojas 
tiktai įskypai, mojuoja su ranka, bet nė patys nenumano, ką 
daro ir kam reikia tos žegnonės. Burliokai dėl pasninkavimo 
pasninkauja; bet begavėdami nuplėšia pakeleivingus ir užmuša 
kur pakliūk. 

KI. Kogi nori maskoliai iš katalikų? 

At. Maskoliai, kaip įmanydami, geidžia katalikus perversti į 
savo tikėjimą ir viską daro, kad tai galėtų įvykinti. Numany- 
dami paaugusius žmones neveiku būsianti perversti, ryžos jų 
vaikus mokyklose gadinti ir nuo pat kūdikystės prie barzdos 
pripratinti. Dėl to tai, tikrojoj Maskolijoj nesirūpindami vaikų 
mokymu, Lietuvos krašte per nevalią moko. 

Žinodami dievobaimingus žmones nepamesiant katalikų ti- 
kėjimo, steigias pirma visus padaryti laidokus. O kaip? Štai: 
per girtybę, paleistuvystę ir vagystę. 


* 
* i 


Buvo Kauno gubernijoj įvesta blaivystė: maskoliai tą šventą 
dorybę išnaikino, pristatė daug karčiamų, kuriose neakyli žmo- 
nės per nelaimę gert pradėjo. Tai regėdami, maskoliai su žy- 
dais vypso ir džiaugias, kaip geležėlę radę. 

Už paleistuvystę neperseniai kunigai galėjo nusidedančius 
pabarti, sudrausti, špitolėn pasodinti, atgailas duoti; šiandien 
reikia apskųsti konstorijai, ta meldžia asesoriaus (antstolio, pri- 
stavo. T.), kad ištirtų, o jis, priėmęs pinigus iš apskųstųjų, parodo 
nekaltus esančius, ir viskas į niekus išeina. 

Vagysta senovėj Žemaičiuose buvo daiktas rečiausis; šian- 
dien kur nepagirdėsi, vagystos, užpuolimai ir mušimai. Maskoliai 
dar privarė burliokų; jie vos ne visi yra galvažudžiai. Viršininkai 


32 


maža teveizdi. Sugauk vagį, nuvesk pas asesorių, ką gausi? Tas 
tuojau paleidžia, o vagis paskiau dar daugiau žalos daro. 

Kl. Kągi turi daryti katalikai, vis tai regėdami ir nusi- 
manydami? 

At. Katalikai, vis tai lig laiku žinodami, 1, turite kasdieną 
kalbėti po šešis „Tėve mūsų“, šešis „Sveika Marija“, šešis 
„Garbė Dievui“ ir vieną kartą „Tikiu Dievu Tėvu“ už šv. Ka- 
talikų Bažnyčios išaukštinimą, už Šventąjį Tėvą, savo vyskupą ir 
kunigus. 2. Turite saugotis, kaip didžiausios nelaimės, girtybės, 
paleistuvystės ir vagystės, nes taip darą pameta tikėjimą. Argi 
matėt kūmet žmogų gerą, dorai gyvenantį atstojant nuo Kata- 
likų tikėjimo? Tikrai, nematėt; tiktai patys didieji girtuokliai, 
paleistuviai ir vagys nuo jo atstoja, — atstoja tie, kurie ir mūsų 
tikėjime gyvendami būtų prakeikti. 3. Turite visi žinoti, jogiai be 
Katalikų tikėjimo nėvienas nebus danguje. To dėl kas tik pameta 
tą tikėjimą, užsirašo lig gyvas į pragarą. O žinodami tai, turite 
būti tvirti tikėjime, turite būti pasiruošę kentėti kančias, kaip seno- 
vės katalikai. Nors viršininkai už tvirtybę Katalikų tikėjime 
atimtų gyvenimus, sodintų į kalinę ir plaktų ar kapotų, vis tai 
turite. iškentėti, nes verta to yra Dangaus karalystė. 4. Jei vir- 
šininkai žadėtų jums už tikėjimo pametimą aukoti pinigus ar 
žemę, netikėkite tuo, nes negal kiekvienam paduoti, neigi tas 
užmokesnis vertas to yra, idant savo vėlę už jį parduotumėte. 
5. Gal atsitikti, jogiai nebeturėsite vyskupo, įogiai pritrūks kuni- 
gų, ir tuokart vienok turėkitės savo tikėjimo. Kiekvienas už save 
atsakys Viešpačiam, neigi galėsite teismo dienoje tuo išsikalbi- 
nėti, jogiai vyskupo ar kunigų nebebuvo. 

KI. Ką daugiau daro maskoliai katalikams? 

At. Oi, nemaža dar pikta daro nedori viršininkai! Šitai, 
nenori, kad katalikai dažnai išpažintų; dėl to nekenčia atlaidų, 
neleidžia kunigų į juos važiuoti; užgynė statyti kryžius, nebe- 
leidžia su procesija išeiti iš šventoriaus; numirėlį vienas kunigas 
tegali į kapus lydėti, dar be vėliavų ir iškilmės; uždraudė naujas 
bažnyčias ir koplyčias statyti, bažnyčias be žinios šiaip jau vyres- 
nybės taisyti; seminariją laiko tuščią, kad kunigų nebebūtų, idant 
žmonės mokytojų pritrūktų, veikiau į jų tikėjimą pereitų; dar 
neseniai užgynė kamendoriams pamokslus sakyti. Dievas tik 
vienas žino, ko besulauks katalikai! 

Kl. O bažnyčių Kauno gubernijoj ar neima iš katalikų? 

At. Lig šiolei, dėkui Dievui, vos vieną Kolainių bažnyčią 
užgrobė; buvo atėmę ir Tytuvėnų bažnyčią, bet vėl atidavė, kuo 
džiaugės visa gubernija. Argi ilgai taip bus, nežinom. Žmonės 
kalba, būk maskoliai ketinantys atimti šias katalikų bažnyčias: 
pirma visas filijas, paskiau: Panemunėlio, Kriaunų, Papilio Lie- 
tuvoje, Jūžintų, Čedasų, Veprių, Bukonių, Deltuvos, Balninkų, 
Liduokių, Pagirio, Siesikų, Leckavos, Laižuvos, Papilės Žemai- 
čiuose, Šaukėnų, Kruopių, Brūnavos, Anciškio, Raudondvario, 
Seredžiaus, Karmėlavos, Vandžiogalos, Žeimių, Gaurės, Nemakš- 
čių, Adakavo, Pagramančio, Stulgių, Pašilės, Žvingių, Liduvėnų, 
Oniškio, Kvetkų, Kriukų, Meškučių, Senosios Žagarės, Šakynos, 
Ylakių, Laukžemės, Linkimų, Šačių Žemaičiuose, Platelių, Žarėnų, 
Kantaučių, Žemalės, Gadonavo, Lygumų, Rozalino ir Smilgių. 

KI. Ar gal tai būti, kad maskoliai atimtų tas bažnyčias? 

At. Nei čia pas mus Prūsuose, nei Anglijoj, nei, pagaliau, 
Turkijoj niekas svetimo gero neima. Jei kurs vagis išplėšia ką 
iš kito, vyresnybė tuojau sugauna vagis, atima paglemžtus daik- 
tus ir atiduoda tam, kieno buvo. Argi tai gali būti, kad maskolių 
viršininkai patys būtų vagys plėšantieji? 

Vyresnybė, kuriai pridera plėšikus sudrausti ir žiūrėti, kad 
niekas neteisingai nebūtų skriaudžiamas, argi gali pati skriausti? 
Juk maskoliai tų bažnyčių nestatė? Katalikai jas statė, katalikai 
taisė ir puošė; to dėl ir yra jų savastis. Jeigu maskoliai yra 
cerkvių reikalingi, argi negali sau pasistatyti, ne svetimą gerą 
plėšti? To dėl aš ir netikiu, kad viršininkai patys galėtų padaryti 
tiek neteisybės. Jau gi matėme, jogiai Tytuvėnų bažnyčią, per 
neteisų Viršininko įkalbėjimą atimtą; žmonėms pas patį karalių 
šaukiantis, sugrąžino. 

KL. Bet jeigu imtų maskoliai tas bažnyčias, ką gi turėtų 
daryti katalikai? 

At. Turėtų tai daryti, ką darė, atėmus Tytuvėnų bažnyčią: 
turėtų melsti paties Galingiausiojo Karaliaus, verkti ir šaukti, 
idant neimtų. — 


"estaliės | 


Perspėjimas apie šventą tikėjimą, o ypa- 
tingai apie Jėzaus Kristaus Bažnyčią. 


„Ką padeda žmogui, jei jis laimėtų 
visą pasaulį, savo gi sielai kęstų nuostolį?“ 
Mat. 16, 26. 
„Kas tik išpažino mane žmonių aki- 
vaizdoje, tą ir aš išpažinsiu savo danguje 
esančio Tėvo akivaizdoje; kas gi manęs 
išsigins žmonių akivaizdoje, to ir aš išsi- 
ginsiu savo danguje esančiojo Tėvo aki- 
vaizdoje“. Mat. 10, 32-33. 


„Būdamas doras ir Dievą tikintis, 
ko dėl nusigąsti 'guldyti savo galvą už tą 
(Kristų), kurs už tave kentėjo?“ 

Šv. Kiprijonas vyskupas apie kanki- 
nių garbę. 


Skaitydami šventųjų Kentėtojų gyvenimus, kurie išliejo savo 
kraują už Katalikų tikėjimą, stebėjomės jų kantrybe ir garbinome 
Viešpatį Dievą už tai, kad jiems suteikė kantrybės. Bet niekūmet 
nemanėme, jogiai tokia pat kantrybė bus ir mums reikalinga. 
Netarėmės ką šioje apšvietimo gadynėje ant švento mūsų, Kata- 
likų, tikėjimo galėsiant sukelti persekiojimą. Vienok taip many- 
dami labai apsirikome, nes, šitai, maskoliai pradėjo baisiai mus 
persekioti už šventą mūsų tikėjimą. Nors visi pritiria visokių ne- 
laimių ir visi tai žino, tačiau aš, kaipo rašytojas, pasakosiu čia 
kai-kurius daiktus ir drauge parodysiu, ką katalikai, tai žinodami, 
turi daryti. To dėl skaitykite atsidėję. 

Nuo amžių Lietuviai su Žemaičiais, savo krašte gyvendami, 
garbino dievaičius ir buvo tikri pagonys. Lietuviai 1387 m., o 
Žemaičiai 1480 metuose (čia, tur būt, korektūros klaidos: turėtų 
būti 1400 ar 1414. T.) Kristų įtikėję, pervirto tiesiai iš pagonų į 

katalikus. Nuo tos gadynės ilgai niekas jų nekibino ir niekas 
nepuolė jų už tai, jog jie išpažindavo Katalikų tikėjimą. 1794 
metuose Lietuvos ir Žemaičių kraštas pirmą kartą pakliuvo į 
maskolių rankas. Ciesorienė Kotryna II, tapusi tuodums kraštams 
poni, prižadėjo nekušinti Katalikų tikėjimo ir tą vyriausiu mūsų 
kraštuose laikyti. Dar tą pasižadėjimą su priesieka patvirtino. 
Kaipo gi trumpai bekaraliavo ir nebegalėjo kušinti jo pas mus. 
Bet Voluiniuje, Ukrainoje ir Paliesyje vertė su didžiausia aitra 
ir norinčius ir nenorinčius unijotus į maskolių tikėjimą. 


Kotrynai mirus, Povilas I., vėl trumpai tekaraliavęs, būtinai 
Katalikų tikėjimo nekušino. 


Jam mirus, Aleksandras I, į ciesorius pašokęs, nė vieno dėl 
tikėjimo nespaudė ir nežudė, 0 pasenęs ir pats pradėjo linkti į 
katalikų pusę. Užvis jam tiko vienuoliai, baltas jupas dėvėję, beje: 
Domininkonai su Kamaldulais. Vieną kartą ciesorius, apsinakvo- 
jęs Kaune ir jausdamas sau kažikokį pavojų, nakties laike pasi- 
šaukė pas save du Domininkonu ir tarė jiems: „Melskitės, tėvai, 
melskitės už mane: jūsų maldos didžiai man yra reikalingos“. 
Šiuodum melstis apsiėmus, ciesorius įdavė aukso pinigų ir išleido 
juos grįžti į vienuolyną. Rygoje taip pat apsigulėjęs, atsiuntė į 
Domininkonų vienuolyną generolą, kurs atėjęs tarė vienuoliams: 
„Po valandos bus pas jus šviesiausis ciesorius: laukite Jo Didy- 
bės“. Tai pasakęs, išėjo. Nieko netrukus, kad naktis užkrito ir 
labai sutemo, atėjo vienas pats Aleksandras I., rado vienuolius 
susirinkusius ir belaukiančius. Ciesorius pradėjo jiems guostis, 
skųstis ant kažikokių ten nelaimių ir, pagaliau, ėmė verkti. Tai 
regėdami, vienuoliai pradėjo drauge ašaroti. Išeidamas namo, 
ciesorius davė jiems pinigų ir tarė pašnibždu vyresniajam Perdi- 
nandui Kahnui: „Rytoj rytą labai anksti ateisiu į jūsų bažnyčią, 
nes noriu išpažinti savo nuodėmes, o jūs patys žinote, jog tai 
turi slaptu atsitikti, nes kad mano valdonai pajustų, mane nuo 
sosto nustumtų bei užmuštų“. Negi pamelavo: penktą valandą 
ryto metą atėjo; atėjęs į Domininkonų bažnyčią, išpažino tam 
pačiam vienuoliui vyresniajam Kahnui, priėmė Švenčiausį Kata- 
likų Sakramentą ir išėjo. Rašau čia ne kokią pasaką, bet tikrą 
atsitikimą, nes patsai girdėjau tuos dalykus iš kunigo Kahno 
burnos. 

Aleksandrui Taganrogo mieste mirus, tapo ciesorium Mika- 
lojus I. Jis labai daug pikta katalikams padarė. Išnaikino Kauno 
gubernijoje šiuos vienuolynus: 

1. Kaune, Vepriuose, Upninkuose, Skapiškyje kunigų Do- 
mininkonų, 

2. Kaune ir Žaiginyje — Pranciškonų, 

3. Kėdainiuose, Kaune, Raseiniuose, Užveryje ir Pumpėnuose 
— Karmelitų, 

4. Pažaislyje — Kameldulų, 

5. Padubysyje — Bazilijonų, 

6. Kaune ir Telšiuose — Bernardinų, 

7. Pašaltunyje — Benediktinų, 

8. Kaune ir Varniuose — Rokytų, 

9. Jonavoje — Trinitorių, 

10. Raseiniuose, Vilkmergėje ir Panevėžyje — Pijorų. 

11. Vidžiuose — Kanauninkų, Lateraniškiais vadinamų, 

12. Smalvoje, Kurkliuose, Skemonyse, Suvainiškiuose, Pane- 
munyje ir Kvetkuose —Kanauninkų Atgailuotojų. 

Kaune atėmė iš katalikų Jėzuitų bažnyčią, perdirbo ją į maskolių 
visudidžiausiąją cerkvę. Ten pat Kaune, paskui Panevėžyje ir Ra- 
seiniuose Pijorų bažnyčias atėmė ir perdirbo į savo cerkves. 
Pažaislyje Kameldulų vienuolyne pastatė savo vienuolius ir davė 
Kauno gubernijai arkijeriejų, arba maskolių vyskupą. Vilkmergėje, 
Ežerūnuose (Zarasuose T.), Kėdainiuose ir Jurbarke įsteigė 
savo cerkves. Žemaičių Vyskupo, Kanauninkų, Varnių Semina- 
rijos, visų klebonijų, pilijų kunigų, altaristų ir vienuolynų turtus 
paglemžęs, suteikė vyskupui, kanauninkams, vienuolynams, semi- 
narijai ir klebonams mažą algą su kąsneliu žemės, bet ir tą patį 
kąsnelį kunigai iš viršininkų pirkti turėdavo. O altaristams, pilijų 
kunigams ir kamendoriams nieko nepadėjo. Išnaikino katalikiškas. 
mokyklas Kalvarijoje, Padubysyje ir Kolainiuose; Kražių mokyklą 
perkėlė į Kauną. Įsakė, idant visi žmonės duotų savo vaikus į 
naujai įsteigtas maskoliškas mokyklas, idant veikiau galėtų juos 
priversti išsižadėti savo tikėjimo. Vos Katalikų tikėjimo mokslą 
beleido kapelionams išguldinėti lenkiškai, 0, pagaliau, ir tas geras 
prapuolė, nes kapelionai dabar ir tikėjimo mokslą turi dėstyti 
maskoliškai. 1831 metams praslinkus, ciesorius Mikalojus I kibo 
į unijotus ir baisiai pradėjo juos spausti ir versti į savo tikėjimą. 

Atrado nedorus unijotų vyskupus, beje: Juozapą Siemašką, Antaną 
Zubkį ir Bazylių Lužinskį, kurie pirmiau, nekaip jų avelės, ma- 
skolių tikėjimą priėmę, pradėjo brusti, idant visi unijotai virstų į 
maskolių tikėjimą, o šiems klausyti nenorint, žudė jų kunigus. 
Bet, šitai, nelaimė! nes tie unijotų kunigai turėjo moteris; to dėl 
minėtieji vyskupai uždarė pačius vienuolynuose, 0 jų pačias su 
vaikais iš klebonijų išginė, nebeleisdami niekam jų priimti nei šelpti. 
Tos, badu stipdamos, kaip vištos, vaikais vedinos, vaikščiojo 
verkdamos po kaimus ir meldė vyrų, kad neprieštarautų vyres- 
nybei ir gelbėtų jas nuo bado. Taip vyrai, nors verkdami, vienok 
pasidavė į maskolių tikėjimą, norėdami nuo bado išlaikyti savo 
moteris ir vaikus. Žmonės daugel vietose didžiai spyrės prieš 
vyresnybę, nenorėjo priimti maskolių tikėjimo, nei eiti išpažinties 
pas kunigus, pervirtusius į pravoslaunus popus. To dėl vyresnybė 
nemaža jų suvarė į kalines, o kitus baisiai plakė. Nevieną ir ne- 
begyvai užplakė. Bielarusijoje vienas unijotas, didei įkapotas, išspruko 
iš kazokų rankų, nubėgo į paežerę ir nusiskandino. Visupirmu labai 
tvirti žmonės, pritrūkę kunigų, kurie ar tai kalinėse kentėjo už tikėjimą, 
ar tai ir patys buvo į maskolių tikėjimą persivertę, turėjo priim- 
dinėti sakramentus iš popų rankų, taip ir patys pervirto į maskolius. 
Unijotai dar turėjo vienuolius Bazilijonus, kurie, būdami labai 
mokyti vyrai ir neturėdami moterų, didžiausiai spyrės, kentėjo su 
atsidavimu V. Dievo valiai ir nevirto į maskolių tikėjimą. To dėl 
vyresnybė ištrėmė juos į gilumą Maskolijos, o kitus į Sibiriją ir 
padėjo maskolių vienuolynuose arba pristatė prie labai sunkaus 
darbo. Tuose uždarę, nebeleido jiems mišių laikyti, laikė juos 
vienuolyno bernais, liepė jiems šluoti pašalius, kapoti medžius, 
kurti krosnis, t. ir t. Kiek jų persekiojimuose išturėjo lig gyvos 
galvos ir kiek išmirė, aš to būtinai nežinau, Viešpats Dievas 
tai tiktai žino ir parodys teismo dienoje. Vienas jų, Simbirske 
vargdamas, rašė laišką, kurį aš skaičiau. Tame laiške sakos daug 
kentęs nevien nuo popų, bet ir nuo vienuolyno šeimynos. Pa- 
baigdamas laišką, šiuos žodžius padėjo: „Jūs, žmonės Lietuviai, 
liuosi palikę, nė manyti nenumanote, kas tai yra būti įkentėtoju 
per kelias dešimtis metų; matau, jog lig gyvas iš tos kalinės 
nebeišeisiu, tegul būna Viešpaties valia“!!! Taip neteko unijos. 
Unijos arkivyskupas numirė Katalikų tikėjime. Norėjo vyresnybė 
ir tą senį perversti į savo tikėjimą, bet nieko padaryti negalėjo, 

nes jis buvo pasitaisęs pirmiausia numirti, nekaip maskolių tikė- 
jimą priimti. 1854 metuose Aleksandras II, ciesoriu palikęs, iš 


pradžios nieko katalikams pikta nedarė. Bet nuo 1864 m. pakėlė | 


tokį persekiojimą ant katalikų, kokius tiktai randame Romos 
ciesorių gadynėje. Dar Kauno gubernijoje, kurioje vieni katalikai 
tegyvena, netaip baisiai persekiojo; bet Minsko gubernijoje tiktai 
po dvi katalikų bažnyčias bepaliko kiekviename apskrityje, o kai 
kurie apskritys tenkinosi ir po vieną beturintys. Su Gardino gu- 
bernija maskoliai negeriau elgės, nes tenai versdami į maskolių 
tikėjimą, užmušė 13 žmonių, kurie nenorėjo išsižadėti savo tikė- 
jimo. Vilniaus gubernijoje lygia dalimi biauriojos. Užvis žudė 
katalikus kareivių vyresnėlis Chovanskis. Tas vieną žmogų uždaręs 
ledūnėj, laikė per 10 dienų, kurs vienuoliktoje dienoje iš perša- 
limo numirė. Trisdešimtis du Katalikų klebonus uždarė Vilniuje 
Karmelitų vienuolyne, o jų bažnyčias pervertė į maskolių cerkves. 
Kauno gubernijoje be Popiežiaus žinios perkėlė vyskupą Motiejų 
Valančauskį iš Varnių į Kauną. Perkėlė taip pat kanauninkus, 
seminariją ir konsistoriją. Bernardinų vienuolynus Dotnuvoje, Ty- 
tuvėnuoseir Troškūnuose išnaikino. Į likusius Žemaičiuose Raseinių, 
Palėvenės, Kalvarijos ir Kretingos vienuolynus vežė iš tolimų žemės 
pusių senus ir perkaršusius vienuolius, kaip kokius kalinius, su 
žandarais. Kad į vienuolynus daug suvežė vienuolių, jie turėjo 
po du, kartais ir po tris gyventi viename mažame kambaryje. 
Žadėję buvo mokėti kiekvienam po 40 rub. metams, bet tų ne- 
tiktai nemokėjo, bet dar pradėjo veizdėti daugiau kokiu nors 
būdu iš kunigų ir vienuolių išgauti. Dotnuvos vienuolyno vyres- 
nijį Portunatą Prokopovičių ir Tytuvėnų gvardijoną 74 m. am- 
žiaus turintį Petravičių išvarė į Sibiriją. Tytuvėnų vienuolyne 
likusius vienuolius pėsčius išginė į Kauną ir ilgai tenai laikė 
kalinėje. Paskiau išleido ir liepė jiems grįžti į Tytuvėnus. Bet 
jiems atkeliavus į Raseinius, maskoliai sulaikė ir nebeleido jiems 
. toliau beiti. Parbuvo tenai karčiamoje keturis mėnesius, nes kitur 
maskoliai neleido jiems gyventi. Kad turto vienuoliai su savim 
neturėjo, dėl to mito duona, iš žmonių išmelsta. Ilgainiui atvažiavęs 
į Raseinius Kauno gubernatorius Muravjovas (katalikų kraugerio 
Vilniaus gen.-gubernatoriaus sūnus T.) leido Bernardinams sugrįžti 
į Tytuvėnus. Bet ką turėjo vienuoliai daryti ir tenai? Vyresnybė 
atėmė jų žemę ir algą. Turėjo, kaip ubagai, eiti nuo buto iki 

buto ir prašyti sau duonos, o įei kurs dar buvo jaunas, galėjo 
užsiimti kokiu nors darbu. Aštuoni klierikai, dar negalėdami 
mišių laikyti, nieko uždirbti negalėjo ir kokiu būdu jie sau pelnė 
duoną, nežinau, nes jau buvo priėmę aukštesnius šventimus ir į 
pasaulį grįžti nebegalėjo. Užsigeidė maskoliai išnaikinti Palėvenės 
Domininkonų vienuolyną ir liepė dėl to tos vietos kliučvaitui ap- 
skysti Domininkonus, nors neteisingai, idant maskoliai gautų 
kokią nors priežastį prisikabinti. Kliučvaitas ištiesų padavė raštą, 
kuriame pasakė gubernijai, būk kunigas Milosnickis prikalbinėjęs, 
idant žmonės eitų į karą prieš maskolius. Kunigas sakės nemokąs, 
pagaliau, lietuviškai kalbėti, nes buvo lenkas, ir negalėjęs nėkokiu 
būdu netiktai jiems prikalbinėti, bet ir su jais sušnekėti, to vienok 
niekas neklausė ir maskolių vyresnybė, neveizdėdama, išsiuntė 
kunigą į Sibiriją, o vienuolyną uždarė. Kauno gubernatoriui 
liepiant, žandarai turėjo vežti vienuolius iš Palėvenės į kitus 
vienuolynus; bet beveždami apsistojo Raguvos miestelyje, paliko 
8 vienuolius karčiamoje, neleidę jiems niekur važiuoti, 0 patys 
vieną savųjų priveizdėti palikę, atsitolino. Vienuoliai, nieko val- 
gyti neturėdami, ėjo ubagais ir maldavo duonos užvis iš žmonių, 
į turgus atvažiavusių. Tiktai praslinkus dviem mėnesiam, vyskupui 
meldžiant, leido Muravjovas vienuoliams persikelti iš karčiamos 
į Kalvarijos, o kitiems į Kretingos vienuolynus. 

Kartais be kokios, taip pasakyti, priežasties maskoliai varė 
kunigus į kalinę; kaip įmanydami, stengės pažeminti dvasiškius 
ir atitraukti juos nuo žmonių. Daugel vietose atsirado urėdninkų, 
kurie sakė žmonėms pamokslus savotiškai, idant išsižadėtų Ka- 
talikų tikėjimo ir užgynė žmonėms kunigų klausyti. Žmonės 
vienok, kaipo geri katalikai, to maskolių tauzijimo neklausė ir 
dar didesniai prie kunigų glaudės. Tiktai kai kuriose vietose 
vargonininkai su zokristininkais pasirodė bedieviai, nes apskundė 
neteisingai savo kunigus ir išvarydino į Sibiriją, norėdami iš to 
didžią naudą pelnyti, bet ir tos negavę, paliko, kaip grobą pūtę. 

Maskolių vyresnybė neleido kunigams ne savo parapijoje 
važiuoti prie ligonių, kol negavo rašto iš asesoriaus. Tokį raštą 
reikėjo imti kas mėnesį ir užmokėti plėšikui kiekvieną kartą po 
3 rublius. Į svetimą parapiją kunigas norėdamas važiuoti, turėjo 
imti raštą iš karo viršininko. Jei pakeleivingas kunigas atva- 
žiavęs į kokį nors miestelį, apsistojo, vietos žandarai neleido 

jam išpažinčių klausyti, nei mišių laikyti, bet kuogreičiausiai krapštė 
jį laukan, nors kunigas sakė: „Šitai, aš turiu raštą!“ Žandarai 
vienok, to neveizdėdami, neleido ir mišių laikyti. Daugel kunigų, 
kurie į didžią šventę atvažiuodavo į svetimą parapiją, štruopas 
užmokėti turėjo. Kaip tiktai kunigas nuėjo pas kurį poną vie- 
šėti, tuojau ateidavo tenai žandaras ir klausdavo rašto, o jei jo 
neturėjo, nors savo parapijoje, turėjo kunigas štruopą užmokėti. 

Nuo 1864 metų pradėjo maskoliai ginti žmonėms kryžius 
statyti. Vilniaus gubernatorius Muravjovas buvo leidęs statyti 
kryžius ant kapų ir ant šventorių prie bažnyčios; paskiau jo įpė- 
diniai, kaip kokie pagonys ar žydai, nebeleido nė kame kryžių 
statyti. 

Per Dievo Kūną arba Vainikus nebeleido stacijų miestuose 
apvaikštinėti, o liepė atlikti tą apeigą ar tai bažnyčiose ar šven- 
toriuje. Didesniuose miestuose, beje: Kaune, Vilkmergėje, Eže- 
rūnuose, Panevėžyje, Šiauliuose, Raseiniuose ir Telšiuose užgynė, 
idant žmonės ir kunigai su procesija niekūmet nebeitų ant pa- 
ties šventoriaus. O mažuose miesteliuose negynė per visus at- 
laidus eiti per šventorių su procesija. Kalvarijoje nei per visu- 
didžiausius atlaidus neleido kunigams eiti į kalnus su procesija. 
Patys tik žmonės būreliais kalnus vaikščiojo. Dar užgynė eiti su 
procesija į kapus Uždūšinėse dienose. 

1867 metuose užgynė kunigams važiuoti ir nešti su žvake 
ir varpeliu prie ligonių Švenčiausį Sakramentą. Tą patį metą 
užsakė, jog žmogui mirus, vienas tiktai kunigas tegali nuleisti 
jo kūną į kapus, vienas žmogus gali kryžių nešti; užgynė vėlia- 
vas nešti, kaipo ir brostvininkams su komžomis apsivilkusiems 
drauge eiti. 

1867 metuose užgynė maskoliai vyskupui priimti jaunuo- 
menę į seminariją. Ta Kaune paliko tuščia, o tuo tarpu senieji 
kunigai nesiliovė mirę. Ko nedirbo vyskupas tai regėdamas: 
rašė į visas puses, kartkartėmis meldė aukštos vyresnybės, kad 
leistų jaunuomenei į kunigus eiti, bet nieko išmelsti negalėjo. 
Rasi, paklausi, skaitytojau, ko dėl gi maskoliai neleido kunigams 
daugintis, kad žmonės ir tikėjimas idėm jų reikalauja? Atsakau, 
dėl to neleido, kad galėtų Lietuvius ir Žemaičius į savo tikėjimą 
lengviau perversti; jog ganytojų nebetekus, veikiau vilkai išpiauna 
aveles; jog vagis, norėdamas mus apvogti, steigias pirma namų 

šunis išnaikinti, idant jiems lojant, nepajustų šeimininkas. Taip 
darė ir maskoliai. 


Matydami, ką ketina daryti mūsų tikėjimo neprieteliai, ką 
mes turime daryti? Šitai ką iš tikros širdies visiems katalikams 
patarsiu, tiktai, meldžiamieji, skaitykite, įsidėkite mano žodžius 
ir taip darykite, kaip jums, kaipo savo broliams ir viengenčiams, 
pasakysiu. 

Neliepiami visi diena dienon kalbėkite po šešerius poterius 
ir melskite, idant Viešpats Dievas atitolintų Katalikų tikėjimo per- 
sekiojimą. Juk žinote patys, kad tėvas vaiką už kokius nors 
nusidėjimus plaka, vaikas pasitaiso ir to nebedaro, už ką buvo 
vieną kartą plaktas. Šitai mūsų gadynėje įvairiais prispaudimais 
ir badu plaka mus Viešpats; to dėl pameskime didžiausias mūsų 
įeibes, beje: girtybę, paleistuvystę ir vagystę, nes visudidžiausiai 
už tas nuodėmes plaka mus Aukščiausiasis. 


Broliai Katalikai! Kartkartėmis prisiekėte Dievui per šventą 
išpažintį neberagauti degtinės su romu, o dabar, tarsi, užmiršę 
savo pažadus, pradėjote vėl gerti! Ar seniai patys didžiausieji 
girtuokliai gėdėjos ir slėpės gerdami, idant išmintingas žmogus 
jų geriančių neišvystų; O šiandieną be kokio susigėdinimo ge- 
riate dienos viduryje, geriate, visiems matant!! Buvote išgirdę per 
savo vyskupą Viešpaties balsą; išganingą balsą, išleistą iš bur- 
nos ir širdies jums išlaikyti katalikiškame tikėjime; vienok tą 
dangišką ir širdingą balsą paniekinote. Argi tada galime klausti, 
dėl ko Viešpats Dievas užleido ant mūsų nelaimes. Sugrįškite į 
pirmą blaivystę, o iš tiesų mielaširdingiausis Viešpats Dievas susi- 
mils ant mūsų. Atsiliepiu į jus, seniai, ir klausiu jūsų: ar buvo 
tiek paleistuvių jaunystėje, kiek jų yra šiandieną? Ar netiesa, 
jogiai merga, nusidėjusi mergystei, buvo rečiausis daiktas? Juk 
po tokio nuopolio nebegalėjo ji bepabūti tame kaime, kur ji 
pirma gyveno. -Visi ją su pirštais badė, visi ją niekino. Žmo- 
nės, pagaliau, nebenorėjo tokios samdytis tarnaite. O šiandieną 
kas darosi? Daugybė atsirado tokių paleistuvių, taip vyriškų, kaip 
ir moteriškų, kurie be jokio susigėdinimo vaikščioja tarp žmonių. 
Tie turi jas maitinti, nes pačios su neteisėtais vaikais negali sau 
uždirbti duonos. Vėl sakau, ar ne teisingai mus baudžia Vieš- 
pats Visugalingiausis? 


4. Š, 


Trečia jeibė yra vagystė. Senovėje niekas to nežinojo, kad 
reikėtų su geležiniais arklius gručiuoti; kad kiekvienoje troboje 
gulėtų dėl sargybos žmogus; šiandieną be to negalimas daiktas 
apsieiti. Daugiau pasakysiu: drąsūs vagys nevien slaptu, bet ir 
visiems matant, per akis, užpuola vargdienius žmones namuose, 
muša gyventojus, glemžia ką tiktai susimano ir veža laukan. 

Argi nežinote, jogiai daiktą pavogtą arba neteisingai iš- 
plėštą reikės būtinai sugrąžinti tam, kuriam jis pripuola, nes 
kitaip nė vienas negalės įeiti į dangaus karalystę. Nors paskiau 
Popiežiui išpažintų vagis, ir tas negalėtų jam atleisti tolei, kolei 
nesugrąžintų svetimo daikto arba svetimų pinigų. Jeigu malonus 
yra jums jūsų vėlių išganymas, pameskite vagystas, 0 lizšiolei 
pavogtus daiktus sugrąžinkite, nelaukdami mirties valandos, nes 
sunku bus tuokart, kad reikės per begalinius amžius degti 
už tai pragare. 

Lig laiku žinokite, jog Minsko, Gardino ir Vilniaus guber- 
nijose maskoliai paprastai šiaip vertė žmones į savo tikėjimą. 
Suvarydavo į valsčių vyrus, atveždavo tenai bosą degtinės, iš- 
kepdavo po porą jaučių, vaišindavo žmones. Vyrams pasigėrus, 
sprauninkas ar kitas koks pusgalvis viršininkas, ant suolo pasi- 
lipęs, balsu pradėdavo šnekėti: „Ar matote, vyrai, kaip jus myli 
vyresnybė! Šitai, jus išliuosavo nuo ponų, davė žemę, o dabar 
jus vaišina; o kaip jūs už visa tai parodysite gerą jūsų širdį 
vyresnybei? Šitai, rašykitės į pravoslauną tikėjimą, o vyresnybė 
jus dar didžiau mylės!“ Kai kurie žmonės girti ir pasakė: „Et, 
rašyk sau, jei tau tinka,“ o kiti atsitraukė. Taip viršininkai ben 
penkis ar šešis ūkininkus įrašę, važiavo į tas parapijas ir baž- 
nyčias uždarydavo, sakydami: „Jau ta jūsų bažnyčia yra mas- 
kolių cerkvė; jūs, katalikai likusieji, eikite sau, kur jums tinka, 
o čia neilgai trukus parvažiuos mūsų popas.“ 

Tai padarę, išveždavo kleboną su kamendorium į kalinę, 
ir palikdavo parapija be kunigo. Kadangi svetimųjų parapijų 
kunigai negalėdavo važiuoti, o savųjų kunigų nebuvo, taip keli 
girtuokliai, į maskolių tikėjimą užsirašę, prapuldė visą savo pa- 
rapiją. Žinodami tai, Broliai Katalikai, neikite į tokį bankietą, 
nors kas jus užmuštų. O užvis neleiskite eiti tenai žmonėms, 
degtinę geriantiems, nes tie prapuldys jus. Tegul nemano gir- 
tuokliai tokiame bankiete veliui tenai gausiantys degtinės prisi- 

ryti; vyresnybė lieps paskiau patiems už tai užmokėti po 8 rub- 
lius už kiekvieną sriuobsnį! Ar matote, kaip tai prastas daiktas 
yra gerti! Tegul nesako girtuoklis, kad jis nepadarys, nes apsi- 
gėręs nieko nebeišmano, o kad ir maža begertų, ir tai jam į 
gerą neišeis, nes geriantįį žmogų maskolius veikiau įgaus į 
savo nagą. 

Vieną kartą Minsko ir Gardino gubernijos vyresnybė su- 
varė per nevalią katalikus į cerkvę; popas apšlakstė juos su 
savo vandeniu ir davė savo kryžių pabučiuoti. Paskiau staigu 
uždarė cerkvę, išleisdavo žmones po vieną ir įrašydavo kiek- 
vieno vardą ir pavardę; o galų gale sakydavo: „Jau jūs esate 
pravoslauni.“ Veltui vargšai katalikai sakės nenorintys priimti 
maskolių burtų; vienok niekas jų neklausė; vyresnybė su popais 
dabojo, kad naujai apšlakstyti ir. įrašyti  nevaikščiotų į 
katalikų bažnyčią ir kad katalikų kunigai sakramentų jiems ne- 
bedalytų. Ir tai žinodami, Broliai Katalikai, niekūmet nelan- 
džiokite į cerkves, nes Katalikų Bažnyčia iškeikdama neleidžia 
nėvienam savo vaikui į svetimų tikėjimų ir išmislų bažnyčią 
vaikštinėti. 

Kitur maskoliai, švęsdami savo cerkves, suvarė katalikus 
stebėtis. Valandai praslinkus, davė jiems bučiuoti kryžių. Kurs 
tik katalikas pabučiavo jį, maskoliai palaikė jį pervirtusiu į 
pravoslaunus. Ir įrašė juos. To dėl dar sakau jums, Broliai 
Katalikai, neartinkitės prie tų, kurie tykoja kaip nors jus apgauti 
ir jūsų vėles pražudyti. Išvyskite ben vieną kartą tiesą ir kitų 
ašaras pamatę, sakau, saugokitės. Ir kiti jūsų broliai nemanė 
to, o vienok tai atsitiko. 

Vilniaus gubernijoje vyresnėlis Chovanskis, paėmęs 6 kazo- 
kus, tarpininką ir asesorių, važiavo vakaro laike paprastai į kurį 
nors kaimą, apsistodavo karčiamoje, o sutemus, įsakydavo kazo- 
kams atvesti pas jį pirmąjį iš eilės ūkininką. Atvedus, duodavo 
gerą stiklą degtinės ir klausdavo: „Nu, ką, ar priimi pravoslauną 
tikėjimą“? Žmogui nenorint priimti, Chovanskis tuojau duodavo 
per ausį ir sakydavo dar: „Ar čia tavęs dar reikės prašyti ir 
kloniotis? Kazokai, imkite ir kapokite, kiek galėdami“! Kazokai, 
paguldę nekaltą žmogų, nenorintį savo tikėjimo išsižadėti, du iš 
jų turėjo laikyti, o tretysis kapojo; arba du turėjo ir du mušė, 
vienas iš vienos pusės, antras iš antros. Valandą plakus, klausė: 

„Nu, ką, ar priimsi maskolių tikėjimą“? Jei tas pasisakė priimąs, 


įrašydavo jo vardą ir pavardę, jo moterį ir vaikus ir liepdavo . | 


kunigams išbrėžti jį iš metrikų knygų. Kad ūkininkas sugrįžęs 
namo pasisakė įsirašęs į maskolių tikėjimą, moteris su šeimyna 
„varė įį laukan, tarydami: „Eik sau po giltinių su savo nauju tikė- | 
jimu, mes tavęs neklausysime; mums geras ir senasis tikėjimas“. 
Maskoliai, pabaigę darbą su vienu ūkininku, atvesdavo kitą; tam 
degtinės negeriant ir svetimo tikėjimo nenorint priimti, kazokai 
guldė ir savotiškai kapojo. Paskiau apsistoję klausė vėl: „Nu, ką, 
ar priimi pravoslauną tikėjimą“? Kad nenorėdavo priimti, kazokai 
dar didžiau plakdavo. Taip užmušė 12 žmonių, kurių kūnus 
kazokai įkasė į žemes, idant žmonės nepradėtų garbinti, kaipo 
šventus, o garsas nepakiltų ir nepadarytų maskoliams gėdos. 
Nebuvo nėkokio ištyrinėjimo. Vilniaus gubernijoje Švenčionių 
apskrityje Chovanskis atvažiavęs su būriu kazokų persekioti kata- 
likų, suvarė žmones ir paklausė vieno jauno viršilos: „Ar priimsi 
maskolių tikėjimą?“ Tas atsakė: „Galvą man nukirskite, nepriimsiu, 
nes jūsų tikėjimas neteisingas“. Chovanskis, nuvilkinęs jam sermėgą, 
įstūmė į ledūnę ir laikė tenai per 10 dienų. Vienuoliktoje dienoje 
liepė jį išimti, bet viršila peršalęs tą pačią dieną numirė. Štai, 
tikras kentėtojas! Šitai, šventas žmogus! Paskiau ir popai pradėjo 
dėti katalikus į ledūnę ir laikyti juos tenai po kelias dienas. Kai 
kurie išleisti įsirgo karščiais ir išmirė, o labai retas pergalėjo 
ligą ir išgijo. Katalikai dabojo vietas, kuriose paliko palaidoti, 
idant geresniuose laikuose galėtų jų kūnus, kaipo šventųjų, geres- 
nioje palaidoti vietoje. Ūkininkai, nebesumanydami, ką bedaryti, 
vakarais nebegulė savo gryčiose, bet visi drauge ėjo į vieną jaują. 
Paimdavo kirvius, dalgius, šakes ir baslius, idant to reikiant ga- 
lėtų gintis. Kazokai, apie tai sužinoję, davė žodį viršininkams, o 
tie nebeleido kušinti vyrų, nes nenorėjo karo pakelti. Čia jau 
matote, vyrai, ką turite daryti, įei kūmet pradėtų maskoliai jus 
varginti už šventą jūsų tikėjimą. 

Ar pridera nugąstauti persekiojimų? Tiesa, jogiai persekio- 
jimas už tikėjimą, nors yra piktas daiktas, bet ne visupikčiausis. 
Ir tai tiesa, jog katalikai, būdami maskolių valdžioje, neturės 
niekūmet tikros ramybės; to dėl žmonės stipri, žmonės tikri kata- 
likai, ne mažatikiai, žmonės, norintys šventi palikti, neturi ko 
nugąstauti, nes veikiai gali pelnyti kentėtojo vainiką. 

Reikia žinoti, jogiai žmogus niekūmet negali taip veikiai 
nupelnyti sau gausias Viešpaties Dievo malones, niekaip neveiku 
taip guviai uždirbti sau amžiną gyvenimą ir šventu palikti, kaip 
kentėdami prispaudimus ir persekiojimus. už katalikų tikėjimą. 
Bet, rasi, sakysi, skaitytojau: o iš kur tai žinai, geradari rašyto- 
jau? Į tai šiaip atsakysiu. Žinau tai iš Biblijos arba iš šventojo 
rašto; žinau iš šventos Bažnyčios elgimosi su kentėtojais. Kristus 
Jėzus, mūsų Dievas, vieną kartą šiaip tarė savo mokytiniams ir 
mums visiems: „Palaiminti, kurie liūdi, nes jie bus paguosti. 
Palaiminti, kurie persekiojami dėl teisybės, nes jų dangaus kara- 
Lystė. Palaiminti, kuomet jums piktžodžiauja ir persekioja jus, 
ir meluodami sako visa pikta prieš jus dėl manęs. Džiaukitės 
ir linksminkitės, nes jūsų užmokesnis gausus danguje“. Mat. 
5, 5, 10—12. 

Ir kitą kartą Viešpats sakė: „Jei pasaulis jūsų neapkenčia, 
žinokite, jogiai manęs pirmiau nekaip jūsų nekenčia. Kad būtu- 
mėte iš pasaulio, pasaulis, kas jo buvo, mylėtų. Bet jog neesat 
iš pasaulio, to dėl pasaulis jūsų nekenčia. Atminkite mano 
kalbas, nėra tarno didesnio už savo poną. Jei mane persekiojo, 
ir jus persekios. Bet jums vis tai darys dėl mano vardo“ Jon.? 

Gerai tai šv. Petras Apaštalas sakė: „Jei jūs išgėdinami 
esate dėl Kristaus vardo, palaiminti būsite“. Ir šv. Povilas pri- 
duria: „Aš laikaus tos nuomonės, kad šio laiko kentėjimai ne- 
gali lygintis su būsimąja garbe... Tai kasgi atskirs mus nuo 
Kristaus meilės? ar vargas? ar suspaudimas? ar badas? ar per- 
sekiojimas? ar kalavijas... Nes aš esu tikras, kad nei mirtis, 
nei gyvenimas... negalės atskirti mūsų nuo Dievo meilės, kuri 
yra Viešpatyje Jėzuje Kristuje“. Rom. 8, 18, 35, 38, 39. 

Senovės katalikai, persekiojimui iš pagonų pusės kilus, 
kurie buvo silpni žmonės /ir nesivildami išturėsiantys kančią, 
spruko į miškus, į kalnus ir 'slapstėsi tenai. Bet ir ten vieni 
badu išmirė, kiti įsirgę pasimirė, kitus girių paukščiai prarijo. 
Visus tuos Šv. Bažnyčia palaikė kentėtojais. Kai kurie tačiau 
jauni ir sveiki, gyvendami giriose, iškentėjo šaltį su lietum, su- 
laukė persekiojimo galo ir namo sugrįžo. Dar kiti drąsūs ir 
stipri, persekiojimui kilus, ėjo į kalines, nenusiminė; mušami, 
draskomi, deginami, nevaitojo, nei „ai“ nesakė. Taip juos pa- 
tvirtino Viešpaties malonė, jog džiaugės kančiomis. Džiaugės 

kentėtojai tuo, jog veikiai galėjo sau uždirbti dangų. Jų kantry- 
be patys pagonys stebėjos. Silpnos taip pat mergaitės ėjo ant 
kančių ir mirties taip linksmos, kaip būtų einančios į jungtuves. 
Vaikai, pagaliau, penktus ir šeštus metus savo amžiaus einantys, . 
sugebėjo iškentėti kančias lig pat mirties. Mar drąsesnieji žmo- 
nės patys skubinos į tuos miestus, kuriuose pagonų nedorybė 
vargino katalikus. 

To dėlir mūsų gadynės Broliai Katalikai, nenusigąskite, per- 
sekiojimui kilstant, bet džiaukitės tuo, jogiai galėsite parodyti 
savo tvirtybę tikėjime, jogiai turėsite pragumą parodyti neesan- 
tys išgamos, bet tokie pat katalikai, kaip senovėje, jogiai po 
kančių tiesiai galėsite be skaistyklos į dangų įeiti, jogiai paliksite 
šventi kentėtojai. O jūsų kūnus, užmuštus už tikėjimą, nors 
maskoliai į balą įmestų, ateinančios giminės ieškos ir paguldys 
bažnyčiose po altoriais, kaipo kūnus šventųjų Dievo. 

Ką turi daryti žmogus, pagautas kankinti, 0 Isaliautis 
savo sąžinėje sunkius nusidėjimus? Nusidėjęs katalikas, kan- 
čioms pagautas, turi pažadinti savo širdyje tikrą gailestį už savo 
amžiaus nusidėjimus ir mintyje šiaip sakyti: „Viešpatie Dieve 
mano, jei turėsiu laiko, išpažinsiu katalikų kunigui; O jei. turiu 
numirti, atleisk mano nusidėjimus“. Taip pasiryžęs, kas bežu- 
domas numirs be išpažinties, eis tiesiai į dangų. Tokio žmo- 
gaus kraujas, ištekintas už tikėjimą, nuplaus visus jo griekus, 
per jo amžių padarytus. 

Ar didelis nusidėjimas atstoti nuo Katalikų tikėjimo? 

Atstojimas nuo Katalikų tikėjimo baisiausis yra nusidėjimas, 
nes be to tikėjimo nė viena vėlė negali būti išganyta. Žmogus, 
nuo Katalikų tikėjimo atstojęs, lig gyvas įsirašo į amžiną pra- 
pultį, lig laiku žino, jog jo vėlė bus prapultyje per amžius. Kas 
dar blogesnis daiktas, jog maskolių ciesorystėje nėra nuo tos 
nuodėmės atgailos. Dėl kogi tai? Dėl to, jogiai popai įrašo vi- 
sus priėmusius maskolių tikėjimą ir daboja, kad įsirašiusieji ne- 
vaikščiotų į katalikų bažnyčias; pasergėjusis kurį nebeinant į 
cerkves, tuojau įskundžia vyriausybei. Ta beregint išsiunčia tokį 
žmogų į Sibiriją arba į maskolių vienuolyną. Kunigą, klaususį 
tokio žmogaus išpažinties, lygia dalimi baudžia ir išvaro į toli- 
mus kraštus arba Sibiriją. Senovėje katalikas, nuo šio tikėjimo 
atstojęs, turėjo atgailoti lig pat gyvos galvos, jei praėjus perse-' 


(sg 


kiojimui, norėjo vėl grįžti į tą šventą tikėjimą. O tai šitaip be 
pertrūkio pasninkauti, negalėjo eiti nė į kokias katalikų jungtu- 
ves, kas šventą dieną turėjo stovėti prie bažnyčios durų su maišu 
apsimovęs ir savo galvą su pelenais apsūdęs. Niekūmet nega- 
lėjo eiti prie Švenčiausio Sakramento. Tiktai mirčiai artinantis, 
pats vyskupas tegalėjo tokį išrišti ir atleisti jam nusidėjimus. 
Čia jau matote, kaip sunkus yra nusidėjimas atstoti nuo Švento 
tikėjimo. 

Ką pi tada turi daryti žmogus, mūsų krašte atstojęs nuo 
Katalikų tikėjimo, norįs į jį sugrįžti? 

Turi pasiduoti kentėtoju; beje, suvisu nebevaikščioti į cerkves, 
nėkokių Sakramentų iš popų rankų nebeimti, o kad būsi apskųs- 
tas, turi aiškiai šiaip atsakyti: „Aš apsirikau, aš paklydau, atsto- 
damas nuo mano prabočių ir tėvų tikėjimo, nebenoriu daugiau 
būti rusu ir jų tikėjimo išsižadu, darykite su manimi, ką jūs 
norite:“ Viršininkai tuojau šauks: „Kas tave prikalbėjo? Ar ne 
kunigai“? Jei tavęs niekas neprikalbėjo, nedėk nė ant vieno 
nelaimės, bet atsakyk; „Sąžinė man be pertrūkio išmetinėja ir 
graužia ir be pertrūkio sako: „Žmogau, prapuldei savo vėlę!“ Taip 
atsakius, tegul tave deda į kalinę, tegul kapoja, tegul atima tau 
gyvenimą, tegul siunčia į Sibiriją; kentėk visa tai kantriai, o ta 
kančia atgailosi už savo nusidėjimus. 

Kas darosi žmogaus širdyje, atstojusio nuo tikro tikėjimo? 

Didi nusidėjėliai neišturia sąžinės graužimo; bet žmogus, 
dar būtinai nepasileidęs, žmogus, kurį Dievo malonė dar nevi- 
siškai apleido, atstojęs nuo tikėjimo, veikiau ar paskiau pradeda 
gailėtis, susigrimba ir nori sugrįžti į tikrąjį tikėjimą, bet jau 
nebegali. Regėjau mirties valandoje šaukiančius katalikų kunigo, 
vaitojant, plaukus sau draskant ir mirštant patrakime. Dėl to, 
tai, jog popai ir kiti maskoliai nė artyn neprisileidžia katalikų 
kunigo. Taip bus ir mums, Lietuviai, jei kurs-norint iš mūsų 
atstotų nuo savo tikėjimo. Duok Dieve, kad nė vienas iš mūsų 
brolių to nepadarytų! 

Ar gerai yra būti maskolių tikėjime? 

„ Kokia yra gerybė, jei turite arti cerkvę, patys tai matote. 
Maskoliai, vieną kartą per metus buvę išpažinties, neturi nei 
rožančiaus, nei škaplierių, nei kitų brostvų; nėra dar nėvienoje 
cerkvėje nėkokių atlaidų; nieks maskolių nemoko tikėjimo: 

maskoliai gali kažin ką tikėti, vis tiek, bet tik vadintųs maskolių 
tikėjimo ir į cerkves vaikščiotų, tą dar labai gerai pripažins (? T.); 
popai neduoda jiems knygų, niekūmet pamokslų nesako. Užšalęs 
jų tikėjimas, užšalusi jų širdis Viešpaties meilei. Ką jūs, Lietuviai 
su Žemaičiais, darytumėte, pervirtę į maskolių tikėjimą? Prapul-- 
tumėte iš vienos širdgėlos. Rasi, Maskolijoje ir yra dievobai- 
mingų žmonių maskolių tikėjimo, aš to nežinau; bet tie, kurie 
pas mus atvažiavo, yra tiktai girtuokliai, vagys ir galvažudžiai. 
Įvairūs viršininkai, užvis žemesnieji, yra tokie pat. Dėl ko tai? 
Dėl to, kad nieko nemokomi, neturi nėjokio tikėjimo, nemoka 
nei poterių, nei įsakymų, sugeba tiktai įskypai žegnotis, labai 
gražiai kinkuoti. 

Jų viršininkai niekados nesimeldžia ir per visus metus 
nėvienos dienos nepasninkauja. Burliokai pasninkauja, bet nė 
patys nenumano, dėl ko tai taip daro, kam to reikia, kas tai 
liepia. Viršininkai ar turi ar neturi išmanymo apie tikėjimo 
dalykus, bet vienok nėkokio tikėjimo neturi, nes nelaiko savo 
tikėjimo įsakymų ir priedermių.  Burliokai nieką netiki, nes 
nieko apie tikėjimą nežino, to dėl tai ir elgias, kaip pagonys ir 
galvijai. Jų dievas degtinė ir pinigai; už pinigus iš jų viską 
gausi; pagaliau, vėlę parduos, nes patys yra pliki, kaip maži 
vaikai. Tokius pat nori maskoliai ir katalikus padaryti. Dėl to 
tai matydami Lietuvius su Žemaičiais karštai meldžiantis, vaikš- 
čiojančius į savo bažnyčią ir savo tikėjimo įstatymus laikančius, 
apmaudauja, pavydi ir dėl to spaudžia be galo. Argi tad ne yra 
geresnis daiktas už tikėjimą numirti, ne kaip tokiais palikti? 

Ką turi daryti katalikai su vaikais, kurius maskoliai per 
nevalią varo į savo mokyklas ar į cerkves ir moko maskoliškai? 

Į tai atsakau. Žmonės turi geriau mokėti štruopas, nekaip 
leisti savo vaikus į maskolių mokyklas. Nes maskoliai ne to 
nori, kad vaikus ko gera išmokytumėt, bet kad nuo pat jaunystės, 
jie pagestų, pasidarytų girtuokliai ir paleistuviai. O paskiau, 
kaipo žmones nedorus, pasileidusius veikiau į savo tikėjimą 
perverstų. Tuo pasikliovę, ir duoda jūsų vaikams mokytojus 
girtuoklius, kurie voliodamiesi po karčiamas, paleistuvauja ir 
visiems matant piktina jūsų vaikus. Toks tai yra maskolių apšvie- 
timas. Jeigu žmonės nėkokiu būdu negali išsisukti nuo atida- 
vimo vaikų į tų paleistuvių nagus, užvis motinos, tegul išmoko 

juos poterių su įsakymais, tegul įsako, idant vaikai netikėtų 
burliokais, savo mokytojais, ir būtų pasiruošę veikiau numirti, 
nekaip išsižadėti katalikų tikėjimo. Motinos balsas veikiau pakliūna 
į vaikų širdis; to dėl ir jų pasikalbėjimas nebus be dvasiškos 
naudos. Į tokią mokyklą, kur maskoliai neleidžia kunigui mo- 
kyti vaikų tikėjimo priedermių, kur kunigas suvisu neateina, 
neleiskite vaikų suvisu, nes pražudysite juos, o jūs patys už tai 
gausite ieškoti paties Popiežiaus išrišimo. 

Laikykitės perspėjimų toje knygelėje padėtų, 0 ištiesų 
nesigailėsite. 

Sveika, Marija, mūsų suspaustųjų Motina, melsk savo Sūnaus, 
idant parodytų mums linksmą savo veidą ir neleistų išnaikinti 
Katalikų tikėjimo iš Lietuvos ir Žemaičių! Amen. 


Galas. 


Broliai Katalikai! 


Jums noriu per laišką kelius žodžius pasakyti. Skaitykite, 
. supraskite ir įsidėkite! 
* 2 * 

Ne perseniai Šviesiausiam Mikalojui I karaliaujant, vyres- 
nybė ragino žydus, kad eitų į tolimas Maskolijos šalis. Kiek- 
vienam žydui tėvui, turinčiam moterį su vaikais, davė po trisde- 
šimtis rublių. Siuntė vienus į Tobolsko, kitus į Jekaterinoslavo 
guberniją. Žadėjo kiekvienai giminei duoti žemės, naujai pa- 
statytą gyvenimą, du ariamu jaučiu, ratus, žambius ir ekėčias. 

Žydai to visa pameilę, skubėjo rašytis ir geidė kuo vei- 
kiausiai važiuoti. Užvis daug užsirašė žydų, gyvenusių Mintau- 
joje, Šiauliuose, Telšiuose, Vilkmergėje ir Panevėžyje. Iš Kuršo 
ir Kauno gubernijos užsirašė daugiau ne penki tūkstančiai žydų. 

Važiavo jų krūvoj po penkias ir šešias dešimtis vežimų. 
Kelionėje vogė vištas, žąsis, avinus. Nelaimė buvo tam kaimui, 
kuriame anie nakvojo. į 

Nukeliavusys į Tobolsko guberniją, nė kokių namų nerado; 
to dėl pasklydo po miestelius ir kaimus, vogė, pardavinėjo degtinę 
ir savo papročiu apgaudinėjo Sibirijos burliokus. 

Žydai, keliaudami į Jekaterinoslavą, prityrė kelionėje daug 
nelaimių. Prisiartino ruduo, šaltis jau sugriebė, pritrūko maisto, 
daug jų vaikų išmirė, nemaž jų pačių įsirgo ir gauja nuskendo 
Dnepro upėje. 

Likusiems žydams į vietą nuėjus, viršininkai parodė pūstynę 
ir tarė: „Na, čia statykite namus, įsikurkite ir gyvenkite“. Žydai 
atsakė: „Nu, kas čia bus? Kame žadėti namai? Kame jaučiai? 
Kame pinigai pragyventi“? Tarė viršininkas: „Statykite su savo 
nauda namus, paskiau vyresnybė duos jums pašalpos“. 

Žydai atsakė: „Kame mes gausime medžiagos trobesiams, 
kad čia per kelias dešimtis mylių nėra miško“? Viršininkas 

atsakė: „O kas mums darbo? Užsirašėte į koloniją, mes jus 
nugabenome, dabar gyvenkite, kaip įmanote“. 

Viršininkai, tai pasakę, sugrįžo namo, o žydai, neturėdami 
kame gyventi ir ko valgyti, išvaikščiojo. Vieni pakliuvo į Jeka- 
terinoslavą, kiti į Kremenčiūgą, kiti į Kijevą. Turtingesni vėl 
sugrįžo į mūsų pusę. Taip pasibaigė garsingas jų išsidanginimas 
į tolimą šalį. Skaitytojas, man tikėti nenorįs, lai paklaus seno 
kurio žydo*). 


* * 


Šioje gadynėje lygia dalimi masina viršininkai mūsų Lietuvos 
katalikus. Nori, kad pametusys savo kraštą leistųsi į Samarską, 
Astrakanską ar Čerkesiją. | 

Žada jiems duoti vaisingos žemės, gatavus namus arba gy- 
venimą, šimtui gyventojų pastatyti katalikų bažnyčią ir prie jos 
patalpinti kunigus. Pagaliau, atėjūnams suteikti pinigų pragyve- 
nimui. Bet ar išturės žodį? Ar ne apsieis su jais, kaip su žydais? 

Šitai, aš pasakysiu, kaip bus su jumis, Katalikai. Lig Pe- 
tersburgo, Maskuvos, o rasi ir Voronežo miesto veš jus gelžies 
keliu. To nebtekus, varys pėsčius dar į pusantro šimto mylių. 
Ateis speigai, kelionėį išmirs jūsų vaikai, iš jūsų pačių kurs įsirgs, 
mirs be savo kunigo. 

Atkeliavus į vietą, parodys jums tyrą lauką ir sakys: „Nu, 
čia statykite sau namus, pirkite arklius, karves, jaučius ir gyven- 
kite“. Nežinau dar, ar bus ten miško, nes tos gubernijos smil- 
tėtos, kuriose neauga medžiai. Kas nusineš ben tūkstantį rublių, 
tas galės įsikurti; bet ką darys plikiai? Jei vyresnybė žadės kokius 
pinigus, to viršininkai jiems neatiduos. 

Pasodins jus ne vienoje vietoje, bet išsklaidys taip, jogiai 
nuo vieno lig kito bus kelios mylios. Katalikų bažnyčios nebus, 
gyvensite ir mirsite be sakramentų ir katalikų kunigo. Jūs dar 
melsitės savotiškai, bet jūsų vaikai, nė regėti neregėdami katalikų 
kunigo, pervirs į maskolius. Dėl to tai ir varo į tą pasvietį, kad 
savo tikėjimą pamestumėte. 


*) Sul. Motiejus Valančius, Žemaičių Vyskupas: „Pastabos pačiam 
sau“. 142 p. (Ai 

Čia, Lietuvoje, jūsų gyvenimus gal atiduos burliokams, at- 
ims katalikų bažnyčias ir atiduos tiems atėjūnams. Taip Lietuviai, 
einantys į svetimą kraštą, nevien patys bus nelaimingi, bet dar 
užtrauks nelaimę ir ant palikusių vietoje katalikų. Žinokite, vyrai, 
jogiai kame lig šiolei negyveno žmonės, ten ir negalima gyventi. 
Dėliai ko į tas pūstynes neina maskoliai arčiau gyvenantys? Juk 
kad ten būtų kas gera, eitų ir gyventų. 

Rasi ten totorius, baškirus, kalmukus ir čerkesus, bet tie 
nei aria, nei akėja, nei gyvena, bet su savo gyvoliais varinys 
vaikščioja ir jodo po pūstynę. 

Žinau, jogiai mūsų žmonės nori persikelti į svetimą šalį, 
duonos ieškodami; bet argi negal palūkėt ir kentėt, kol praslinks 
bado metai? Ar manote naujoj vietoj duoną rasti? Laikraščiai 
liga, o nuo galvijų gaun rauplę ir žmonės. 

To dėl turėkite protą, kentėkite nelaimes toj vietoj, kurioj 
jūsų seneliai kentėjo, o jei reiks kuriam mirti, tegul miršta pagal 
savo tikėjimo, su kunigu. 

Tuos žodžius parašė vienas tikrasis prietelis, kurs trokšt 
jūsų išganymo: įsidėkite anuos į jūsų širdį. 


Šnekesys Kataliko su nekataliku. 


„Šauk, nesiliauk, pakelk kaip trimitas 
savo balsą.“ Izai, 58, I. 


Salako parapijoj Nariūnų kaime gyveno prieš dešimtį metų 
ūkininkas Matas Kinka. Jis turėjo vieną tik sūnų vardu Joną ir 
dvi dukteri. 

Tą perėjus; keturis mokyklos skyrius žadėjo leisti į kuni- 
gus, bet žento dar i numirė, o Jonas paliko jo vietoj 
ūkininku. 

Tas vedęs moterį. ir gerai pragyvenęs, vieną kartą išvažiavo 
reikalais Kaunan. Pas Daugailius įsigavęs į plentą (šašiejų), 
dailiai keliavo. Ties Degučių kaimu paregėjo pakeleivingą, išsi- 
sukusį iš kelio, besišeriantį savo arklius. Ir Jono kumelės jau 
buvo pailsusios; to dėl capt apsistojo, išlipo iš ratų, pasisuko iš 
plento į šalį, padėjo gyvoliams šieno, o prisiartinęs prie nepa- 
žįstamo keleivio, tarė katalikų papročiu: „Tegul bus pagarbintas 
Jėzus Kristus.“ Nepažįstamasis atsakė: „Zdrastvuite.“ 

Tarė Kinka. Kas tamsta esi, kad nenori žmoniškai atsa- 
kyti: „Ant amžių amžinųjų. Amen?“ 

Atsakė nepažįstamas. Esmi Apanasius Ežerūnų cerkvės 
zokristininkas. O tamsta kas esi? 

Kinka. Esmi Nariūnų kaimo ainas, Salako parapijos. 
Vadinuos Jonas Kinka. 

Apanasius. Kurgi keliauji, Kudkuos 5) 

Kinka. Keliauju Kaunan. Matininkas neteisingai atkirto 
man galą žemės. Paduosiu gubernatoriui prašymą. O tamsta 
kur keliauji? 

Apanasius. Aš važiuoju Aukmergėn. Siunčia mane Eže- 
rūnų pravoslaunas klebonas unt Aukmergės pravoslauną kleboną. 

Kinka. A, tad ir gerai, turėsiu draugą. Abu vienu keliu 
keliausva. Šioj gadynėj nesunku sutikti ir galvažudį, galėsva gintis, 

Taip pažinusiu ir paūturuojusiu, susėdo abu ant žemės. 
Valandėlei praslinkus, Apanasius kėlęs ėjo prie savo ratų, išėmęs 
skrynikę, dėjo ant žemės, atidarė, ištraukė duoną, sviestą ir 
mėsos gabalą; galop, ėmęs butelį su degtine, pripylė stiklą. ir 
tarė: „Nu, kelionės draugai, atsigerkiva. Jau po dvylikos, laikas 
pietauti. Unt tamstą!“ Tai taręs, išgėrė stiklą. Vėl pripylęs, 
davė Kinkai. Tas buvo negeriąs degtinės; to dėl vos per žmo- 
nystą paragavęs atidavė Apanasiui. Šis tarė: „Jūs, katalikai, 
negeriat, 0 mes, maskoliai, geriam.“ Ir vėl išgėrė stiklą. | 

Kinka, lygia dalimi išėmęs iš savo ratų maišelį su duona, 
pradėjo valgyti, o pavalgęs, užsidegė sau pypką. Apanasius pa- 
valgęs dar du kartu atsigėrė. 

Po tokių pietų tarė Kinka. Pasakyk man, dėlko jūs, mas- 
koliai, sveikinatės, sakydami: „zdrastvuite?“ Juk taip ir žydai, 
ir pagonys gali sveikintis. 

Apan. Matai tamsta, pas mus yra toks paprotis. Dar 
maskoliai nėra taip pamaldūs, kaip lietuviai. 

Kinka. Dar norėčiau žinoti, ko dėl maskoliai, žegnodamies, 
nekelia rankos ant kairio pečio? 

Apanasius. Žmonės sako, ant kairių pečių sėdint velnią; 
to dėl nenorime pykinti, kaišiodami į jo akis ranką. Gerai yra 
sakoma, statyk Dievui vieną žvakelę, o velniui tris. Gerai yra 
ir pragare prietelių turėti. 

Kinka. Noriu taip pat žinoti, ko dėl maskoliai, žegnoda- 
mies, suded tris pirštus. 

Apanasius. Aš tamstai papasakosiu, iš kur tas paprotis 
išėjo. Seniai jau seniai buvo Maskuvos patriarku Nikonas; jis 
labai zriuobė taboką. Vieną kartą ėmęs su trimis pirštais taboką 
iš tabokinės, nesitikėtai sutiko Carą. Mūsų papročiu tuojau rei- 
kėjo žegnoti; to dėl nebsuskubęs pauostyti tabokos, peržengnojo 
su trimis sudėtais pirštais. Kitiems klausiant, dėl ko taip Carą 
peržegnojo, atsakė, jogiai per sudėjimą trijų pirštų išreiškiama 
Švenčiausioji Trejybė. O ir be to sakydami: „Vardan Tėvo ir | 
Sūnaus ir Š. Dvasios,“ išreiškiame Švenčiausiąją Trejybę. 

Nuo to laiko visi maskoliai pradėjo žegnotis su trimis 
pirštais. O kiti sako nuo senos gadynės tą paprotį esant. 

Kinka. Mes žegnojamės su visa ranka, išreikšdami pen- 
„kiais pirštais penkias Viešpaties Jėzaus žaizdas. O švenčiau- | 

siąją Trejybę išreiškiame, sakydami: „Vardan Dievo Tėvo ir 
Sūnaus ir Šv. Dvasios.“ Velnio malonės mes nereikalaujame. 

Apan. Sakyk man, tėvai, dėl ko jūsų kunigai skutas barz- 
das. Juk ir Kristus buvo barzdotas. 

Kinka. Matai, Apanasiau, mūsų kunigai pažino Viešpatį 
Jėzų dar jauną, barzdos neturintį, to dėl ir lig šiol jos neaugina. 
Antras daiktas, jogiai žmonės barzdoti yra dažnai neapšviesti, it 
galvažudžiai vos iš miško išlindusys. Pažiūrėk į kurį burlioką 
starovierį ir tarsies mešką matąs. 

A. Dar klausiu tamstos, dėlko jūsų bažnyčiose yra var- 
gonai, ne giedotojai? 

K. Kas jūsų per giedotojai! Didžiosiose cerkvėse, kur 
popai gali daug vaikų maitinti, dar cypia įmaningai; bet mažo- 
siose cerkvėse, kur popai plikiai, dažnai gysta viena popadžia 
arba popo moteris. 

Vargonai yra visa muzika, gražiai atstoja žmonių balsus; 
dėl to tai Katalikų Bažnyčia seniai juos įvedė. Vargonai, gero 
vargonininko spaudomi, sukrutina žmonių širdis ir priverčia 
gražiai melstis. 

Pas maskolius vos tiktai „abiednios“ laiku gysta vaikai, 
kame yra; o pas mus, katalikus, nuo pat ryto visi žmonės baž- 
nyčioje esantys gysta nuo ryto vos ne lig vakaro. Jų šaukimas 
ir akmenį gali pajudinti, ne tik užkietėjusį žmogų. 

Giedojimo paprotis nuo pradžios Katalikų Tikėjimo yra 
įvestas, nes šv. Povilas Apaštalas laiške, Efezo miesto gyven- 
tojams nuleistame, sako:  „Neapsigerkite vynu, kuriame yra iš- 
tvirkimas. Būkite pilni šventosios Dvasios, kalbėdamies tarp 
savęs psalmėmis, imnais ir dvasinėmis giesmėmis, giedodami ir 
džiaugdamies savo širdyse Viešpačiui“ (Efez. 5, 18—19. T.). O 
jūsų cerkvėse kas gysta? Tuščios nuo pat ryto lig „abiednios;“ 
neturite, pagaliau, nė kantičkų, iš kurių galėtumėt giedoti. 

Nėra pas jus atlaidų, nėra karštos maldos; išpažįstate vieną 
kartą metuose ir tad vyresnybei įsakant; popai nesako pamokslų, 
dėl to tai ir nieko nežinote apie tikėjimą. 

A. atsakė. Rods, vis tai teisybė; bet ar popai kalti? Juk 
tai šiaip jau vyresnybė užgynė popams pamokslus sakyti. Jau 
šiandien ir jūsų kunigams nori nebeleisti mokyti žmonių. Juk 
jau kamendoriams nebeleidžia sakyti; neilgai betrukus užgins ir 

klebonams. Bus ir jūsų žmonės mulkiai, nieko nežinantys apie 
tikėjimą. Matai, šiaip jau vyresnybė to nežiūri, kad žmonių 
vėlės būtų išganytos; to tik daboja, kad juos galėtų valdyti, kaip 
galvijus. Tiesą pasakius, kur tik ta vyresnybė kišas į tikėjimo 
daiktus, ten nieko gera negali nei viltis, nei turėti. 

Dar A. Bet dėlko katalikai savo bažnyčiose tur klaupkas, 
kuriose sėdi, ir nenori stovėdami melstis? 

K. Klaupkos mūsų bažnyčiose yra tik seniems, sergan- 
tiems ir ponams, kurie sakos negalintys ilgai stovėti ar klūpoti 
Vienok sveiki ar stoję ar klaupę meldžiasi. 

A. Kam gi tas klūpojimas? 

K. Klūpojimas parodo mūsų nusižeminimą. Taip, mels- 
dami ko iš karaliaus, klaupiame ant kelių; prieš vyskupą klau- 
piame, kad mumis peržegnotų. Jeigu tai darome žmonėms, 
ko dėl gi negalėtume daryti Viešpačiam Dievui? 

Klūpojimo paprotis nėra naujas. Pats Viešpats Jėzus Alyvų 
darželyje klaupęs meldės. Š. Steponas atsiklaupęs meldėsi 
už savo persekiotojus. Š. Povilas Apaštalas laiške Efezo 
miesto gyventojams sako: „To dėl aš klaupiuos ant kelių 
prieš mūsų Viešpaties Jėzaus Kristaus Tėvą.“ (Efez. 3, 14. T.). 
Apie tuos pačius Efezo gyventojus šiaip sako šv. Lukas: 
„Jie visi su pačiomis ir vaikais lydėjo mus (šv. Povilą 
su šv. Luku) iki už miesto. Atsiklaupę ant kranto, mes 
pasimeldėme.“ Ap. D. 21, 5. To dėl teisingai katalikai atsi- 
klaupę meldžiasi savo bažnyčiose. 

A. Kad taip, nėra ko sakyti. Bet pas mus turi visi stovėti. 

K. Stypsokite sau, kad norite, bet nepeikite mūsų pa- 
pročio, kurs yra už jūsų geresnis. 

A. Dėl ko katalikai kepa plotkeles būtinai be raugo? Juk 
senovėje žmonės atnešdavo bažnyčiou paprastą duoną, o ku- 
nigai, dalį jos ėmę, pašvęsdavo į Viešpaties kūną. 

K. Matai tamsta, tame dalyke šiaip yra. 

Viešpats Jėzus paliko visą senąjį įstatymą. Šv. Raštas 
aiškiai sako Viešpatį Jėzų valgius paskutinę vakarienę pirmą 
macų dieną. O žydai ir lig šiol, nelaukdami tos dienos, atito- 
lina iš savo namų visokį raugą. To dėl tikrai Viešpats pašvenčia 
į savo kūną macą, keptą be jokio raugo. O mūsų plotkelės 
kas gi yra, jei ne duona be raugo arba maca? Plotkeles kepa 

iš kvietinių miltų, vandenyje išplaktų. Kepa prosoj dėl to, kad 
neprikibtų anglys ar pelenai. Dėl tos priežasties Katalikų Baž- 
nyčia, sekdama paties Kristaus Jėzaus paveizdu, taiso tokią be 
raugo duoną. 

Azijoje ir Graikijoje tačiau žmonės, šventomis dienomis 
atnešę paprastą su raugu duoną, dėdavo ant altorių, o kunigai, . 
dalį jos atskyrę, pašvęsdavo į Viešpaties kūną. O kaip jūs, 
maskoliai, visuose dalykuose sekate tamsios Azijos papročiais, 
taip ir tame dalyke nuo jos neatstojate. Vienok šiandien popai 
kepa ypačiai altoriaus duoną, žmonių atneštos nešvenčia, bet 
patys namie valgo. Iš visa to regi, jogiai katalikų paprotis yra 
geresnis, nes seka paties Kristaus paveizdu. 

A. Tame dalyke neturiu ko sakyti. Bet apšviesk mane, 
Jonai, dėl ko jūsų kunigai neduoda žmonėms vyno, pašvęsto į 
Viešpaties kraują, bet pačią tik duoną? 

K. Tiesą pasakius, kaip aš ne kunigas, rasi, ir neišvesiu, 
kaip reikiant, to dalyko; tačiau ką žinau, pasakysiu. 

Viešpats Jėzus per paskutinę vakarienę įstatydamas šventų 
Mišių auką, pašventė ir apaštalams davė duoną ir vyną. Tas pats 
Viešpats dviem mokytiniam Emaus miestelyje davė tik duoną, 
kurią suvalgiusiu, pažino Viešpatį. Paskiau davinėjamas buvo 
Švenčiausis Sakramentas duonos ir vyno pavidalais. Vaikams 
paprastai davinėjo tik vyną. Pas ligonius nešiojo tik pašvęstą į Vieš- 
paties kūną duoną. Dievobaimingiemsį žmonėms leisdavo pašvęstą 
duoną savo namuose laikyti ir kas rytą truputį priimti pirm bet 
kurio valgio. Didžiajame penktadienyje visi einantys prie Švenčiau- 
sio vieną tik duoną, ketvirtadienį pašvęstą, priimdavo. O jogiai kuni- 
gai, dalydami pašvęstą vyną, nekartą išliedavo, dar atsirado ere- 
tikų, sakančių, jogiai 'atskirtuose duonos ir vyno pavidaluose 
nėra Kristaus,—to dėl Šv. Bažnyčia tuos eretikus iškeikusi pradėjo 
žmonėms dalyti Švenčiausį tik duonos pavidalu. Nes kada auką 
daro per Mišias, būtinai reikia duonos ir vyno; kada to tiktai 
reik, idant žmogus priimtų savo Dievą, gana yra vienos duonos. 

Viešpaties niekas nebegali daugiau užmušti, nei iš jo kraują 
išlašinti; to dėl ar priimsi pašvęstą vyną, priimsi gyvą Jėzų Kristų 
su kūnu ir su vėle. Ar priimsi duoną pašvęstą, priimsi gyvą 
Kristų su kūnu ir su vėle. Priimąs duoną ir vyną, nepriima dau- 
giau už priimantį vieną tik duoną. 

Čia jau matome, jogiai Katalikų Bažnyčia, dalydama vieną 
pašvęstą duoną savo vaikams, nedaro nėkokios jiems skriaudos. 


* 
* * 


Taip keleiviams bešnekant, praslinko daugiau ne valanda. 
To dėl tarė Jonas: „Žinai ką, tėvai: gražu vedum ūturuoti, bet 
laikas važiuoti, arkliai pasiganė, o kelionės galas toli“. Atsakė 
Apanasius: „Teisybę sakai. Kelkivos“. Tuojau atsikėlė, pagirdė 
arklius, sėdo į ratus ir drauge važiavo. 

Lig vakaro nutraukė lig Staškūniškių karčiamos. Arkliai 
pailso, to dėl abudu įvažiavusiu į stadalą, iškinkė arklius, pašėrę 
uždarė ir suėjo į karčiamą pernakvoti. Apanasius, atsigėręs deg- 
tinės, valgė vakarienę, o Jonas ėmė kvortą alaus ir su duona 
pavalgė. 

Čia vėl atnaujino savo šnekesį. 

A. tarė. Katalikų kunigai mišias laiko lotiniškai; žmonės 
nieko nesupranta; ar gerai? Mūsų popai laiko abiednias masko- 
liškai; argi ne geresniai? 

K. Tame dalyke šiaip atsakysiu. 

Mūsų gadynėj vieni krikščioniškieji tikėjimai neturi mišių, 
kiti turi. Kalvinai, liuteriai, anabaptistai, kvakrai, taip ir toliau, 
neturi mišių; to dėl ir meldžias dabar esančiomis kalbomis. 

Bet kitų tikėjimų kunigai, kaip antai: katalikų, graikų, armenų, 
maskolių, koptų, turi mišias ir tas laiko senosiomis kalbomis, 
kurių šios dienos nemokyti žmonės nesupranta. 

Taip, kame tik visame pasaulyje yra katalikų, mišias laiko 
lotiniškai. Kalbos vienybe laikosi tikėjimo vienybė. 

Graikai mišias laiko senąja graikų kalba. Maskoliai senąja 
slavų kalba. Jūs, maskoliai, suprantate „Hospodi pamiluj“ ir 
maža ką daugiau. Jeigu norite, kad visi suprastų maldas, mišiose 
padėtas, dėl ko neišverčiate savo knygų į naująją maskolių kalbą? 
Visoje Maskolijoje daugybė yra veislių žmonių, visokiomis kal- 
bančių kalbomis; dėl ko į tas neverčiate savo knygų? Ko dėl visur 
popai meldžias slavų kalba? Arba galite tad gi mums išmetinėti, 
kad mūsų kunigai meldžias lotiniškai? 

Dar mūsų dvasiškieji tėvai išrašė knygas, kuriose yra išdės- 
tytos visos dalys mišių ir kitų ceremonijų. Mes viską žinome. 


mr. 

Priešingai, jūsų popai neduoda jums nė maldų knygelių; to dėl 
ir nieko nežinote, o sakotės mišias suprantantys. Ar girdi, 
kaimynai? 

A. Girdžiu girdžiu, ką dirbsiu negirdėjęs teisybės žodžių. 
Dar norėjau klausti tamstos, pasakyk man, kam katalikams rei- 
kalingas yra Romos Popiežius? 

K. Tame dalyke pasakysiu tamstai vieną pasaką. Kaži 
kūmet medinčius kaip šovė su kulka į lapę, kulka nukirto jos 
uodegą. Paskui buvo anai sarmata be uodegos; to dėl bėgioda- 
ma sakydavo kitoms lapėms: „Ar žinot ką, seserys? Kaip gražu 
be uodegos, lengva bėgiot, niekas nesipainioja, nesivelka ir me- 
dinčius, pagaliau, netaip veikiai priregi. Aš velyčiau, kad visos 
kita kitai atkrimstumėte uodegas“. 

Taip ir su jumis darosi. Pirma turėjote aukščiausį tikėjimo 
viršininką tą patį Romos Popiežių; paskiau Kastantinopolio pa- 
triarchą, dar paskiau Maskuvos patriarchą ir numanėt tikėjimo 
vienybei jo tikrai reikiant. Dabar visų pritrūkę, norite, kad nė 
vienas tikėjimas nebeturėtų aukščiausio ganytojo kaip lapė be 
uodegos. 

Pamanyk sau pats, ar gali būti ciesorystė be ciesoriaus, 
karalystė be karaliaus, vyskupystė be vyskupo, klebonija be kle- 
bono, bet ir kaimo duba be ūkininko? Dėliai to ir mūsų Dievas 
Jėzus Kristus, įstatydamas draugystę, arba katalikų Bažnyčią, 
kuri ketina išsiplėsti visame pasaulyje, pastatė jos viršininku šv. 
Petrą Apaštalą, kuriam įsakė: „Ganyk mano aveles, ganyk mano 
avinėlius“. 

Viešpačiam į dangų įžengus, šv. Petras ir pradėjo tuojau 
ganyti. Kad pagonys jį prikryžiavo, paliko išrinktas šv. Linas, 
paskiau šv. Kletas, taip ir toliau. Kol Katalikų Bažnyčia buvo 
persekiojama, popiežiai negalėjo dailiai sutvarkyti Bažnyčios rei- 
kalų, nei kaip reikiant parodyti savo vyresnybei; bet persekioji- 
mams praslinkus, viską sutvarkė, tapo tikri visų katalikų priveiz- 
dėtojai ir ganytojai. 

A, Ką gi katalikams gera padaro Popiežius? 

K. Šventasis Tėvas daugel ko gera katalikams daro. 

1. Kaip mūsų Bažnyčios galva ir Jėzaus Kristaus vietinin- 
kas ant žemės, yra pirmiausia tikėjimo vienybės sargas. Visame 
pasaulyje, kur tik yra katalikų, visi jo priklauso. Popiežius da- 

boja, idant visi vienaip tikėtų; jis visiems duoda ganytojus, arba 
vyskupus. Nė vienas kunigas negali būti tikrai vyskupu, kol Po- 
piežius nepatvirtins, neleis įsišvęsti į vyskupus ir nesuteiks val- 

džios ant katalikų vyskupystėje gyvenančių. . 

2. Pasaulyje nemaža yra karalių nekatalikų, kurie tačiau 
paskiria katalikams vyskupus ir pas Popiežių rašo, kad pakeltų 
juos į vyskupus. Kaip tik paskiria negerus, nedorus kunigus, 
Popiežius jų nepriima, neleidžia pašvęsti į vyskupus ir taip pri- 
verčia geresnius kunigus išrinkti. Argi tai mažas daiktas? 

3. Popiežius, išgirdęs, jogiai karaliai nekatalikai dėl tikė- 
jimo spaudžia katalikus, tuojau juos užtaria, nori apginti ir mel- 
džia tų kraštų karalių, kad to nedarytų. 

4. Išgirdęs vyskupus kame esant ištremtus, varginamus, 
rašo pas tos vietos karalių ir suokia, idant liautųsi, O vysku- 
pus išleistų. 

5. Popiežius daboja, idant visi katalikai vienaip tikėtų; kaip 
tiktai kurs iš jų pradeda klysti, o perspėtas nenori savo klaidaus 
mokslo pamesti, tokį atskiria nuo katalikų draugystės arba iškei- 
kia, idant kaip nuo sergančios avies liga kitoms neprikibtų. 

6. Jei kas kurioj karalystė parašo knygą negerą, priešingą 
Katalikų mokslui, Popiežius uždraudžia karalikams tokią skaityti. 

7. Šventasis Tėvas leidžia, to reikiant, eiti į moterystę gi- 
minei arba asmenims, esantiems draudžiamosiose gentystos 
kartose. 

8. Suteikia mums atlaidų, arba dvasiškųjų malonių, reika- 
lingų nuodėmių atleidimui gauti. 

O už visas tas savo geradarystas nieko iš mūsų nereika- 
lauja. Juk mes nė skatiko jam nemokame, tik visa širdimi jį 
mylime, kaip bitės savo bitinėlį, kaip Jėzaus Kristaus vietininką 
ant žemės, kaip švento mūsų tikėjimo sargą ir galvą. 

A. Rods, vis tai gerai. Bet dėl ko mes be jo apsieiname? 

K. Kaži-kūmet kunigas, sakydamas pamokslą apie Viešpa- 
ties Dievo apveizdą, tarė: „Žiūrėkite, kaip paukščiai, varnos, ko- 
vai, žvirbliai nei aria, nei sėja, tačiau išminta“. Vienas žmogus 
tai girdėdamas, atsiliepė: „Et, geradari, toks ir mitimas! Už vis 
žiemos laiku, šokinėja po vieškelius ir knebinėja su snapu mėšlus“. 

Toks ir jūsų apsiėjimas su Popiežium. Tarsi, jūsų tikėjimo 
sargas yra Peterburgo sinodas: sėdi jame arkijeriejai; bet lai 


61 


tiktai prezidentas, kurs nėra kunigas, pasakys reikiant dešimtį 
dievų tikėti, lai išduoda ukozą, — jūs beregint tikėsite ir sakysite: 
„O kaip gi netikėti, kad vyresnybė taip įsako? kad yra ukozas“? 

Lai jūsų arkijeriejus ta vyresnybė išmeta iš vyskupų, kaip 
Mykolą Holubovičių, Minsko arkivyskupą, ir uždaro vienuolyne, 
kas jį užtars žodį? Lai spaudžia šiaip jau vyresnybė popus, kas 
juos apgins? 

Dar, tiesą pasakius, kad šiaip jau vyresnybė negintų jūsų 
tikėjimo, tuojau ta sugriūtų. Ponai paliktų katalikais ar liute- 
riais, o prastieji žmonės starovieriais. Juk šiandien ir begynio- 
jant daugybė yra jūsų tikėjimo skyrių arba erezijų; taip jog dau- 
giau ne keturias dešimtis jų skaito raštininkai. i 

A. Tikra teisybė. Bet ką mes padarysime? Tur būt taip, 
kaip yra. 

Matai, jogiai tu, nors ari ir ekėji, tačiau savo tikėjimą gerai 
pažįsti. Aš netikėjau, kad tarp Lietuvos artojų būtų taip buklus 
žmogus. Pasakyk man, jei numanai, argi to būtinai reikia, idant 
Romos Popiežius būtų karalius? Man rodos, kad to jam ne- 
reikia. Italų gyventojai nori atimti iš jo karalystę ir gerai pa- 
darytų, kad atimtų. 

K. Tamsta keli mane, kaip šunį ant girnų, kad pakeltas 
dairyčiaus ir nesakyčiau teisybės. Vienok aš ir pakeltas pasa- 
kysiu ką žinąs. Tėvai, esi zokristininkas, to dėl kuo ne puspopis. 
Pasakyk man, ar norėtumei, kad kas šiauštųsi prieš Šviesiausį 
mūsų ciesorių Aleksandrą II ir geistų išversti jį iš ciesoriško 
sosto? 

A. Rods, nenorėčiau.- 

K. Matai tamsta, Popiežiaus sostas (tronas) yra sėniausis 
visoj Europoj: jį išverius, kas žino, ir kiti ciesoriai su karaliais 
ar begalėtų pasėdėti savo sostuose. Žinok, jogiai bet kuris žmo- 
gus, priešingaująs vainikuotoms galvoms, yra pavojus; aš su to- 
kiais nė šnekėti nenoriu. Kas priešingauja vienam karaliui, tas 
ir visų neapkenčia, nemyli. 3 

A. Je-e-e... matai... aš, aš apsirikau, aš nepagalvojęs 
pasakiau. Tegul būna Popiežius karalius. Meldžiamasis, nepa- 
laikyk mane mūsų ciesoriaus neprieteliu. 

K. Popiežius turi karalystę ne per karus, nepamušė jis 
tos žemės, bet ciesoriai ir karaliai nuo seno jam amžinai ati- 

davė. Valdo tą žemę daugiau ne per tūkstantį metų. Būdamas 
karalius, valdo pavaldinius žmones, savo darbuose yra būtinai 
liuosas, gal surinkti vyskupus, įstatyti dvasiškuosiuose dalykuose. 
teises, leisti raštus ir pasiuntinius pas kitų karalių, dievobaimin- 
gai mirusius žmones šventais išpažinti, patvirtinti ar atmesti 
naujus vyskupus. 

Gerbia jį kiti karaliai, leidžia pas jį savo pasiuntinius, rašo 
laiškus ir įvairių reikalauja malonių. 

Popiežius išsiunčia į visas puses, į pagonų žemes katalikų 
tikėjimo apsakinėtojus, duoda tiems pinigų ir platina šventą mūsų 
tikėjimą. Nori būti karalium ne per puikybę, bet dėl to, kad 
galėtų liuosai nekliudomas vis tai daryti, kas prie jo, kaipo Baž- 
nyčios galvos, pridera. 

Popiežius, nebūdamas karalius, paliktų Italų karaliaus val- 
donas ir pritirtų didžiausio pažeminimo. Italų karalius atimtų 
iš jo turtus, žadėtų mokėti tik algą; kardinolai taip pat vos algą 
turėtų. Užgintų karalius Popiežiui ką reikiant daryti be jo žinios 
ir leidimo. Svetimieji ciesoriai su karaliais Šventajam Tėvui, kaipo 
valdonui, neberašytų, bet laiškus leistų pas Italų karalių, o tas 
įsakytų Popiežiui tą padaryti, ko reikalauja svetimas karalius. 
Tie patys karaliai nebieškotų iš Popiežiaus naujų vyskupų pa- 
tvirtinimo. Taip pasidarytų tikėjimo skyriai, nebebūtų vienybės. 

Popiežius, valdonas būdamas, nebegalėtų laidyti raštų sve- 
timiems karaliams, nei savo pasiuntinių išrėdyti. Nebesiuntinėtų 
tikėjimo apsakinėtojų į svetimas šalis, nes trūktų pinigų. Vienu 
žodžiu sakant, paliktų toks nieko negaliąs, kaip Graikų patriar- 
kas, gyvenąs Kastantinopolyje, nuo kurio ne vien Maskolija 
atsiskiria, bet ir mažos karalystės: Graikų, Rumunijos ir Serbijos 
jo nebeklauso. 

Mūsų gadynėje visuose kraštuose daug yra bedievių, kurie 
nori bet-kurį tikėjimą išnaikinti; o jogiai Popiežiai to neleidžia, 
to dėl ir gula ant jo sprando, kaip tik įmanydami. Tačiau nebus 
iš to nieko, nes Kristus Jėzus pasakė, jogiai nė pragaro vartai 
nepergalės. 

Dar X. Daug maskolių girdėjau sakant, jogiai katalikų ir 
maskolių tikėjimas yra vienodas, jogiai vieną ar antrą išpažinti 
vis tas pats yra. Tu esi tikras maskolis, turi suprasti savo tikė- 

jimą: pasakyk man, ar teisybę sako taip kalbantys, ar niekus 
tauzija? 

A. Joneli, netikėk taip šnekančiais. Suvisu kitas yra Ka- 
talikų tikėjimas, kitas maskolių. Apie tą vienybę maskolių virši- 
ninkai po kaimus važinėdami katalikams primasinti tauzija. 

Žinok tai, jogiai mes, maskoliai, kitaip tikime apie trečią 
Švenčiausios Trejybės asmenį Šventąją Dvasią, kitaip apie skais- 
tyklą.  Nepripažįstame Bažnyčios galva Popiežiaus, to dėl esame 
atskirti nuo Katalikų Bažnyčios arba iškeikti. 

Mums atsiskyrus nuo Katalikų Bažnyčios, Popiežius daugel 
kartų surinkdavo vyskupus: Romoje, Florencijoje, Konstancijoje, 
Bazilėjoje ir Tridente. Daug paskelbė įstatymų; tų visų mes ne- 
priėmėm. Neseniai Švenčiausiąją Panelę išpažino nekaltai pradėtą; 
mes tuo netikime, — kaipgi tad gal kas sakyti, jogiai Katalikų 
tikėjimas yra vienokis su ruskių? 

Gana tai paminėti, jogiai jei kurs katalikas pereina į ruskių 
tikėjimą, vyresnybė leidžia tai daryti. Bet jei maskolis pereina į 
katalikus, tokį, kaipo pikčiausį žmogų, siunčia į Sibiriją. Jeigu 
būtų tikėjimas vienokis, maskolis galėtų palikti kataliku be 
bausmės, o katalikas maskoliu. Šitai po to šnekesio ir aš 
norėčiau būti katalikas, bet tuo palikęs, nors bėk į Prūsus. O 
ten kas duos duoną? O kitaip išsiųs Sibirijon. 

K. Ar žinai ką, Apanasiau? Esava pakeleivingu, gana ve- 
dum ūturuoti, eikiva gulti. 

A. Tiesą sakai, eikiva. 

Taip susitariusiu, persiskyrė. Jonas, išėjęs į stadalą, atsigulė 
ant ratų, o Apanasius karčiamoj ant suolo. 

Rytą metą anksti sukilusi pakinkė arklius ir išvažiavo Auk- 
mergėn. Tame mieste Apanasius įėjo pas popus, o Kinka, pasi- 
ganęs arklius, važiavo Kaunan. 


Iš tamsybės teveda kelias teisybės. 
Pasaka, įvykusi 1867 metuose. 


„Jie išėjo iš mūsų tarpo, bet nebuvo iš 
mūsų, nes jei būtų buvę iš mūsų, jie juk 
būtų pasilikę su mumis“. 1 Jon. 2, 19. 


1867 metai buvo negeri. Per kiaurą vasarą žvarbus oras 
su didžiais lietumis neleido nei javams išbręsti, nei šieną dailiai 
surinkti. Rudeniui prisiartinus, neveiku buvo išdžiovinti menkus 
javus. Artojai negalėjo į savo laukus įbristi rugių sėtų.  Daugel 
vietose neturėjo kuo sėti, nes šiomečiai rugiai maža tedygo, O 
pernykščių daugiam trūko. Žiemai atėjus, visi maitnasties dalykai 
didžiai pabrango. Už pūrą rugių, nešantį dvidešimti keturis gor- 
čius, mokėjo po pusšešto rubliaus. Pasirodė badas. Krūvos 
ubagų brazdino kasdiena į duris, pašalpos reikalaudami. 

Dar įvairiai spaudė vyresnybė. Karo gadynė, nuo 1863 metų 
lig šiolei neatitolinta, žudė visus Kauno gubernijos žmones; 
nėvienas negalėjo niekur išvažiuoti be rašto, 0 to be pinigų gauti 
negalėjo. 

Toje gadynėje šiaip atsitiko. Žemaičių krašte N. apskrityje 
padoriai gyveno pusponis vardu Tomas. Jo tėviškė buvo netoli 
nuo vieškelio, užaugusi medžiais. Pro pat dvarelį tekėjo niekūmet 
nedžiūstąs upelis, trobesiai buvo medžio, bet geri, stogai dailiai 
su šiaudais kloti. Greta trobos buvo gana didis daržas, kuriame 
augantys medžiai kas metai duodavo nemaž vaisių. Po langais 
darželyje buvo keras erškėtrožių ir dvi eži rūtų, kurių dabojo 
mergaitės. 

Ponas Tomas, užkliudęs dvidešimti ketvirtus metus amžiaus, 
vedė gražią bajoraitę Izabelęi vardu, kuri pagimdė ketvertą 
vaikų. Tomas su savo moterimi ir su savo kaimynais taikiai 
gyveno; tie neretai gebėjo aną lankyti ir visūmet buvo labai žmo- 
niškai priimti. Nėvienas pakeleivingas, pas jį įvažiavęs, neišva- 

žiavo iš jo namų gerai jo neišvaišintas. Nė vienas, pagaliau, 
ubagas neišėjo iš jo namų, kaip reikiant, neaprūpintas. To dėl 
tai gera Tomo širdis ir buvo visiems žinoma. 

Vieną sykį, rudenies laiku, jau brėkštant, samiškiki, išgirdo 
kankalus ir pamatė kažiką įvažiuojant. Vežimo pirmasis galas 
buvo aukštesnis,už pasturgalį, su dum arkliais; vienas buvo ie- 
nose įkinkytas su kampu, prie kurio brazdėjo du pririštu kan- 
kalu. Tai regėdami, suprato maskolių įvažiuojant. 

Visi namiškiai, kaip kurapkos vanagą išvydusios, brūkš 
brūkš išsislapstė. Poni, įšokusi į vaikų kambarėlį, užsidarė; po- 
nas, įsprukęs į kamarą, užlindo į uždurį, apsisiautė su kyban- 
čiais gembėse drabužiais, o pasitikusiai samdinei mergelei Mag- 
dei tarė: „Eik į trobą, veizdėk, kas ten įvažiavo. Jei asesorius, 
pasakyk manęs nesant namie ir išleisk, idant važiuotų giltiniop. 
Juk aš uždą ir visokias kontribucijas užmokėjau. Ar kipšas čia 
veda aną?“ 

Mergelei iš kamaros išeinant, įsistūmė į trobą aukštas žmo- 
gus, su juodais maskoliniais kailiniais apsivilkęs, su aukšta lyg- 
malia kepure apsimovęs, barzdotas, su plaukais į bizą supintais. 
Kurs Magdelę pamatęs, klausė maskoliškai: „Ar yra ponas na- 
mie“? Šitokio žmogaus niekūmet nemačiusi, nei jo žodžių su- 
pratusi, veikiai išėjo į priemenę ir pamatė bešnekantį su svečio 
važnyčia samdytą vaikiuką Jonį. Tas į priemenę įžengęs tarė: 
„Ar žinai ką, Magdele: šis kareivis važnyčia sako maskolių popą 
pas mus įvažiavus“. Mergelė tai išgirdusi sudaužė delnas ir tarė: 
„Oi, Jėzus Marija, popas! O ko čia jis įtrūko sprandą?“ 

Tuojau grįžo į trobą, tarė svečiui lenkiškai: „Prašom sėstis“, 
o pati įėjusi į kamarą, sakė: „Poneli, ne asesorius, bet būk mas- 
kolių popas pas mus įvažiavęs“. Klausė ponas: „O koks jisai?“ 
Ši atsakė: „Et, ką išpasakosi: barzdotas, plaukuotas, raudonas, 
jo nosis it dūlis, dar mėlina; biauru, girdi, ir veizdėti. Išeik, po- 
neli, paregėsi tą ličiną“. Tai tariusi, sugrįžo į trobą, o Tomas, 
su išeigos jupele apsivilkęs, išėjo. 

Tuojau linkterėjo galvą, o popas stojęs tarė: „Esmi Žiurko, 
kunigas pulko, stovinčio Šiaulių apskrityje. Mataus čia tams- 
toms nugąsčio padaręs. Nepykite ant manęs, aš neketinau pas 
tamstas užvažiuoti, bet mano dinčiukas, tikras žemaitis ir šitos 
šalies žinovas, man tarė: „Tėvai, pailso vedums arkliai; užva- 


5 


66 


žiuokiva še pas poną Tomą, turėsva šiltą nakvynę. Aš girdėjau 
jį esant didžiai žmonišką ir svečius su noru priimant. Šituos 
žodžius girdėdamas, užvažiavau“. 

Atsakė Tomas: „Dėkui tamstai už įvažiavimą ir serą i apie 
mane žodį. Pasižinsiva, o, rasi, ir vienas kitą pamylėsva. Tuo 
tarpu teikis tamsta sėstis“. Tai pasakęs, išėjo oran, tarė Mag- 
dei: „Kaisk spėriai virtuvą (samavorą), svečias sušalęs atvažiavo. 
O paregėjęs Jonuką, tarė: „Iškinkykitau svečio arklius, duok 
šieno, aš duosiu avižų, o tu, Magdele, veizdėk, idant dinčiukas 
pas mumis nebūtų alkanas; jis yra žemaitis, galėsi su juo su- 
šnekėti“. Atsakė Magdė: „Et jau, ponas ir tą popą nori mylėti“. 
Tomas tarė: „Tu nieko nešnekėk, o daryk tą, ką tau liepiu“. 

Sugrįžęs gryčion, tarė svečiui: „Būk tamsta ramus; įsakiau 
arklius ir dinčiuką pašerti. Bus virtuvas, apšilsi ir gerai pas mus 
pernakvosi“. Abudum susėdus, išėjo poni su vaiku nešina. Po- 
pui stojusis, Tomas tarė: „Šitai, Izabelka, Viešpats Dievas at- 
vedė vedum svetį kunigą Žiurko“. O atsisukęs ant popo, sakė: 
„Štai mano moteris, namų šeimininkė“. Nieko netrukus, tarė 
Tomas: „Ar žinai, ką, tėvai: virtuvas nebus taip spėriai, 0 ma- 
tau tamstą virpant; be nereikia po stiklą atsigerti degtinės?“ Po- 
pas atsakė: „Tikrai, mane žvarbė perėmė. Tamsta su mumis, 
karo vargdieniais, nedaryk daug žmonistų“. Tarė Tomas: „Dū- 
šele, liepk atnešti vedum degtinės; mūsų svečias sušalęs, reikia 
apšildyti“. 

Poni tuojau atnešino degtinės su užkanda. Tomas užgėrė 
ant svečio, tas išlenkė iki galo. Po valandėlės dar antrą ir tretį 
kartą išgėrė po burną. Beregint apšilo ir drąsesniai ūturuoti 
pradėjo. Bešnekant, Magdelė įnešė virtuvą, įšilo gryčia, abudu 
pirma gėrė tyrą arbatą, paskiau svečias išgėrė tris stiklines su 
romu, tapė linksmas, bylus, atsirado prietelystė, bučiavos su Tomu, 
vienok nebuvo girtas. Popas dar tarė: „Iš tiesų, mano dinčiu- 
kas gerai patarė, kad pas tamstas užvažiuočiau; be to reikėję 
būtų kame karčiamoje ritinėtis ir šalti“. 

Paskui popas apgirtis sakė: „Ar žinai, Pon, juk mūsų ga- 
dynės maskoliai išdido, saugojas katalikų ir nebenori su jais 
būti prietelystėje; tuo tarpu aš randu daugel katalikų geresnių 
už mūsų maskolius. To dėl aš nepeikiu katalikų ir nenoriu jiems 
įkyrėti. Oi, kaip būtų gerai, kad katalikai pervirtę į pravoslaunus, 


PLL nr Pav 


67 


būtų mūsų broliai! Iš tikro, tuokart ir galingas ciesorius jų taip 
nebespaustų, kaip spaudžia šiandieną“. 

Atsakė Tomas: „Ką tai, tėvai, šneki? Burliokai maskoliai 
vos ne visi yra starovieriai, įvairūs netikėliai, 0 pravoslaunų 
labai maža tėra. Tuo tarpu katalikų yra tūkstančiais kartų dau- 
gesniai; argi gali ta saujelė pravoslaunų patraukti pas save ne- 
saikytą daugybę katalikų? Argi gali jūra tekėti į upę? Juk upė 
turi tekėti į jūrą. Argi ne taip, tėvai?“ „Rods, taip, atsakė po- 
pas. — Bet“... 

Tarė toliau Tomas: „Pačių pravoslaunų ir maskolių kara- 
lystės laimei reikėtų, kad anie, pametę savo atkaklybę, pažintų 
tikrąjį tikėjimą, priimtų vienybę su katalikais; tuo kart džiaugtųsi 
visas pasaulis, maskoliai gautų didesnį apšvietimą ir būtų laikomi 
Europos sūnumis, o šiandien laikomi Azijos gyventojais“. At- 
sakė popas: „Ar žinai, ką, Tomai, juk ir aš mažne taip galvoju, 
bet ar pasakysi seniems maskoliams? Anie šiandien pasipūtę ta- 
rias visą pasaulį valdantys. Nieko nesibijo, dėl to tai ir jūsų 
kraštą valdo, kaip bepročiai, kaip tyronys“. 

Tarė Tomas: „Jeigu taip yra, kaip mes galime su jais bro- 
lautis? Argi galime juos mylėti ir savo prieteliais išpažinti? Šitai 
šį 1867 meta maža tebuvo žemės vaisių, badas pažiūrėjo visiems 
į akis. Užtiko ta pati nelaimė mūsų kaimynus prūsus. Bet štai 
kas dedas: Prūsų vyriausybė davė saviems pustrečio milijano 
dolerių pašalpos, o mūsų vyriausybė, bado neveizdėdama, išlupa 
du milijonu tris šimtus tūkstančių rinkliavų (kontribucijų). Ir 
kam? Atimtomis iš katalikų cerkvėms taisyti, naujoms cerkvėms 
statyti. Argi čia nematom, jogiai mumis valdo baisūs neprie- 
teliai 2“ 

Atsakė popas: „Rods, taip yra. Bet, matai, mūsų maskoliai 
tomis priespaudomis nori priversti jus, kad priimtumėt jų tikė- 
įimą“. 

Tarė Tomas: „Mes tikime ir žinome, jogiai be Katalikų tikė- 
jimo nė vienas nebus išganytas. Argi galime dėl maskolių, di- 
džiausių savo neprietelių, dabar išsižadėti ir mūsų vėlės išga- 
nymą prapuldyti? Kad anie nesulauktų! Mes bevelijam gyvybos 
nustoti, ne kaip į tų baisių žmonių tikėjimą pereiti.  Teprapuola 
anie su savo rėdu ir su savo tikėjimu! Jūs atsiskiedėte nuo Ka- 
talikų Bažnyčios, jums ir pridera sugrįžti į vienybę. 

Atsakė popas: „Mes gerai žinome senovėj katalikus su grai- 
kais buvus vienybėje ir kas graikus atskyrė nuo katalikų. Rasi, 
tamsta, kaipo nekunigas, ir neskaitei tų dalykų. Jei turi kan- 
trybės, aš papasakosiu. 

Tarė Tomas: „Gerai, gerai! Klausaus, ausis pastatęs“. 

Sakė popas: „Matai ponas, nuo Kristaus užgimimo per 
septynis šimtus metų vienas tebuvo Katalikų tikėjimas. Tiktai 
Europoje ir Afrikoje kunigai mišias laikė lotiniškai, o Azijoje ir 
Graikijoje graikiškai. Visų kraštų krikštytieji karaliai, vyskupai, 
kunigai ir šiaip jau žmonės priklausė Romos vyskupo arba popie- 
žiaus. Visudidžiausiuose tikėjimo reikaluose prie jo šaukės, ir 
kaip jis pasakydavo, nuspręsdavo, taip darė“. 

Klausė Tomas: „O dėl ko tai Romos Popiežių taip didžiu 
laikė ir jo klausė?“ 

Atsakė popas: „Matai, kaip galėjo kitaip būti? Kristus Jė- 
zus, tikras Dievas, vieną tedavė tikėjimą, ne kelius; to dėl ir no- 
rėjo, kad tas vienas būtų per amžius. O idant neskystų į dalis, 
pastatė vieną viršininką šv. Petrą Apaštalą. Vieną kartą tarė Kris- 
tus Jėzus šv. Petrui: „Aš tau sakau: tu Petras ir ant tos uolos 
aš pastatysiu savo Bažnyčią, ir pragaro vartai jos nenugalės. 
Tau aš duosiu dangaus karalystės raktus“. Mat. 16, 18 - 19, 
Kitą kartą sakė: „Simonai Jono (sūnau), ar myli mane daugiau 
nekaip tie (kiti apaštalai)? Tarė jam (šv. Petras): fu žinai, jog 
myliu tave. Tarė jam (Jėzus Kristus): ganyk avinėlius mano. 
Antrą ir tretį sykį taip-pat klausęs, įsakė ganyti savo avinėlius 
ir aveles. Dar kartą sakė Kristus šv. Petrui: „Simonai, Simo- 
nai! štai šetonas reikalavo jūsų, kad persijotų jus, kaip kviečius; 
bet aš prašiau už tave, kad tu nenustotumei tikėjimo; to dėl tu 
kada nors grįžęs stiprink savo brolius“ Luk. 22, 31 - 32. 

v. Petro vyresnybė taip buvo žinoma, jogiai kai-kurie 
Apaštalai pavydėjo; taip, šv. Jokūbas su šv. Jonu per savo mo- 
tiną meldė Viešpaties, kad anuodu būtų jo Karalystėje pirmieji. 
Viešpats juos subaudė, o iš šv. Petro vyresnybės neatėmė. 

Tikrai, jei karalystė negali apsieiti be karaliaus, nei gyveni- 
mas be ūkininko, Viešpaties Bažnyčia, įstatyta visam pasauliui, 
kaip būtų apsiėjusi be galvos, be vieno viršininko? To dėl reikėjo, idant 
būtų vienas Dievo Bažnyčios vienybės sargas ir tuo pastatė Vieš- 
pats šv. Petrą su jo įpėdiniais. 

Išganytojui į dangų įžengus, šv. Petras, kaipo Bažnyčios 
galva, visupirma jos reikalais rūpinosi. Pirmas sakė pamokslus, 
pirmas patarė, kad į Judo vietą būtų paskirtas apaštalas, kad 
išrinktų diakonus, taip ir toliau. 

Šv. Petras paskiau, nukeliavęs Romon, ten apsistojo. Kad 
pagonys jį užmušė, į jo vietą įstojo šv. Linus su ta pačia šv. 
Petro galybe. Kaip tad neturėjo jo visi priklausyti, kad tą vy- 
resnybę gavo iš paties Kristaus Jėzaus“? 

Klausė Tomas: „O dėl ko šiandien jūs, maskoliai, nepri- 
klausote?“ 

Atsakė popas: „Palauk, palauk! Apie tai toliau pasakysiu, 
o dabar privesiu kitus dalykus. 

Jau pasakiau, per - septynis šimtus metų Romos katalikus 
buvus vienybėje su Graikais. Bet kas juos perskyrė? Šitai, Kas- 
tantinopolio ciesorių nedorybė ir patriarkų pasipūtimas. Reikėjo 
žinoti, jogiai visas Kastantinopolio ciesorių dvaras buvo baisiai 
pasileidęs. Taip 474 metuose Zenonas nunuodijo savo sūnų 
ciesorių Leoną II dėl to, kad galėtų pats ciesorium būti. Ką pa- 
daręs, ir pašoko į ciesorių. Valdęs ciesorystę per septynioliką 
metų, kad įsirgo, ciesorienė Ariadna, nebelaukdama numirštant, 
įdedino ligonį į grabą, nunešino į rūsį ir pristatydino kareivius 
sargus, kad neleistų ciesoriui atsikelti. Zenonas per dvi dienas 
ir dvi naktis grabe ritinėdamos, stenėjo, bet kareiviai neatidarė 
grabo ir taip numarino. Justinijonas II įsakė gubernatoriui Ste- 
ponui vieną naktį visus didžiuosius ponus. išmušti. Šiam bemu- 
šant, etmonas Leoncijus, užpuolęs su kareiviais patį ciesorių, at- 
piovė įam nosį, ausis ir ištrėmė į Kersonesą. Tai atsitiko 695 
metuose. Ciesoriaus dvariškis Pilypas Bardas, nusmaugęs cie- 
sorių Justinijoną III ir jo sūnų Tiberijų, pats ciesorium paliko. 
Septynis mėnesius pakaraliavus, etmonas Rupus girtą ciesorių 
Pilypą išnešino į vidurį Kastantinopolio miesto, išlupo jam akis 
ir vienuolyne uždarė. Ciesorienė Irena miegtančiam savo sūnui 
ištvilkė su karštu vandeniu akis, kad pati galėtų karaliauti. Apie 
viso dvaro neteisybes, girtybes ir paleistuvystas nėra ko ir sa- 
kyti; gyveno pikčiau, nekaip galvijai. 

Tie patys nedori ciesoriai kišos į tikėjimo daiktus, neklausė 
vyskupų ir spaudė juos, kaip įmanydami. Ciesorius Valens, per- 
virtęs į eretikus, ištrėmė į tolimas šalis daug vyskupų dėl to, jo- 

giai tie eretikai būti nenorėjo. 407 metuose ciesoriaus Arkadi- 
jaus moteris Eudoksija užgrobė našlės Kalitropės daržą; už tai 
perspėjo aną arkivyskupas šv. Jonas Krizostomas. Įtužusi cieso- 
rienė drauge su savo vyru išvarė šv. Joną ir nužudė. Išgirdęs 
apie tai Popiežius Inocentas iškeikė ciesorių su jo moterimi. Tas 
Šventojo Tėvo darbas nepatiko pasipūtusiam ciesoriui; to dėl 
pradėjo galvą sukti, kaip jį galėtų pažeminti ir prapuldyti. 

Anastazijus ciesorius ištrėmė be reikalo Kastantinopolio 
patriarką Eupemijų; už tai Popiežius Simakas 518 metuose lygia 
dalimi iškeikė ciesorių. Leonas ciesorius nekentė šventųjų pa- 
veikslų ir išmetino juos iš bažnyčių. Tos vietos vyskupai nega- 
lėjo jam atsispirti, bet Popiežius Grigalius III iškeikė ciesorių, 
kaipo netikėlį. Supykęs Leonas pripildė laivus kareivių, išsiuntė 
į Italų žemę, idant Popiežių sugautų ir paveikslus iš bažnyčių 
išmestų. Vienok to nestengė padaryti, nes jo laivai susikūlė jū- 
roje; bet rūstybė ciesoriaus širdyje paliko. 

Mykolas ciesorius, girtuokliu vadinamas, atidavė ciesorysię 
etmono Bardoso valdžiai; šis, išginęs savo moterį, vedė savo bro- 
lio dukterį, nesiklausdamas dvasiškos vyresnybės. Šv. Ignacius, 
Kastantinopolio patriarka, kelis kartus jį perspėjęs, liepė persi- 
skirti su netikra moterimi ir grįžti prie pirmosios. Apmaudingas 
Bardosas išmetė šv. Ignacių iš patriarkų ir pakišo savo dvariškį 
Pocijų į jo vietą. Bardosui liepiant, Pocijus, šiaip jau ponas, be 
jokios seminarijos, be dvasiško mokslo, per penkias dienas pa- 
liko pašvęstas arkivyskupu. O tai dėl to, kad tas, kaipo be 5ą- 
žinės žmogus, atkiestų Graikų Bažnyčią nuo Katalikų Bažnyčios 
ir kad Popiežius nebegalėtų nedorų ciesorių bausti. 

Išgirdęs apie tai, Popiežius Mikalojus I sugrąžino šv. Igna- 
cių į savo vietą, o Pocijų išmetė iš patriarkų ir iškeikė. Tuo- 
kart įšižintas Pocijus pradėjo kaip įmanydamas skiesti Graikus 
nuo Katalikų Bažnyčios. Per didį vargą vos ne būtinai atskie- 
dė; tuo darbu didžiai įtiko ciesoriams, kurie volus versdami, ne- 
bebijojo Popiežiaus, kaip jau kito tikėjimo žmonės. 

Antra priežastis Graikų atsiskyrimo nuo Katalikų yra Kas- 
tantinopolio patriarkų didžiavimasis. 

Nuo senaties Juodųjų jūrių pakraštyje buvo miestelis, vadi- 
namas Bizancijum ir turėjo paprastą savo vyskupą. Ciesoriui 
Kastantinui į tą iš Romos persikėlus, Bizancijaus vyskupas, kaipo 

greta ciesoriaus gyvenąs, pradėjo didžiuotis. Negana to, vysku- 
pams tikėjimo reikalais susirinkus, Bizancijaus vyskupas meldė, 
kad pakelių aną į patriarkus. Vyskupai ir leido jam taip vadin- 
tis. Antrą sykį vyskupai susirinkę, vėl Kastantinopolio patriarkai 
meldžiant, pripažino jam pirmą vietą po Popiežiaus. Dar tuo 
nekakindamasis, patriarka Jonas pradėjo vadintis viso pasaulio 
patriarku. Bet išgirdęs apie tai, Pelagijus popiežius iškeikė Joną 
už tą didžiavimasi, ką paskiau ir šv. Grigalius Didysis patvirtino. 
Jonui patriarkui staiga mirus, jo įpėdinis Ciriakas nebedrįso jau 
vadintis pasaulio patriarku. 

Pocijus vienok, apie kurį sakiau, dar paskiau Ceruliarijus 
vėl pradėjo taip vadintis ir nebeklausė Popiežiaus. Mūsų mas- 
koliai šiandien sako, jogiai Popiežius per didystą karalium pa- 
liko; oi, kaip tos karalystės ir Kastantinopolio patriarkai norėjo, 
bet niekas jiems to nedavė. i 

Senovės mūsų maskoliai, Kijevo mieste gyvenantys, pri- 
ėmė Graikų tikėjimą jau skystantį nuo Katalikų, tačiau priklausė 
Kastantinopolio patriarko, kurs paprastai patvirtindavo kiekvieną 
naują arkijeriejų arba vyskupą. Neigi tolinos nuo Popiežiaus, ku- 
riam leidžiant ir mišias pradėjo laikyti slavų kalba. 

Gale šešioliktojo amžiaus atvažiavo į Maskuvą Kastantino- 
polio patriarkas Jeremijas, caro Gadunovo maloniai priimtas, 
gavo apsčiai pinigų; Maskuvos arkijeriejų Jobą pakėlė į Masko- 
lijos patriarkus, jo valdžiai pavedė visus arkijeriejus ir leido 
įšvęsti naujus. Taip darydamas, atskiedė maskolius ir nuo Graikų 
Bažnyčios. 

Keletas Maskuvos arkijeriejų po kitas kito buvo patriarkai; 
iš tų paskutinysis, iš carų giminės kyląs, pradėjo drausti carą 
Petrą, Didžiuoju vadinamą; to dėl tas apmaudingas, patriarkui mi- 
rus, nebedavė naujo. Arkijeriejams meldžiant, kad duotų, metė 
savo šoblę ant stalo ir sušuko: „Aš pats esmi patriarkas, kito 
nebeturėsitel!“ O didesniai įrodydamas savo kunigystę, Petras 
ciesorius tris kartus mišias laikė. 

Bet kokios galėjo būti mišios nešvęsto žmogaus? Kas to 
nenumano! Vaitojo, tai matydami, maskolių arkijeriejai, bet ne- 
turėjo galybės atsispirti. Tuo savo darbu caras padarė pravo- 
slauną tikėjimą tiktai maskolių ciesorystės tikėjimu. Priderėjo tuo- 
kart visiems arkijeriejams sukilti ir antpultinai melsti ciesoriaus, 

kad negriautų eilios per amžius esančios Bažnyčios, bet mūsieji, 
persigandę baugaus ciesoriaus, tylėjo ir paliko nei šiuo, nei tuo. 

Nuo to laiko ciesorius laiko save Maskolių tikėjimo galva. 
ir aukščiausiu vyskupu, nors nėra nė klierikas. Motriška, paga- 
liau, būdama ciesorienė turi tokią dvasišką vyresnybę. Argi ne 
juokai? Patys maskoliai vadino tą tikėjimą pirma blagočestyvu, 
paskiau grekonišku, šiandien pravoslaunu. 

Caras Petras, sugriovęs Bažnyčios įstatymus, įsteigė vadi- 
namą Šventą Sinodą, arba susirinkimą“. 

Klausė Tomas: „O kas tai yra Sinodas?“ 

Popas atsakė: „Yra tai dalis Senato, kuri taiso maskolių 
tikėjimo reikalus. Nieko ten nėra šventa. Sėdi, rods, keletas. 
arkijeriejų, bet pirmą vietą tame Sinode ima šiaip jau genero- 
las, o arkijeriejai tą turi daryti, ką tas įsako: to dėl visur tiktai 
valdo šiaip jau vyresnybė. Galybės dvasiškos, Kristaus Viešpa- 
ties įstatytos ir paliktos, būtinai Maskolijoje nebeteko. Reikia 
tikrai stebėtis, jog ir patys arkijeriejai šiandien jos nė gedauti 
nebegedauja“. . 

Tarė Tomas: „Bet rasi tas sinodas ir gerai rėdo?“ 

Atsakė popas: „Meldžiamasis, kas gerybė? Šitai, atėmė cerk- 
vių turtus, privarė popus prie pastaros ubagystės; tie turi patys 
žemę arti, bernais būti. Juk Maskolijoje neišskirsi pono nuo 
burlioko. Suvaržė mumis, kaip šunis, ir paniekino. Nė vienas 
ponas Maskolijoje neleidžia popo į savo namus, laiko jį bernu 
ir ubagu. Dabar čia, Lietuvoje, mums, popams, didesnę algą pa- 
dėjo, bet Maskolijoje tikra ubagystė. Padaugino mums algas 
jūsų ponų pinigais. Generolams su pulkininkais suteikė valią 
mus kariuomenės popus atiduoti į kareivius; teisingai vienas pul- 
kininkas gyrės aštuonioliką popų į rekrutus atidavęs. Neveizdi 
nei šventimo, nei nieko, Dieve, gelbėk. Lai pakilst karas, tuo- 
jau visų popų vaikus ima į rekrutus, vos vieną sūnų gali sau 
išsirinkti tėvas. 

Šiandien didžiai spaudžia maskoliai Katalikų kunigus; ge- 
rai, kad anie neturi moterų: ką darytų su pačiomis, su vaikais 
šiokioje gadynėje? Dabar vieni būdami, veikiau viską gal ištu- 
rėti. Dar šitai Popiežius užmeta už anus žodį, šauk po visą 
pasaulį ant miaskolių, liepia melstis už Katalikus, kitų kraštų 
kunigai, laikydami tas maldas, sako pamokslus ir gali sukelti 

visą Europą ant maskolių. O už mus, popus, kas užstotų? Kad 
ir visus iškarstytų, niekas nieko nesakytų. Taip tai mus valdo 
tas Šventas Sinodas. Aš esmi unijoto kunigo vaikas, šiandien 
laikomas pravoslaunu, bet neapkenčiu to tikėjimo, kaip nelaimės“. 


Sakė Tomas: „Dėl ko jūs, tėvai, nešviečiate savo burliok ų? 
Juk anie moka tiktai įskypai žegnotis, o daugiau nieko? Ko dėl 
pamokslų nesakote savo cerkvėse?“ 

Tarė popas: „O tame dalyke kas kaltas? Juk mums už- 
ginta yra pamokslus sakyti ir mokyti žmones. Šiaip jau vyres- 
nybė sako gana esant prastam žmogui mokėti persižegnoti, tikėti 
r nieko nežinoti. O ką turi tikėti, kad nieko nežino? Dėl to 
tai pasakyk mūsų burliokui penkis esant dievus, ir tuojau 
patikės.“ 

Dar Tomas: „Apie burliokus nėra ko sakyti: yra tai vagys, 
galvažudžiai, be jokio tikėjimo. Bet ko dėl ir jūsų įvairūs virši- 
ninkai: sprauninkai, tarpininkai, asesoriai nėkokio tikėjimo ne- 
laiko? Aš, jaunas būdamas, rašiau teismo kanceliarijoje, pažinau 
daug viršininkų; bet nė vieno nemačiau laikančio pasninkus, rytą 
vakarą kalbančio poterius, sekmadieniais einančio į cerkvę. Bet- 
kas jų geria be galo, lupa žmones, neveizdi nėkokios teisybės, 
laidokauja; žodžiu sakant, neparodo nėkokio tikėjimo.“ 

Atsakė popas: „Ką parodys, kad neturi nė turėti. Matai, 
būdamas mokyklose, neklauso, ką šneka paniekintas popas; 
apleidę mokyklas, niekūmet dvasiškų knygų neskaito, maldų 
knygų pas mus nė būti nėra, katekizmų taip pat nėra; 0 iš kur 
bus tas tikėjimas? To dėl ir gyvena, it galvijai. Karaliaus tiktai 
dienomis eina į cerkvę.“ 

Tarė Tomas: „Dėl ko maskoliai didžiau daboja karaliaus 
dienų, nekaip Viešpaties Dievo švenčių?“ 

Atsakė popas: „Matai, maskolių tikėjimas yra sutvarkytas 
netaip vėlėms išganyti, kaip kad aukštai vyresnybei būtų gera. 
To dėl karaliaus dienomis užėjus, gena kareivius ir kitus virši- 
ninkus į cerkvę. O sekmadieniais niekas negena, dėl to masko- 
liai, būdami be tikėjimo, ir neina melstis.“ 

Klausė Tomas: „Ko dėl per jūsų tariamąsias mišias vien 
popai skaito karaliaus giminę, o maldų į Viešpatį Dievą nėra 
nėkokių?“ 


LTE 


Atsakė popas: „Matai, Kastantinopolyje visūmet buvo cerk- 
vėse nedori ciesoriai, dėl to patriarkai, norėdami jiems įtikti, vien 
juos, ne Poną Dievą garbino, vien už juos meldės. Maskoliai, 
priimdami iš ten savo tikėjimą, priėmė ir tą patį paprotį, taip 
įog šiandien per mišias reikia penkis kartus karaliaus giminės 
litanijas skaityti. Prie laidotuvių, prie krikšto, prie šliubo vėl 
reikia skaityti. Mums patiems tai įkyri, 0 ką darysi? Romoje 
nebuvo ciesorių, dėl to Popiežius maldų už karalius nepadėjo, 0 
įūsų kunigai nieko nekliudomi per mišias meldžias į Viešpatį.“ 

Tarė Tomas: „Bet, šitai, mūsų gadynėje atsiuntė vyresnybė 
iš Maskolijos berniukus, kiaulėms ganyti tederančius, ir liepė 
mokyti maskoliškai mūsų vaikus. Sako, tuos kiauliaganius esant 
popų sūnus; to dėl ir priderėtų, kad būtų geresniai prašviesti; tuo 
tarpu matom visus esant girtuoklius ir paleistuvius. Dėl ko tai?“ 

Atsakė popas: „Matai, ponas, kaip popai Maskolijoje yra- 
visi girtuokliai, taip ir jų vaikai nuo kūdikystės išmoksta gerti, 
o jauni apsigėrę, žinoma, ko ieško.“ 

Tarė Tomas: „Bet dėl ko tie dar yra baisiai nedori, įkyrėja 
užvis mūsų kunigams; tyko tiktai, kaip kurį įkąsti?“ 

Atsakė popas: „Ponali, tie berniukai prie savo tėvų bū- 
dami, tikrai, ganė kiaules ar dirvas arė; buvo paniekinti, be 
kokio apšvietimo bernai. Čia atvažiavę, pasidarė ponai, tarės 
jau didi palikusys. Dar jų neišmintinga vyresnybė įsakė, kad 
rašytų, praneštų visas beprotystas; pranešus tai, klauso; taip 
mūsų bernams ir išdygo ragai, pasipūtė, kaip utėlės kepamos.“ 

Tarė Tomas: „Bet dėl ko dabar užpuolė mūsų vaikus per 
gvaltą mokyti maskoliškai? Dar to negana: nori būtinai ant- 
mesti lietuviams maskoliškas raides?“ 

Atsakė popas: „Matai, susipranta maskoliai įlindę į svetimą 
kraštą, nori jo gyventojus į maskolius perversti, dabar geidžia 
ir savo tikėjimą lietuviams su žemaičiais antmesti. O tai dėliai 
to, kad nieko nežinodami, nė poterių nemokėdami, ištikimai 
aniems vergautų. 

Maskoliškų raidžių antmetimas tikra yra jų beprotysia; nes 
kad būtų to nedarę ir leidę mokytis vaikams senu papročiu, 
senomis raidėmis, lietuviškai, 0 ypačiai maskoliškai, tuokart 
žmonės nesibaidytų tų mokyklų, leistų vaikus ir išmokintų ne 

vien lietuviškai, bet ir maskoliškai. Šioje gadynėje vienok su 
mūsų pusgalviais nieko nepadarysi. 

Oi, Pon Tomai! matau tamstą esant gerą žmogų!. Saugo- 
kitės, kad jums maskoliai neantmestų savo tikėjimo: būsite, kaip 
anie krikštyti pagonys. Nieko apie tikrą Dievą nežinosite, pra- 
pulsite su vėle ir su kūnu! Prisistebėkite burliokams, kurių daug 
pas jus atvarė, ar numano anie ką apie Viešpatį? Ar moka po- 
terių? Ar žino, kiek yra Dievo įsakymų, — prisieksiu, jog nė 
vienas tų dalykų nežino. Dėl to tai ir yra krikštyti kūdikystėj 
pagonys. Dėl to tai vagia, plėšia ir užmuša žmones, kaip tikri 
bedieviai. Ir jūs tokie būsite, jei į maskolius pavirsite, ko neduok, 
Dieve! i 

Šitai, aš pats esmi popas, o kad galėčiau kaip išsisukti iš 
maskolių rankų, duoną su žmona ir vaikais turėti, tuojau pames- 
čiau popystę su maskolių tikėjimu. Juk į mus, popus, su ta barzda, 
su plačia jupa čia, Lietuvoje, veizdi žmonės, kaip į meškas, gei- 
džiančias katalikus praryti. Ar ne tiesa?“ 

Atsakė Tomas: „Tikra teisybė. Vienok netaip popai, kaip 
nedori kareivių vyresnėliai mūsuosius, kaip girdime, spaudžia be 
galo. Kartais dar žydai su tutoriais prisideda, kaip tai girdime 
Vilniaus gubernijoje“. Tarė popas: „Regi tamsta, kaip maskolių 
tikėjimas yra Karaliaus tikėjimas, taip ir jo pirmi tarnai policija 
verčia audras. Gėdėsis kūmet-nor maskoliai to savo darbo, bet 
nelaiku“. 

Taip anuodum beūturuojant, Magdelė patiesė stalą ir at- 
nešė vakarienę. Tomas su svečiu išgėrė po stiklą degtinės, pa- 
valgė ir ėjo gulti. 

Rytą metą sukilus, tarė popas Tomui: „Ar žinai ką, tėvai, 
aš vakar, būdamas apygirtis, rasi ir daugiau šnekėjau, kaip rei- 
kėjo; meldžiamasis, neišsitark kam—bus ir man nelaimė“. 

Atsakė Tomas: „Nesirūpink, tėvai, aš nereikalingiems nieko 
nesakysiu, o kam pasakodamas, nepridursiu, iš ko girdėjau“. 

Tuo tarpu Magdelė atnešė kavos, paskiau pusryčio. Popas 
išvaišintas padėkavojo už gerą nakvynę ir išvažiavo. 


Katalikų Bažnyčios vargai Lietuvoj ir 
emaičiuose. 


„Kaip pelnytųsi garbės tikėjimas Die- 
vui atsidėjęs, jei nieks nenorėtų nuo Vieš- 
paties atitraukti? Juo dažniau kas tikėjimą 
persekioja, juo tas randasi stipresnis“. 
Laktancijus 5 Teisybės knygoje. 

* pi * 

Žinokite, Lietuvos krašto katalikai, jogiai maskoliai seniai 
jau geidžia jus į savo tikėjimą perversti ir maskoliais padaryti. 
To norėdami, tačiau gan ilgai tęsės, nepersekiodami jūsų, nes 
gėdėjos svetimų kraštų. Paskutinis 1862 metų karas davė jiems 
seniai geistą pragumą. Palaikę katalikus darančiais sumišimą, su- 
gulė ant jų sprando begalo. Nubaudę didžia smarkybe visus, 
prie sumišimo prisidėjusius, vargina be galo būtinai nekaltus liku- 
sius. Svetimų šalių vyrai, raštininkai ir gazetos, girdėdamos, ką 
jums masxoliai daro, šaukia, it ant vilkų; tie tačiau skaito apsi- 
kniaukę ir savo dirba įsidėjimą. 

Dar Lietuviai su Žemaičiais žinokite, jogiai kol bus masko- 
liai jūsų krašte, tol neliausis katalikų persekioti. 


* 
* + 


Kad Lenkai atgytų ir vėl karalystę įgytų, sunku yra tikėti. 
To dėl, kaip katalikų kunigas ir jūsų prietelis, linkėčiau šiaip da- 
ryti. Ateinate jūs ne kartą į Tilžę ir Klaipėdą, matote, kaip pas 
mus viskas eina gerai, niekas tikėjimo nekušina, niekas katalikų 
nepersekioja, niekas neima iš jų bažnyčių. Teisybė visuose da- 
lykuose yra didžia; žmogus nekaltas ir uždą užmokėjęs, nė vieno 
nebesibijo ir niekas negali jam išplėšti nė vieno skatiko. Jeigu 

vis tai jums tinka, siųskite suplikas, arba prašymus pas mūsų 
galingą karalių Vilelmą; tais melskite, kad jūsų kraštą užimtų į 
savo valdžią. Tas ponas yra išmintingas, teisingas, geras ir mylįs 
savo žmones. 

Jeigu to išmelstumėte iš gero mūsų karaliaus, būtumėt tikrai 
laimingi, nes katalikų tikėjimo niekas nekušintų, vyresnybė duotų 
kunigų, kiek reikiant, niekas tų nespaustų, jūsų bažnyčių niekas 
neatimtų; kryžius statyti, procesijos vaikščioti ir brostvas nešioti 
nieks negintų, į atlaidus važiuoti kunigams būtų leista ir knygas 
lotiniškomis raidėmis spausdinti. Nusikratytumėte sprauninkais, 
asesoriais, žandarais, karo viršininkais ir visais lupikais, kurie 
yra šiandien jums tikra Viešpaties Dievo rykštė. 


* 
* * 


Mūsų Karalius Vilelmas neatiduotų jūsų ponų valdžiai; žemė 
jums tekusi amžinai prie jūsų paliktų, nevarytų niekas į Sibiriją, 
nei į tolimus šaltus kraštus, nes visa jo karalystė yra šilta. Juk 
ir šiandien Prūsuose daug yra žemaičių katalikų, kurie tačiau gy- 
vena dailiai, šneka žemaitiškai, turi knygų, mokos rašto žemai- 
tiško, tur dabar Karaliaučiuje aukštą mokyklą, kurioj lietuvišką 
kalbą mokytojai dėsto ir knygas rašo. 

Nekliudomi ir be biliotų galėtumėt važinėtis į Tilžę, Klai- 
pėdą ir Liepoją, nes nebebūtų sienos. Melskite tada Viešpaties 
Dievo, idant jus atiduotų į mūsų Karaliaus rankas. 


* 
* * 


Bet ta atmaina negali spėriai atsitikti; reikia pirma išginti 
iš jūsų krašto maskolius; jiems išginti reikia karo, 0 to dar nėra. 
Ką gi tad Žemaičiai su Lietuviais tuo tarpu turi daryti? Mano 
nuomone, reikia jums visas priespaudas kentėti ir vyresnybės 
tol klausyti, kol ta nelieps daryti ko norint priešinga Katalikų 
tikėjimui. 

* 2 * 


Kurius dalykus reikia laikyti priešingais Katalikų tikėjimui? 
Ir man tylint, patys galite numanyti, kurie maskolių darbai yra 

priešingi Katalikų tikėjimui; tačiau čia išskaitysiu. Katalikų brost- 
vos yra įstatytos šv. Bažnyčios žmonėms paraginti, kad melstųsi. 
Jeigu tad maskoliai norėtų atimti brostvas, tuo pačiu savo darbu 
pasirodytų nenorintys, kad kas melstųsi. O šv. Povilas liepia 
nesiliaujant melstis. Čia jau matom, jogiai atėmus brostvas 
rožančiaus, škaplierių, t. ir t., būtų dalykas priešingas Katalikų 
tikėjimui, dėl to negalėtumėt patys atiduoti. Žinokite, jogiai 
Vilniaus gubernijoje žandarai nuplėšia nuo žmonių brostvas; kad 
ir jums nereikėtų su tais burais grumtis, linkėčiau, idant visi 
nešiotų po drapanų. 
* ž + 

Jei maskoliai norėtų iš jūsų atimti „Aukso Altorių“ ir kitas 
maldų knygas, už pinigus pirktas, negalėtumėt jų atiduoti masko- 
liams. Senuose amžiuose pagonys ieškojo švento rašto knygų; 
Katalikų Bažnyčia visus žmones, tokias knygas pagonims atida- 
vusius, palaikė atstojusiais nuo tikėjimo. Mūsų maldų knygos 
nė trupučio nėra priešingos vyresnybei; jeigu tas atima be 
pinigų, padaro neteisingai, yra paprasti plėšikai. Žandarai kny- 
gas užvis iš moteriškų išveržę, patys parduoda žmonėms. 

Kad vargų su biauriais žandarais neturėtumėt, išeidami iš 
bažnyčios paslėpkite. Jei bažnyčioje pradėtų grobstyti, pakelkite 
didį klegesį, nes užpuolė jus Dievo namuose plėšikai. 


* 
* * 

Jūsų taip pat nelaimingoje gadynėje maskoliai išpausdino 
Vilniuje lietuviškai maskoliškomis raidėmis: Aukso Altorių, Evan- 
geliją, iš sakyklos skaitomą, ir kitas knygeles. Bet spausdindami 
išmetė kaikurius katalikų šventuosius ir apleido maldeles už Šven- 
tąjį Tėvą su Vyskupu; žodžiu sakant, pagadino tas knygas tikėjimo 
daiktuose. To dėl Katalikai, nors pažintumėt maskolių raides, 
vienok niekūmet nepirkite tokių knygų, nei skaitykite, nes galite 
suklysti tikėjime. Jeigu kurs pirko, tegu sudegina. 

* i * 

Dar maskoliai išspausdino keletą knygelių suvisu masko- 

liškai, Katalikų tikėjimui būtinai priešingų; tas antmeta jūsų vai- 

kams, mokyklose esantiems, ir liepia skaityti. Jeigu vaikai, namo 
sugrįždami, parsivežtų, tėvai katalikai turi neskaitydami jas sude- 
ginti. Dar savo vaikus turi persergėti, idant priversti tokias 
knygeles skaityti, niekūmet jomis netikėtų ir žinotų esant pilnas 
melagystės. 

Maskoliai kas metai spausdina lietuviškai maskolinėmis 
raidėmis Kalendorių. Regėjau jų vieną; pradžioje, rods, padėtas 
jūsų Vyskupo parašas, tačiau tas Kalendorius didžiau pridera 
maskoliams, kaip Katalikams. Užvis pridurai to Kalendoriaus 
pilni yra daiktų priešingų Katalikų tikėjimui. Tur būt, Vyskupui 
pasirašius pridėtų. To dėl Katalikai niekūmet nė vieno tokio Ka- 
lendoriaus nepirkite, nei skaitykite. Čia Tilžėj rašysiu Katalikams 
kas metai Kalendorių, kurs jūsų nepapiktins. 


* 
* * 


Kaip įmanydami, turite saugoti savo vaikus nuo maskolių 
mokyklų, nes tos yra įstatytos jums perversti į maskolių tikėjimą. 
Nekartą „nastauninkai“, mokydami vaikus maskoliško rašto, peikia 
Katalikų tikėjimą, pleška neteisingus daiktus ant popiežiaus ir 
jūsų kunigų. To dėl kunigai, katekizmą dėstantys, turi įrodyti 
vaikams „nastauninkų“ melagystes. O namo sugrįžusiems vai- 
kams motinos turi įkalbėti, idant nastauninkams, kaipo Katalikų 
tikėjimo neprieteliams, netikėtų ir perbūtų Katalikų tikėjime lig 
mirties, nes be tos nėra vėlės išganymo. 

* > 1 

Nors slaptu mokykite savo vaikus lietuviško rašto iš senų 
jūsų knygų. Tegul kiekvienas vaikas turi knygas, lotiniškomis 
raidėmis spausdintas. Kad tos būtų ir brangios (Tilžėj pigiai 
perkamos yra), tačiau pirkite, duokite vaikams ir liepkite iš jų 
melstis lig gyvos galvos. 


* * 


Katalikai! neartinkitės nė prie vieno maskoliaus; nebuvokite 
pas juos, nei gerkite, nei valgykite drauge. Negut patys jus 

pasikviestų ir norėtų su jumis brotautis; tuo kart galėtumėte eiti 
pas juos. Maskoliuką, prieš vyresnybę kalbant, klausykitės, bet nė 
vieno žodžio neprimeskite, nes jisai šneka, idant ištrauktų jus už 
liežuvio, praneštų vyresnybei ir jus pražudytų. 


+ 
* * 


Jei kame yra popai, pas tuos nelandžiokite, nevadinkite jų 
kunigais, rankų jiems nebučiuokite. Vos juos pamatę, bėkite 
šalin, nes tie veikiau pikta, kaip gera gal jums padaryti. 


* 
* L 


Jeigu taip reikia tolintis nuo maskolių, kągi dabar sakyti 
apie jus, Lietuvos ir Žemaičių mergaites, kurios vaikščiojate pas 
juos dienomis ir naktimis pagal, su jais brotaujatės, už jų 
ištekate ir išsižadate, pagaliau, savo tikėjimo! Užtikra, didžiau jums 
reikia rykštės, kaip žodžių. 

Dar kita, susikalbėjusi su maskolium ir pasižadėjusi už jo 
tekėti, eina pas giminę ir kunigus, tarsi, pasirodyti. O tegul kurs 
iš tų pasako: „Ką tai dirbi, meldžiamoji! prapuldysi savo vėlę 
ir vaikų! Pamesk tą norą! Juk moterystė nėra vėlei išganyti rei- 
kalinga“. Vos tokius ar kitokius žodžius išgirdusi, bėga tuojau 
pas savo mylimąjį maskolių ir viską apsako, nes didesniai jau 
myli savo maskolių, nekaip gentis ir kunigus. (O) tas rašo pas 
vyresnybę, kad teisybę pasakiusius žmones baustų. Nors motina 
iš grabo atsikėlusi sakytų įsimylėjusiai mergaitei: „Neik, mano 
vaikas, už  maskolio, prapulši pati ir tavo vaikai“! tačiau ir tos 
nepaklausytų. 

Maskolių įstatymai ciesorystės negina mergelėms, einan- 
čioms už maskolių, palikti savo Katalikų tikėjime; šios tačiau, 
norėdamos didžiau vyrams įtikti, priima maskolių tikėjimą. Oi, 
mergaitės, kurios taip darote, kaip išturėsite šąžinės graužimą? 
Norėsite vėl katalikės būti, bet nebegalėsite! 

Dabos jūsų kliučvaitai, popai lig sveiku; neleis vaikščioti į 
bažnyčias, o mirimo valandoj kad ir šauksitės katalikų kunigo, 
niekas neprileis. Taip mirsite padūkime, savo galvos plaukus 
-draskydamos. 

* 
* * 


Kaip to reikia, idant tolintumėtės nuo popų, taip reikia, 
idant mylėtumėt savo dvasiškus tėvus. Dėl ko taip? Dėl to, jogiai 
tie gerai pataria jūsų reikaluose, daboja jūsų labo, dalija šv. 
Sakramentus, saugo Katalikų tikėjimo ir to veizdi, kad jūs mir- 
tumėt Katalikais. Pridera tada už juos melstis, savo reikaluose 
teirautis jų patarimo, nėkokiuose dalykuose jų nekropti, jų ydų 
neskelbti, žodžiu sakant, laikykite, kaipo geros avelės, geru 
ganytoju. 

Bet jei kurs kunigas, Dieve, gelbėk, suklystų ir nebebūtų 
Katalikų Kunigas, nuo tokio bėkite šalin, nebeklausykite jo žo- 
džių, nebeikite pas jį išpažinties ir saugokitės, kaip vilko, avi- 
kailiu apsimovusio. 


* * 


Maskoliai, numanydami kunigus esant žmonių vadovus, 
sako: „Kol bus tų kunigų, to! žmonių į savo tikėjimą neperver- 
sime“. Tai sakydami, nebeleidžia jaunuomenės į Seminariją pri- 
imti.  Geidžia pirma numažinti, paskiau būtinai išnaikinti gera- 
darius. Juk ir vagis, norėdamas kurius namus apvogti, pirma 
tų namų šunis išnuodija. Jau šiandieną žudos žmonės, negalė- 
dami išpažinties prieiti, o kas bus toliau? Šiandien kunigai pa- 
deda galvas, beklausydami išpažinčių; ko reikia viltis paskiau. 


* 
* * 


Maskoliai nori, kad savo Kunigų neklausytumėte, ir nuo 
jų atsiskirtumėte, o taip veikiau į jų (maskolių) nagą įkristu- 
mėte. Geidžia parodyti, jogiai Katalikų Kunigai yra nedori ir 
neverti tos pagarbos, kurią savo ganytojams atiduodate. Juk 
girdėjote, ką padarė pirm kelių metų Vilniaus generolas guber- 
natorius, iš žydų kilęs Kaufmanas. Atsiuntė, girdi, į Panevėžį 
pulkininką Sabakiną. Tas suvarė pirma daug žmonių, paskiau 
per žandarus atvežino nieko nekaltus apsukui Panevėžio gyve- 
nančius kunigus, sustatė į eilią rinkoje, žmonėms matant, ap- 
maustė su šiaudų bryliais, tyčiojos iš jų, išdėję šiokiais tokiais, 
barė biauriais biauresniais maskoliniais žodžiais, dar kitus į ka- 

linę sudėjo. O dėl ko Sabakinas taip bepročiavo? dėl to, kad 
žmonių akyse būtų pažeminti kunigai. O ar pažemino? Nė tru- 
pučio, nes žmonės stebėjosi į kunigus, kaipo į nekaltus kentėto- 
jus už tikėjimą, o į Sabakiną, kaipo į persekiotoją, bedievį, tiro- 
ną. To dėl, katalikai, kuo didžiau nori jus maskoliai atskirti nuo 
kunigų, tuo labiau būkite vienybėje ir meilėje su savo dvasiškais 
tėvais. 


* * 


Maskoliai paprastai vieną kartą metuose teeina išpažinties; 
to dėl gal būt ir katalikams užgins tankiai išpažinti. Žinokite tadgi, 
katalikai, jogiai kiekvienas žmogus, sunkiai nusidėjęs, tuojau turi 
eiti išpažinties, nes tęsdamos, gali numirti ir amžinai prapulti. 
Toks maskolių įsakymas būtų nedoras, o katalikai negalėtų jo 
vykinti. 

* ž * 

Turite žinoti, jogiai Šv. Bažnyčia iškeikdama neleidžia kata- 
likams vaikščioti į svetimų tikėjimų maldos namus; to dėl jei 
kūmet maskoliai įsakytų katalikams buvoti cerkvėse, toks įsakymas 
būtų nedoras, katalikų tikėjimui priešingas ir vykinti negalimas. 
Švenčionių apskrityje Vilniaus gubernijoje maskoliai, suvarę kata- 
likus į cerkvę, liepė popui apšlakstyti su vandeniu ir įrašė visus 
cerkvėje buvusius į pravoslavų tikėjimą. Žiūrėkite, kad ir su jumis 
taip neatsitiktų; neigi landžiokite į cerkves. 


* 
* * 


Lietuvos ir Žemaičių žmonės Lenkų valdžioje parbuvo į 
tris šimtus metų, tačiau lenkiškai neišmoko, nes mylėjo savo 
kalbą, kuri yra graži. Šioje gadynėje maskoliai išsimanė per 
nevalią mokinti jų vaikus maskoliškai, o tai dėl to, idant galėtų Lie- 
tuvosžemę vadinti Rossija arba Maskolija, paskui maskolines knygas 
jiems duoti, įsakyti, kad bažnyčiose maskoliškai melstųsi ir galop 
perversti į maskolių tikėjimą. To dėl, katalikai nesiskubinkite 
išmokti maskoliškai; klausiantiems ko maskoliškai, atsakykite: 
nesuprantu. Juk jei kurs iš jūsų nuvažiuotų į Maskoliją, negalėtų 

reikalauti, idant maskoliai ten lietuviškai atsakytų, bet reikėtų 
ten maskoliškai šnekėti. Dabar maskoliai, atėję į Lietuvos žemę, 
į svetimą kraštą, kaip gal reikalauti, kad dėl jų tos šalies žmonės 
mokytųsi maskoliškai? Tegul patys išsimoko lietuviškai, tuokart 
galės ūturuoti su lietuviais. 

Žiūrėkite į Kuršininkus; tie taip myli savo kalbą, jogiai ati- 
duoti į kariuomenę, dvidešimti penkerius metus būdami maskolių 
kareiviais, neišmoksta maskoliškai. O Kuršo gyventojų ir per 
tūkstantį metų maskoliai savo kalbos neišmokins; būkite tokie 
ir Lietuviai su Žemaičiais, nes esate vienos padermės, vienos 
veislės su Kuršininkais. 


* * 


Jei maskoliai kūmet imtų bažnyčias, ką turėtų Katalikai 
daryti? Maskoliams bažnyčias atimant, katalikai nevien tur šiaip 
jau vyresnybės melsti, kad to nedarytų, bet dar turi susibėgti 
visos parapijos žmonės, vyriški ir moteriškos, vakarčiu nešinos. 
Turi pripildyti, apgulti bažnyčią ir neleisti maskolių prie Dievo 
namų. Pačioje bažnyčioje turi naktavoti ir su ašaromis giedodami 
turi melsti Viešpaties, idant gelbėtų šventą savo bažnyčią. 

Jei kurį žmogų maskoliai muštų, kapotų, čaižytų su bizū- 
nais, vis tai tur iškentėti. Taip darė Tytuvėnų parapijonys, taip 
darė ir Minsko gubernijos katalikai, išplėšiant jiems bažnyčias. 
Po kelias dienas ir naktis gulėjo bažnyčioje ir šventoriuje, dėl to 
tai sakiau, jogiai reikalingas yra vakartis. 


* 
* * 


Tikram persekiojimui kilus, ką turi daryti katalikai? Nors 
šiandien katalikai yra maskolių spaudžiami, tačiau gali užeiti 
dar didesnė audra. Gali pradėti taip su jumis elgtis, kaip darė 
maskoliai neseniai Minsko, Gardino ir Vilniaus gubernijose. 
Tokia audra mano nuomone yra nebetoli; to dėl, katalikai, vardan 
Viešpaties Jėzaus, vardan šventos Bažnyčios, meldžiu jūsų, sau- 
„gokitės ben toje. nelaimingoje gadynėje nuo degtinės, nes ta su- 
mažina protą, padrąsina ant visa pikta ir duoda priežastį atstoti 
nuo Katalikų tikėjimo. 

Jei viršininkai: sprauninkas, tarpininkas, asesoriai, žandarai 
ir kazokai, atvažiavę pas kleboną, sakytų: „Nu, tėvai, važiuokime 
į tokią tai sodą versti žmonių į maskolių tikėjimą“, klebonas 
ar pilijos kunigas tuojau turi važiuoti. Atvažiavęs, neveizdėdamas, 
kas jam atsitiks, turi lietuviškai ar žemaitiškai tvirtinti žmones 
šventame tikėjime. Turi šaukti: „Mano vaikai, mano avelės! Šitai 
atėjo nelaiminga valanda! Šie neprieteliai, šie viršininkai čia 
atvažiavo, idant išplėštų jums Katalikų tikėjimą ir jūsų vėles 
amžinai prapuldytų. Turėkitės Katalikų tikėjimo, neveizdėkite to, 
ką darys jums šie svečiai! Jūsų vėlės vertos to, idant dėl jų išga- 
nymo truputį pakentėtumėt. To dėl, mano vaikai, nesigailėkite nei 
savo namų, nei turtų, nei gyvybės. Atėjo laikas, kurioj reikia 
parodyti, ką didesniai mylite, ar Viešpatį Dievą ir Katalikų tikė- 
jimą, ar tiktai savo gerą pasaulyje. Turėkitės, mano vaikai, turė- 
kitės savo tikėjimo, nors jus visus išmuštų. Žinokite, jogiai išsi- 
žadėjusys Katalikų tikėjimo, prapuldysite savo vėles, nes nebū- 
dami katalikai, nejeisite į dangaus karalystę“. Taip prabilęs, kuni- 
gas išves maskolių kur tinkamas. Ką palikusiems žmonėms darys, 
to nežinau. Numanau tiktai ir gerai numanau, įogiai Minsko, 
Gardino ir Vilniaus gubernijose maskoliai šiaip daro. Davę pa- 
prastai žmonėms gausiai degtinės, apgirdę, klausė, ar norite rašy- 
tis į maskolių tikėjimą? Kuriam girtam norint, įrašydavo jį patį, 
jo moterį ir vaikus su šeimyna. 

Žmones, nenorinčius rašytis, vienus kazokai paguldę, ištempę 
čaižė su bizūnais iš dviejų pusių. Užplakusys kurį negyvai, tuojau 
laidojo. Kitus slopino badu per penkias ir šešias dienas, neduo- 
dami nieko nei gerti, nei valgyti. Paskui davė silkės užsikąsti, 
nedavę vandens. Taip kai kurie savo sutrą iš troškimo gėrė. 


Kitus sodino į ledūnes, jei tų buvo; tuose šaldę per dešimtį 
dienų, išleido; bet išleisti, kaipo peršalę ir peralkę, tuojau mirė. Kitus 
per ausis mušė, plaukus draskė ir stovinčius su bizūnais kazokai 
čaižė. Kitus suvarę per nevalę į cerkvę, apšlakstė su vandeniu, 
prie durų pastatė kazokus, po vieną išleisdami, rašė vardus, pa- 
vardes ir palaikė perėjusiais į maskolių tikėjimą. Kitiems tuojau 
popas be išpažinties kišo į burną savo Švenčiaus; Sakramentą, 
o žmogus beregint išspiovė iš burnos, tačiau popas laikė jį jau 

savo, kaipo priėmusį iš nekatalikų kunigo rankų Komuniją. Kitus 
varė būriais į kalines, kuriose ar maža ar nieko nedavė valgyti. 
Kitus išvarė į tolimas šalis, kad be savo Kunigo ir bažnyčios 
veikiau ar paskiau pervirstų į maskolius. 

Žadėdami daugiau duoti žemės, kitus norėjo primasinti prie 
savo tikėjimo, bet tai darydami, melavo ir apgaudinėjo godžius 
žmones. O perėjus į jų tikėjimą, paprastai nieko nedavė. Kur- 
tuvėnų parapijoje yra cerkvė, Padubysys vadinama; tos popas 
vienam netoli gyvenančiam žmogui žadėjo tris dešimtis rublių 
už perėjimą į maskolių tikėjimą. Tas, kaipo girtuoklis, dar bado 
metuose, pinigų pameilęs, ir perėjo. Popas už tai davė jam tik 
vieną rublį. Šiam daugiau prašant, atsakė: „Kad trysdešimtys 
vyrų į mūsų tikėjimą pereis, tuokart išdalysiu trisdešimtis rublių“. 
Taip tas nelaimingas katalikas už vieną rublį pardavė savo vėlę. 
O popas įrodė, jogiai jų tikėjimas yra menkesnis, nes duoda 
priedus pereinantiems. 

* - * 

Vis tai gali atsitikti ir jums, Lietuviai su Žemaičiais; to dėl 
sakau jums lig laiku: turėkitės savo tikėjimo! Maskoliams klau- 
siant: „Ar norite kitą tikėjimą priimti“? visi vienu balsu atsaky- 
kite: „Nenorime! Nenorime“. Taip atsakius, jei maskoliai kurį 
ims į nagą, jei muš, tvos, žudys, vis tai katalikas tegul kenčia, 
pagaliau, nestenėdamas nei vaitodamas. Viešpats Dievas 
kentančiam už tikėjimą priduos stiprybės ir kantrybės. 

Jei žudomas katalikas būtų nusidėjęs, neigi beturėtų laiko 
išpažinti, tegul padaro gailestį už visus savo nusidėjimus ir težada 
išpažinti, jei gaus kunigą. Po tokio gailesio kančiose mirštančio 
žmogaus vėlė eis be skaistyklos dangun, nes ką tiktai turėjo 
brangiausio, beje, savo gyvybę, tą atidavė Viešpačiam. 

Persekiojimo audroms praslinkus, visus katalikus, už tikė- 
jimą užmuštus, Popiežius palaikys šventais, o jų kūnus nunešins 
į bažnyčias ir paguldys po altoriais. 


* 
* * 


Maskoliams kunigus išblaškius ir bažnyčias atėmus, ką 
turi daryti likusieji katalikai? Išrinkti Katalikai, kaipo gryni 
kviečiai palikę, turi to saugotis, idant, Dieve, gelbėk, kurios no- 
rint ceremonijos nepriimtų iš popų rankų, nes priimančius mas- 

koliai laiko perėjusiais į jų tikėjimą. Nors atimtose bažnyčiose 
paliktų katalikų paveikslai, tačiau nė vienas katalikas nebegalėtų 
vaikščioti į tokias bažnyčias, kurias jau užėmė popai. Negalėdami 
katalikai pasiekti savo bažnyčias, turėtų giedoti ir melstis savo 
namuose. Galėtų keletos gyvenimų žmonės susieiti į vienus na- 
mus ir melstis. 

Bet kame turi gauti Sakramentus? Nelaukdami didesnės 
dar audros, kiekvieno kaimo ben keturi vyrai turi išmokti iš 
kunigo krikštyti katalikų vaikus. Gimus kūdikiui, tėvai turi ne- 
šinti pas tokį žmogų ir melsti, kad pakrikštytų. Pakrikštijęs, jei 
moka, turi parašyti vaiko vardą, taip pat tėvų vardus ir pavardes, 
o tai dėl to, kad paskiau galėtų pas toli gyvenantį katalikų kunigą 
nueiti ir į metrikų knygas įrašyti. 

Jaunuomenė, norinti jungtis moterystėn, nors toli turėtų 
ieškoti katalikų kunigo. Vyskupas tuokart gal atleis užsakus ir 
leis kunigams jungti ateinančius jaunuosius, kurios jie nebūtų 
parapijos. 

Išpažinti turėtų katalikai ieškoti savo kunigo nors Prūsuose: 
mes visus meilingai priimsime. Mirštantys be katalikų kunigo li- 
gonys niekaip negali parvedinti sau popą. Bet tur padaryti tikrą 
gailesį už savo griekus, žadėti išpažinti, jei tik būtų kunigas, ir 
taip mirti. 

Savo numirėlius turi tokioje gadynėje laidoti kaimų kapuose, 
niekūmet neveždami į cerkves, nei reikalaudami popų. 


Katalikai! 

Skaitykite tą knygelę, įsidėkite ir laikykite persergėjimus čia 
padėtus. Perskaitę, duokite kitiems, idant ir tie, perskaitę, žinotų, 
ką reikia daryti. Nes man rodos, jogiai artinas valanda, kokios 
Lietuviai su Žemaičiais nuo amžių neprityrė. O tuo tarpu diena 
dienon visi kalbėkite po šešerius poterius, melsdami Viešpaties» 
idant gelbėtų šventą savo bažnyčią. 

Persekiojimo gadynėje išlikusieji katalikų kunigai turi sura- 
šyti kentėtojų vardus, pavardes, gimimo vietą ir gyvenimą. Turi 
išreikšti, kūmet, kame kentėjo, kas juos žudė ir kaip, kurioj die- 
noj numirė ir kame jų kūnai palaidoti. Turi surašyti vardus su 
pavardėmis, nors kentėjusių, tačiau gyvų likusių; vardus ir pavar- 


des išvarytų į tolimas šalis. 
Galas. 


mi Ak 2 


"Visų Šventųjų Kentėtojų Litanija su 
reikalingomis maldomis. 


Kyrie, eleizon! Kristau, eleizon! Kyrie, eleizon! 

Kristau, išgirsk mus! Kristau, išklausyk mus! 

Tėve, dangiškasis Dieve, pasigailėk mūsų! 

Sūnau, žmonių atpirkėjau, Dieve, pasig. mūsų! 

Šventoji Dvasia, Dieve, pasigailėk mūsų! 

Šventoji Trejybe, vienas Dieve, pasig. mūsų! 

Šventoji Marija, melski už mus! 

„Dievo gimdytoja, m. 

„ Jonai Krikštytojau, nekaltai nukirstas, m. 

„ Petrai, Apaštalų Kunigaikšti, už katalikų tikėjimą žemyngalviui 
prikryžiuotas, m. 

„ Povilai, didis Apaštale, už katalikų tikėjimą nukirstas, m. už m. 

„ Endriejau, už tikėjimą prikryžiuotas, m. 

„ Jokūbai Apaštale, už katalikų tikėjimą nukirstas, m. už m. 

„ Jonai Apaštale, už tą patį tikėjimą aliejuje virintas, m. už m. 

„ Tomai Apaštale, už tikėjimą vilyčiomis sušaudytas, 

„ Jokūbai Apaštale, už tikėjimą su brukliu užmuštas, 

„Pilypai Apaštale, už katalikų tikėjimą prikryžiuotas, 

„ Baltramiejau, už tą patį tikėjimą nudurtas, 

„Matai Apaštale, už tikėjimą užmuštas, 

„ Simonai Apaštale, už k. tik. nugalabytas, 

„ Tadai Apaštale, už k. tik. su gelžies vinkeliu nublokštas, 

„Motiejau Apaštale, už k. tik. su kirviu nukirstas, 

„ Barnabai Apaštale, už k. tik. su akmenimis užmuštas, 

„ Morkau Apaštale, už k. t. nužudytas, 

Visi šventieji Apaštalai kentėtojai, m. už m. 

Š. Kletai Popiežiau, už. k. t. nukirstas, 

Š. Soterai Popiežiau, už k. t. užmuštas, 

Š. Marcelinai Popiežiau, už k. t. nužudytas, 

Š. Anakletai Popiežiau, už tik. nugalabytas, 

„ Aleksandrai Popiežiau, už tik. nukirstas, 

„ Klemensai Popiežiau, už k. t. nuskandintas, 

„ Pijau Popiežiau, už k. t. nužudytas, 

„ Anicetai Popiežiau, už k. t. nužudytas, 

„ Urbonai Popiežiau, už k. t. nugalabytas, 

„ Eleuteriau Popiežiau, už k. t. užmuštas, 

Š. Gajau Popiežiau, už k. t. užmuštas, 

Š. Silvestrai Popiežiau, už k. t. nušaldytas, 

Š. Steponai Popiežiau, už t. prie altoriaus užmuštas, 
Š. Viktorai Popiežiau, už t. nubaigtas, 

Visi Šventieji Popiežiai Kentėtojai, už katalikų tik. savo galvas 
padėjusys, m. už m. i 


„Polikarpai Vyskupe, už k. t. sudegintas, 

„ Viktorai Vyskupe, už k. t. užplaktas, 

„ Eugenijau Vyskupe, už tik. nugalabytas, 

„ Ireniejau Vyskupe, už t. nukirstas, 

„ Morkau Vyskupe, už t. nužudytas, 

„ Klemensai Vyskupe, už t. nukirstas, 

„ Stanislovai Vyskupe, prie altoriaus sukapotas, 
„ Vaitiekau Vyskupe, vylyčiomis sušaudytas, 
„ Juozapatai Vyskupe, už k. t. užmuštas, 

„ Lambertai Vyskupe, už t. užmuštas, 

„ Peliksai Vyskupe, už t. nuvargintas, 

„ Nemezijau Vyskupe, už t. nugalabytas, 

„ Ignaciau Vyskupe, už t. levų sudraskytas, 
„ Apolinarai Vyskupe, už t. sukapotas, 

„ Blažiejau Vyskupe, už t. nukirstas, 


Visi šventieji Vyskupai Kentėtojai, m. už m.! 

Š. Valentai' Kunige, už t. nukirstas, 

Š. Endriejau Bobola Kunige, už k. t. nužudytas, 
Š. Justinai Kunige, už t. sudegintas, 

Š. Danieliau Kunige, už k. t. nukirstas, 

Š. Leonai Kunige, už t. nukirstas, 

Š. Samuėliau Kunige, už t. nukirstas, 

Š. Mikalojau Kunige, už t. nužudytas, 

Š. Lucijonai Kunige, už t. nuskandintas, 

Visi šventieji Kunigai Kentėtojai, m. už mus! 

„Steponai Diakone, už katalikų t. su akmenimis užmuštas, 


m. už m.l 
„ Laurynai Diakone, už k. t. gyvas iškeptas, 
„ Cirijokai Diakone, už k. t. nužudytas, 


Š. Vicentai Diakone, už k. t. iškeptas, 
Visi Šventieji Diakonai ir Klierikai Kentėtojai, 

„ Jurgi, už k. t. nugalabytas, 


„ Adrijonai, už t. gyvas perskrostas, 


„ Ermenegildai, už k. t. sukapotas, 

„ Gordijau, už k. t. nukirstas, 

„ Polijauktai, už t. nukirstas, 

„ Balsaminai, už t. prikryžiuotas, 
Martinijonai, Š. Petro Apaštalo Sarge, už t. nukirstas, 
„ Marijau, už t. rankų nustojęs, 
Sebastijonai, už k. t. su vėzdais užmuštas, 
„ Tiburcijau, už t. nukirstas, 

„ Julijonai, už t. nukirstas, 

„ Nikiporai, už t. nukirstas, 

„ Didimai, už t. nukirstas, 

„ Pliorijonai, už t. nuskandintas, 

„ Vitali, už t. gyvas palaidotas, 

Kozma, už t. nukirstas, 

„ Endriejau, už t. nužudytas, 

„ Agrikola, už t. nugalabytas. 

isi Šventieji Kentėtojai, melskitės už mus! 

„ Teodora Mergaite, už t. nukirsta, 


„ Termesa Mergaite, už t. su piūklu perpiauta, 
„Perbuta Mergaite, taip pat su piūklu už tikėjimą perpiauta, 
„ Valerija Mergaite, už t. su brukliais užmušta, 


Plavija Domitilla, už t. sudeginta, 


„ Antanina Mergaite, už t. taip pat sukūrinta, 


„ Akvilina Mergaite, už t. nukirsta, 
„Vita Mergaite, už t. užplakta, 
„ Krescencija Mergaite, už t. užplakta, 


„ Pebronija Mergaite, už t. nužudyta, 
„ Eupemija Mergaite, už t. meškų sudraskyta, 


„ Teklia Mergaite, už t. įvairiai žudyta, 


„ Osyta Mergaite, už t, nukirsta galva vaikščioju si, 

„ Potamijona Mergaite, už t. dervoj suvirinta, 

„ Uršulia su vienuolika tūkstančių draugių Mergaičių nužudyta, 

„ Teodora Mergaite, už t. sudeginta, 

„ Pilomena Mergaite, už t. nukirsta, 

„ Adrijona Mergaite, už t. išskrosta, 

Apra Mergaite, už t. sudeginta, 

„ Kristina Mergaite, kurios liežuvį už tikėjimą nupiovė, 

„Katarina Mergaite, už t. nukirsta, 

„ Barbora Mergaite, kurios galvą tėvas nukirto, 

„ Paustina Mergaite, už t. sudeginta, 

„ Julijona Mergaite, už t. nukirsta, 

„ Viktorija Mergaite, už t. perdurta, 

„ Valerija Motriške, už t. užmušta, 

„ Pelicita Motriške, su septyniais savo sūnumis už katalikų 

tikėjimą nukirsta, 

Visos Šventosios Mergaitės, Našlės ir Moterys Kentėtojos, mels- 
kitės už mus! 

* Būk mums malonus, atleisk mums, Viešpatie! 

Būk mums malonus, išklausyk mus, Viešpatie! 

Nuo visa pikta, išgelbėk mus, Viešpatie! 

Nuo Tavo rūstybės, išgelbėk mus, V.! 

Nuo bado ir maro, išgelbėk mus, V.! 

Nuo persekiojimo švenčiausio katalikų tikėjimo, išlaikyk mus, 
Viešpatie! 

Nuo atstojimo nuo katalikų tikėjimo, išgelb. 

Nuo išsižadėjimo katalikų tikėjimo, 

Nuo girtybės, kuri veda į visa pikta, 

Nuo kūno pageidimų, 

Nuo vagystos ir visokių neteisybių, 

Nuo amžinos paskandos, 

Idant į tikrą atgailą mus atvesti teiktumeis, meldžiam Tavęs, iš- 
klausyk mus, Viešpatie! 

Idant Tavo šventą Katalikų Bažnyčią valdyti ir laikyti talktiinėiė 

Idant šventąjį Tėvą mūsų Popiežių N. sveikatoj ir tvirtybėj laikyti 
teiktumeis, 

Idant jį nuo visokių neprietelių apginti teikt., 

Idant mūsų vyskupą N. su visais kunigais laikyti teiktumeis, 

Idant Katalikų Bažnyčios neprietelius nužeminti teiktumeis, 


Ux Uk Ux Ux Ux Uk Us Ux Uk U3+ Ux Ux Uk Us 


91 


Idant mūsų Ciesorių su visa Jo gimine sveikatoj laikyti teiktumeis, 

Idant mus šventame tarnavime Tau laikyti t. 

Idant žemei vaisiaus duoti ir tuos suvartoti leistumei, meldžiam 
Taves, iškl. m., V. 

Idant mirusiųjų katalikų vėlėms amžiną atilsį dovanoti teiktumeis, 
ina di 

Dievo Avinėli, kursai naikini pasaulio nuodėmes, atleisk mums, 
Viešpatie! 

Dievo Avinėli, kursai naikini pasaulio nuodėmes, išklausyk mus, 
Viešpatie! 

Dievo Avinėli, kursai naikini pasaulio nuodėmes, pasigailėk mūsų, 
Viešpatie! 

Kristau, išgirsk mus! Kristau, išklausyk mus! 

Kyrie, eleizon! Kristau, eleizon! Kyrie, eleizon! 


Malda į Viešpatį Dievą. 


Viešpatie, mūsų Dieve, kursai pats katalikų tikėjimą įstatei, 
kurs tą tikėjimą, vienatinį teisingą, per visus amžius išlaikei, ati- 
tolink nuo mūsų persekiojimus ir sudrausk jo neprietelius! O 
jei tokia yra Tavo valia, kad kentėtume už savo tikėjimą; jei 
nori leisti ant mūsų dar didesnį persekiojimą, ne kaip šiandieną 
yra, — tegul taip būna! Suteik tiktai mums tokią tvirtybę, idant 
bevelytume veikiau žemės, turto ir gyvybės nustoti, ne kaip išsi- 
žadėti katalikų tikėjimo. Duok, idant gerai suprastume tą teisybę, 
jogiai išsižadėdami katalikų tikėjimo, atstotume nuo išganymo ir 
prapuldytume savo vėles; jogiai rašydamies į kitą tikėjimą, užsi- 
rašytumėm į pragarą ir gyvi dar tebebūdami, žinotume amžinai 
prapulsiantys.  Meldžiame to, Viešpatie, Vardan Jėzaus Kristaus, 
Tavo Sūnaus, mūsų Atpirkėjo. A. 


Malda į Švenčiausiąją Paną Mariją. 


Švenčiausioji Panele, kuri savo amžiuje garsingus septynis 
sopulius iškentėjai, prašome Tavęs, išmelsk mums iš Tavo Sū- 
naus Jėzaus Kristaus tokią kantrybę, idant už savo šventą tikė- 
įimą bet-kurias kančias ir sopulius iškentėtume. Amen. 


Ee4. kd 
Malda į visus Šventuosius Kentėtojus. 


Visi šventieji Dievo Kentėtojai ir Kentėtojos, kurių šventoji 
Bažnyčia skaito tūkstančių tūkstančius, išmelskite iš Viešpaties 
to mums, idant sekdami jūsų paveizdu, nesidrovėtume veikiau 
lig paskutinio lašo savo kraujo išvarvinti, nekaip išsižadėti kata- 
likų tikėjimo. Išmelskite dar to, idant žinodami bet-kurio ken- 
tėtojo vėlę einant į dangų, patys geistume gauti niekūmet nevys- 
tantį vainiką dangaus karalystėje. Vilimės vis tai gausiantys per 
jūsų užtarimą ir Kristaus Jėzaus, mūsų Viešpaties, nuopelnus, 
kursai gyvena ir karaliauja su Tėvu Dievu Šventos Dvasios vie- 
nybėje per amžių amžius. Amen. 


Maldos arba atdūksiai, imti iš psalmių. 


Viešpatie, kaip daug pasidarė tų, kurie mane vargina! 
Daugelis kelias prieš mane. 

Daugelis sako mano sielai: 

Nėra jam išsigelbėjimo pas jo Dievą. 

Tu gi, Viešpatie, esi mano globėjas, 

mano garbė. 

Aš nebijau stovinčios aplink mane tautos tūkstančių. 
Kelkis, Viešpatie; išgelbėk mane, mano Dieve! 

Nes tu užgauni visus, kurie man priešinasi be priežasties. 
Tu sutrupini nusidėjėlių dantis. 3 ps. 

(Neprietelių) burnoje nėra tiesos; 

jų širdis tuščia. 

Jų gerklė atviras kapas 

savo liežuviais jie elgiasi klastingai, teisk juos, Dieve! 5 ps. 
Viešpatie, nebausk manęs savo narse 

ir neplak manęs savo rūstybėje. 

Pasigailėk manęs, Viešpatie, nes aš silpnas. 

Išgydyk mane, Viešpatie, nes mano kaulai dreba 

ir mano siela labai nusigandus; 

bet tu, Viešpatie, iki kolei dar? 

Nuo narso mano akis nusigando. 

Atstokite nuo manęs visi, kurie darote neteisybę, 

nes Viešpats išklausė mano verksmo balsą. 

(Nuvargau bevaitodamas). 6 ps. 

Viešpatie, mano Dieve, tavimi pasitikiu; 

išgelbėk mane nuo visų mano persekiotojų ir išlinosuok mane, 
kad kartais jis nenutvertų, kaip liūtas, mano sielos, 
neesant, kas atpirktų, nei kas išgelbėtų. 7 ps. 
Viešpatie, iki kolei tu būsi visiškai užmiršęs mane? 

iki kolei laikysi nugrįžęs nuo manęs savo veidą? 

Iki kolei mano neprietelius bus pakeltas viršuje manęs ? 
Pažvelk ir išklausyk mane, Viešpatie, mano Dieve! 
Apšviesk mano akis... Kad mano neprietelius nesakytų; 
gavau ant jo viršų. 

Mano kankintojai džiaugtųsi, jei aš pasvirčiau. 12 ps. 
Tavyje turėjo vilties mūsų tėvai; 

jie turėjo vilties ir tuo išliuosavai jGoš. 

Neatsitrauk nuo manęs, 

nes sielavartas labai arti, 

nes nėra, kas padėtų. 21 ps. 

Į tave, Dieve, aš keliu savo sielą; 

mano Dieve, tavimi pasitikiu, 

kad gi man nereikėtų rausti. 

ir tegul nesijuokia iš manęs mano neprieteliai. 

Tebūna sugėdinti visi, kurie be priežasties daro pikta. 
Mano jaunystės prasikaltimų ir mano nežinių neatsimink. 
Žvilgterėk į mano neprietelius, 

kad jų pasidarė daug 

ir jie nekenčia manęs neteisiai. 24 ps. 

Mano stiprybė susilpnėjo neturte 

ir mano kaulai nusigando. 

Turiu klausyti papeikimo 

daugelio esančiųjų aplinkui. 

Viešpatie, tenebūsiu sugėdintas, 

nes aš šaukiuosi į tave. 

Teparausta bedieviai ir tebūna nuvesti į mirusiųjų vietą. 30 ps. 
Viušpats paverčia niekais pagonių sumanymus 

ir panaikina kunigaikščių sumanymus. 32 ps. 

Kilsta nedori liudytojai 

ir klausinėja mane, ko aš visai nežinau. 

Jie atsilygina man piktu už gera. 34 p. 

Kurie piktai elgiasi, bus išnaikinti; 

Dar valandėlę, ir nebebus nusidėjėlio ; 

ieškosi jo vietos ir nerasi. 

Tylieji gi gaus tėvainystės žemę. 

Aš mačiau bedievį labai išaukštintą 

ir iškeltą, kaip Libano kedrai. 

Ir praėjo, o štai jo nebebuvo. 36 ps. 

Dieve, išklausyk mano maldą, 

Nes svetimieji sukilo prieš mane 

ir galingieji ieško mano gyvybės; 

jie nestato Dievo savo akivaizdon. 53 ps. 

Viešpatie, nuvargau bešaukdamas, užkibo gerklė mano, už- 
temo akys mano. Juoba nekaip plaukai ant galvos mano, įviso 
nepakentantys manęs be reikalo. Tvirti tavo mane persekio- 
jantys neprieteliai mano neteisingai, ko neišplėšiau, tą tuokart 
užmokėjau. ? ps. 

Neprietelius piktžodžiauja Viešpačiui, 

ir neišmintinga tauta erzina tavo vardą. 

Nepaduok žvėrims sielų, kurios garbina tave 

ir neužmiršk iki galui savo beturčių sielų. 73 ps. 

Viešpatie, atleidei nedorybes žmonių tavo ir apdengei visus 
jų nusidėjimus. Būtinai atlyžai, pametei rūstybę įtužimo tavo. 
Duok mums metavotis, Dieve Išganytojau mūsų, ir atitolink 
rūstybę tavo nuo mūsų. Nejaugi amžinai ant mūsų pyksi? Ar 
tęsi rūstybę tavo nuo kartos ligi kartos? Dieve, parodyk mums 
savo gailestingumą! 

Ištrauk mane iš rankų svetimų sūnų, kurių burna tauzija 
tuštybę, o dešinė jų dešinė nedorybės. ? ps. 

Dieve, užėmė pagonys tėvynę tavo, subiauriojo bažnyčią 
+tavo šventą. Tapėm apjuokimu ir pamėtliojimu tiems, kurie yra 
apsukui mūsų. Nepaminėk, Viešpatie, senųjų nedorybių mūsų, 
nes perdaug tapėm ubagais. Padėk mums, Dieve, idant kartais 
nepasakytų tarp pagonų, kame yra Dievas tavo? 

Viešpatie Dieve galybių, kol pyksi ant tarnų tavo? Kol 
penėsi mumis su verksmo duona ir girdysi mus su ašaromis 
„didžiu saiku? Padarei, jog turime prieštarauti kaimynams savo, 
o neprieteliai mūsų pamėtliojas iš mūsų. Dieve galybių, duok 
mums metavotis. Parodyk veidą tavo ir bus išganyti. ? ps. 

Apie jubiliejinius atlaidus. 


Šventas Tėvas, regėdamas pasaulyje visose karalystėse 
žmonių širdis užaušusias, žemiškuose rūpesniuose pasinėrusias, 
Dievo ir artimo meilės pristigusias, iš išganymo kelio klystančias, 
Dievo įsakymus ir Šv. Bažnyčios įstatymus paniekintus, pasau- 
liškas suktybes ir paleistuvystes prasiplatinusias, Šv. Bažnyčios 
Vyresnybes ir tikinčius katalikus spaudžiamus, per dvidešimt 
trejus savo popiežystės metus, daug sykių pakeldamas galingą 
balsą, baudė žmones, ragindamas atgailoti ir mokydamas teisybės 
pamokslais ir savo raštais. O nesulaukęs paklydusių atvirtimo 
ir Dievo garbės padidinimo, pernai Apaštalų Petro ir Povilo 
Šventėje liepė Arkivyskupams ir Vyskupams iš viso pasaulio su- 
sirinkti Romos miestan šiųmetėn Nekalio Prasidėjimo Švenčiausios 
Panos Marijos Šventėn ir, padedant Šventai Dvasiai, išganingais 
įstatymais suturėti nuo klaidžiojimo ir paleistuvystės Kristaus 
aveles ir apdengti su nauja garbe Šv. Bažnyčią, o taip numaldyti 
Dievo rūstybę ir atitolinti baisias Jo bausmes. 

Dabar laukdamas pradžios šito viso pasaulio Susirinkimo, 
nori pažadinti visus katalikus šiame pasaulyje gyvenančius ing 
atgailą ir dievobaimingas maldas išprašyti šventam Susirinkimui 
dangiškos pagalbos per Dievo Šventųjų užtarimą. Dėl to praėju- 
sio balandžio 11 dienoje paleido Apaštališką Laišką, paskelbdamas 
visam pasauliui Visuotinius Atlaidus, tokius, kaip Jubiliejaus, su 
visomis malonėmis prie anų prigulinčiomis. 

Jubiliejaus pradžia Sename Įstatyme išėjo iš Dievo. Nuo 
pasaulio įkūrimo Dievas žmonėms liepė šešias dienas vargti, 
sekmoj švęsti. Potam Sinai kalne Izraėliaus vaikams duodamas 
dešimtį įsakymų, liepė šešerius metus žemę dirbti, sekmuose nei 
arti, nei sėti, nei vaisių rankioti, atlikusiais aruoduose javais iš 
šeštų metų mitintis; o kas lauke savaime išauga, kad būtų pa- 
vargėliams, pakeleiviams, atėjūnams ir galvijams. Tokie sekmi 
dirvų atilsio metai vadinosi Subatiniais. Suėjus septineriems su- 

batiniems, tai yra 49 metams, sekmame mėnesyje liepė triūbyti ir 
apskelbti, jog penktadešimti metai yra šventi Jubiliejaus, arba 
atleidimo metai, kuriuose bet kokie turtai parduoti arba užstatyti 
grįžta pas pirmuosius valdytojus, visos skolos atleidžiamos, visi 
pavargėliai, nelaisvėn parsidavę, laisvę gauna. 

Sename Įstatyme Dievas izraėliškiams davė gausybę žemiškų 
turtų, Naujame Šv. Katalikų Bažnyčiai— dangiškus turtus Kristaus 
ir Šventųjų nuopelnų. Šv. Bažnyčia tad šventuose Jubiliejaus 
metuose ne žemiškas skolas tikintiesiems atleidžia, bet nuodėmių 
kaltybes ir bausmes, grąžindama sieloms nekaltybę ir Dievo 
malonę. 

Katalikų mokslininkai senobės raštuose randa žinią, jog 
Jubiliejus būdavęs iš pirmųjų krikščionybės amžių. Šv. Tėvas 
Popiežius Išonifacius VIII 1300 metuose liepė švęsti Jubiliejų kas 
šimtas metų. Klemensas VI 1249 metuose, sutrumpindamas tą 
laiką, liepė švęsti kas 50 metų, kaip Seno Įstatymo Jubiliejų. 
Grigalius XI ir potam Urbonas VI 1389 m. liepė dar sutrum- 
pinti tą laiką ir kas 33 metai Jubiliejų švęsti, atmenant 33 V. 
Kristaus gyvenimo metus. Povilas II 1470 ir Sikstus IV 1471 m., 
regėdami trumpumą žmonių amžiaus, liepė Jubiliejų švęsti kas 
25 metai. Tas įstatymas išliko iki šios gadynės. 


Iš pradžios Jubiliejus būdavo tiktai Romos mieste. Boni- 
facius IX, sėdėdamas Apaštalų soste nuog 1398 iki 1404 m., 
liepė visados, pasibaigus Romos Jubiliejui, per kitus metus švęsti 
Jubiliejų visame pasaulyje, Vyskupų savo diecezijose paskirtus. 
Mūsų amžiuje krito Jubiliejus į 1800 metus Romoje, 1801 visame 
pasaulyje: tik dėl didžių sumišimų krikščionių karalystėse nebuvo. 
1825 metuose buvo Romoje, 1826 visame pasaulyje. 1850 buvo 
Romoje, 1851 visame pasaulyje. Ir 1875 m. Romoje, 1876 visame 
pasaulyje bus, jei Dievas duos rimtį. Toks Jubiliejus vadinas 
Didis arba Paprastinis. 


Kiekvienas Popiežius pradžioje savo popiežystės ir didžiame 
Bažnyčios reikale, kurstydamas tikinčius melstis ir atgailoti, duoda 
Visuotinių Atlaidų su visomis Jubiliejaus malonėmis Romai arba 
ir visam pasauliui, kuris vadinas Jubiliejus Mažas(is) arba Ne- 
paprastinis ir esti arba pasaulinis, jei visam pasauliui, arba da- 
linis, jei kuriai daliai pasaulio dvotas. 

Visuotini Atlaidai dabar šv. Tėvo duoti, yra tai Jubiliejus 
Nepaprastinis, pasaulinis. 

Jubiliejaus malonės. Vyskupas gauna iš Šv. Tėvo galią 
parinkti savo diecezijoj bažnyčias, kurias tikintieji lankydami, 
gauna atlaidus. Kunigai, vyskupo patvirtinti išpažintims, gauna 
galybę visiems nusidėjimams atleisti, ir taip sunkiems, kurių kitą 
kartą niekad be Popiežiaus negalėtų išrišti; visoms Bažnyčios 
bausmėms ir iškeikimams atleisti ir visiems tikinčiųjų apžadams 
atmainyti su palengvinimu, išskyrus skaistybės apžadus, įstojimą 
į vienuolyną ir kurių atmainymas būtų žalingas artimui, ir kurie 
padaryti apsisergėti nuo nusidėjimo. Visi tikintieji gauna teisę 
pasirinkti sau kurį nori kunigą ir per išpažintį (gauti) iš jo visų 
nuodėmių atleidimą, bausmių ir kaltybių, norint būtų sunkiau- 
sios, visų neišskirtųjų apžadų atmainymą ir visuotinius atlaidus. 

Jubiliejaus malonėms gauti vyskupas turi, sulaukęs, pa- 
skelbti Apaštališkąjį Laišką savo diecezijos žmonėms, taip pat ir 
parinktąsias bažnyčias. Kunigai per pamokslus žmones vadina 
atgailoti ir pamoko, kaip gauti Atlaidus. Žmonės turi: 1. Tris 
dienas vienoj savaitėje, tiktai ne metų ketvirtyje, Trečiadienį, Penk- 
tadienį ir Šeštadienį pasninkauti. 2. Pavargėliams duoti išmal- 
dos, kiekvienas sulig savo dievotumo. 3. Vyskupo parinktas ir 
paskelbtas bažnyčias arba visas, arba norint bent vieną jų du 
sykiu aplankyti, tiktai ne toj pačioj dienoj. 4. Savo nusidėji- 
mus per išpažintį graudingai išpažinti. 5. Švenčiausį Sakramentą, 
būdami Dievo malonėje, dievobaimingai priimti. Lankydami du 
kartu bažnyčią, turi pasimelsti Šventojo Tėvo intencijon, prašy- 
„dami paklydusiems atvirtimo, šv. tikėjimo išsiplėtimo, Šv. Kata- 
likų Bažnyčiai garbingo priveikimo, ramybės ir tykumo. 

Šitie darbai Jubiliejui labai reikalingi: be jų negaunama 
atlaidų. Dėl to vaikai, seniai ir ligonys, negalėdami pasninkauti, 
nepasninkaudami, negauna atlaidų. Kunigai vienok gali pasnin- 
kus pakeisti kitu geru darbu, bet ne kitaip, kaip per išpažintį. 
Taip pat, kas negalėdamas neaplankytų paskirtosios bažnyčios, 
negautų atlaidų. Kunigams vienok Popiežius davė galią per išpa- 
žintį ligonims, kaliniams, žmonėms vienuolynuose gyvenantiems, 
ir bet-kuriems dėl kurių kliūčių paskirtųjų bažnyčių lankyti ne- 
galintiems, aplankymą pakeisti kitu kokiu darbu. Ir išmaldą 
reikia duoti. Elgeta gali kąsnelį duonos arba kokį skatiką ki- 

tiems elgetoms duoti. Turtingesniai turi duoti sulig savo die- 
votumo. Davė dar Šv. Tėvas kunigams galybę vaikeliams, prie 
Dievo stalo neprileidžiamiems per išpažintį Komuniją atleisti; ir 
be Komunijos tokie vaikeliai, kitus aprašytus darbus padarę, at- 
laidus gauna, 

Visi šitie aprašyti darbai piga yra nudirbti Varmijos diece- 
zijoj, taip lygiai, kaip ir visame pasaulyje, nes miūsų vyskupai, 
turėdami laisvę šv. Bažnyčią valdyti, kaip tiktai gavo Apaštališką 
Laišką, tuojau be jokių kliūčių paskelbė ir bažnyčias atlaidams 
aiškiai paskyrė. 

Sunkesnis yra daiktas Maskolių ciesorystėje gyvenantiems 
katalikams.  Nežinome, beg tenai vyskupai galės šiuos atlaidus 
paskelbti. Pasaulinė maskolių vyresnybė, spausdama šv. Baž- 
nyčią, o platindama maskolišką skyzmą, užgynė Jubiliejus nuo 
1826 metų. Ir nuog ano laiko Jubiliejaus Maskolių Ciesorystėje 
nebebuvo nei 1851 metuose, nei kitų Jubiliejų Mažesniųjų. Mas- 
kolių vyresnybė Šv. Tėvo Laiškų pas vyskupus neprileidžia, pas 
save užturi ir neduoda vyskupams stačiai su Šventu Sostu susi- 
siekti; O jei kuris Jų priimtų iš Popiežiaus ne per maskolių vy- 
resnybės rankas kurį dekretą, tai didžiausia kaltybe stato.  Mas- 
koliškuose laikraščiuose Apaštališkų Laiškų neišspausdina. Taip 
vyskupai negauna nei žinios, nei gali Jubiliejus paskelbti. Jei ga- 
lėtų iš svetimų laikraščių pasiskaityti Šv. Tėvo Laiškų, ir taip 
negalėtų Jubiliejaus įvesti. O jei pabandytų, kiltų dar didesnis 
šv. Bažnyčios prispaudimas. Neseniai maskolių vyresnybė iš 
Lenkų karalystės Maskolijon neteisingai išvežė du vyskupu, ku- 
rių vieną jau nužudė. Yra Peterburgo mieste Kolegija iš Vys- 
kupo, valdančio Mogiliavos arkidieceziją, ir po vieną pralotą iš 
kiekvienos diecezijos, Maskolių Valdimieriaus įtaisyta vyskupo ir 
popiežiaus valdžiai suturėti, o ciesoriaus valdžiai padidinti ir taip, 
pagaliau, tikintiems nuo Popiežiaus ir šv. Bažnyčios atskirti, mas- 
kolių skyzmon įkliudyti. Visi vyskupai maskolių ciesorystėje 
nuo pradžios šio amžiaus turėjo klausyti tos Kolegijos; bet Lenkų 
vyskupai su Varšuvos Arkivyskupu pigiau su Apaštalų Sostu su- 
sisiekdavo.  Užpernai Jo Mylista Ciesorius liepė visas Lenkijos 
diecezijas paduoti žinion ir valdžion Kolegijos. Tada Šventas 
Tėvas Popiežius Kolegiją išpeikė, jos vyresnį išbaudė ir liepė iš 
jos atsitraukti.  Maskolių vyresnybė liepė Lenkų vyskupams pra- 

lotus į tą Kolegiją siųsti. Jo Mylista Plocko diecezijos vysku- 
pas Popielis atsakė be Popiežiaus žinios to įsakymo vykinti ne- 
galėsiąs. Už tai jį išvežė į Maskoliją. Seinų diecezijos vysku- 
pas Jo Mylista Lubienskis išsiderėjo iš maskolių vyresnybės, jog 
siųsdamas į Kolegiją savo pralotą, rašys pas Šventą Tėvą, klaus- 
damas, ar galima; o jei Popiežius neleistų, tada jis savo kunigą 
iš Kolegijos atšauksiąs. Šventas Tėvas Kolegijos vyresniajam 
Bažnyčios bausmę uždėjo ir Seinų vyskupui liepė savo kunigą 
atšaukti; tada Jo Mylista vyskupas Lubieūskis, bijodamas Pono 
Dievo rūstybės ir šv. Bažnyčios bausmių, maloniais žodžiais prašė 
pasakyti Ciesoriui, jog visados klausydavęs ir klausysięs pasau- 
linių vyresnybių, tik šiame dalyke negaliąs Popiežiui priešintis. 
Užtat išvežtas į Maskoliją iš namų sveikas ir linksmas, kelionėj 
smarkiai apsirgo ir mirė, pakastas Nižnio-Novgorodo mieste. 
Vyskupo Lubiefsko nabašninkas buvo mylimas Ciesoriui ir mas- 
kolių vyresnybei už savo ištikimybę; vienok už tokį teisingą ir 
dievobaimingą apsiėjimą taip sunkiai nukentėjo ir už tikėjimą 
galvą padėjo. Iš to aiškus daiktas, jog visi Maskolių Ciesorys- 
tėje ir Lenkų karalystėje vyskupai Jubiliejaus atlaidų paskelbti 
negalės, o jei pabandytų, tai jiems maskolių vyresnybė didžiausia 

kaltybe palaikytų, maištu: vyskupus išvežtų į Maskoliją, 0 prie 
bažnyčiom dėl Jubiliejaus paskirtom pastatytų kareivius žmonėms 
neprileisti arba tokias bažnyčias norėtų versti į cerkves. Taip 
vyskupai turi tylėti. 


Vienok Jubiliejus duotas visam pasauliui, ir tikintieji Ma- 
skolių ciesorystės ir Lenkų karalystės labiau būdami spaudžiami 
tikėjime, - labiau, nekaip kitur, maldų ir dangaus pagalbų reika- 
lauja. Švento Tėvo išmintis Šventos Dvasios šviesybėje rado 
vaistą įvesti į anas šalis Jubiliejui,, duodamas tose vietose, kur 
nėra diecezinių vyresnybių, visiems vėlių ganytojams galią Apaš- 
tališkam Laiškui paskelbti, Jubiliejui įvesti, lankytinoms bažny- 
čioms paskirti. O kur Vyskupai nieko padaryti negali, ten jų 
lygiai kaip nėra šiame dalyke. Kiekvienas tad klebonas turi ga- 
lią iš šv. Tėvo savo parapijonims paskirti dėl atlaidų savo pačių 
parapijos bažnyčią visose Maskolių ir Lenkų diecezijose. Vysku- 
pai tylomis tokį paskyrimą tvirtina, nes neturi galios ir nenori 
Šventam Tėvui priešintis ir žmonių nuo atlaidų grėsti. 

Vargu taip pat įspėti, beg visi anų šalių klebonai galės aiš- 
kiai savo bažnyčias parapijonims dėl atlaidų paskirti, nes mas- 
kolių vyresnybė sužinojus gali anus į Maskoliją išvežti ir žmo- 
nes nuvarginti. Ir nuog šio baisumo Šventas Tėvas išmintingai 
kunigus ir žmones išgelbėjo, duodamas visiems išpažinčių klau- 
syti patvirtintiems šiems metams galybę per išpažintį bažnyčių 
lankymą pakeisti kitu kuriuo dievobaimingu veikalu tiems visiems, 
kurie negali aiškiai paskirtųjų bažnyčių lankyti. 

Tai kaip ten žmonės turi pasielgti? 

Kiekvienas, kaip tik patirs iš Apaštališko Laiško apie Jubi- 
liejų, turi klausti savo klebono, kurią bažnyčią leidžia lankyti dėl 
atlaido? Reikia klausti nuošaliai, be liudytojų, idant klebono į 
nelaimę neįvestumėte. Klebonas turi galią paskirti ir savo para- 
pijos bažnyčią. 

O kas daryti, jei klebonas tylėdamas neduotų nėjokio atsa- 
kymo arba nepaskirtų bažnyčios? 

Tada ant klebono nereikia murmėti, nė padyvyti, neapkal- 
bėti, nes jis gali iš išminties tylėti, bijodamas maskoliškų žaban- 
gų. O tiktai reikia per išpažintį paprašyti kunigo, kad užduotų 
kokį dvasišką veikalą už bažnyčios aplankymą. O išpažinčių 
klausytojai gali bet kokią bažnyčią paskirti aplankyti po du sy- 
kiu, norint ir savo parapijos bažnyčią. Toks pasielgimas aiškiai 
parodytas Apaštališko Laiško žodžiais ir visais Šventos Katalikų 
Bažnyčios mokslais. Taip visi žmonės dirbdami veikalus, auk- 
ščiau aprašytus, gaus Jubiliejinius Atlaidus, ir taip pasielgdami, 
nenusidės maskolių vyresnybei, o ne patirs kokio baisumo. O 
taip neliks pasaulyje nė vienos karalystės, kurioje Ia nės 
būtų šis Jubiliejus. 

Koks tai džiaugsmas krikščionio sielai, jog gali pasimelsti 
Švento Tėvo intencijon ir gauti Atlaidus, žinant, jog ton pačion 
intencijon per šį metą meldžias iš vieno visi katalikai visame 
pasaulyje, jog visa žemė ir visas dangus Popiežiaus balsan su- 
kruto, didindami garbę Viešpaties Dievo; o kokia sarmata šiame 
mete nusidėjimuose drypsoti, vėlę prapuldyti, Dievą rūstinti, ka- 
da dangus atsivėrė, Dievo gailestingumas pasaulį apsiautė! 

Šventas Tėvas visiems liepė Dievo prašyti blogai klystan- 
tiems atvirtimo; tai yra, idant Dievas, gailestingai visus netikruo- 
sius tikėjimus sunaikinęs, išklydusius iš švento Katalikų tikėjimo 


aids Ii nikas i 


101 


ir iš Šv. Bažnyčios vienybės visus apšviesti ir ing šventą tikė- 
jimą ir Katalikų Bažnyčią atversti teiktųsi. Švenčiausiam tikėji- 
mui prasiplėtimo, tai yra idant visi perkrikštyti pagonys Švento 
tikėjimo šviesybę ir vėlių išganymą gautų. Katalikų Bažnyčiai 
“ rimties, ramumo ir džiaugsmingo priveikimo. Rimtis bus, kada 
Viešpats šio svieto galybes nuo tikinčiųjų nrispaudimo suturės; 
ramumas bus, kada visi žmonės gerbs ir klausys Kunigų, Kuni- 
gai Vyskupų, Vyskupai Popiežių; džiaugsmingas priveikimas bus, 
kada Dievo dešinė, aukštindama Šventą Bažnyčią, visas praga- 
riškas ir pasauliškas galybes nužemins ir sutramdys. Tas visas 
malones gali Viešpats Dievas Šventai Bažnyčiai per šį viso pa- 
saulio susirinkimą suteikti, jei visi žmonės, nuodėmes atgailoda- 
mi, dievobaimingai ir karštai Viešpatį Dievą prašysime. Dėl to 
tad netiktai lankydami šv. Bažnyčią po du sykiu dėl atlaidų ga- 
vimo, bet ir per visą šį metą, kol Susirinkimas prasidės ir pasi- 
baigs, kasdieną dauginkim gerus darbus ir maldas Švento Tėvo 
intencijon, idant verksmingai prašydami, sulauktume džiaugsmo 
šiame pasaulyje ir per amžius. 


Švenčiausio mūsų Tėvo Pijaus Dievo 
Apveizda Popiežiaus IX Apaštališkas 
Laiškas, 


duodantis visiems Kristaus tikintiems visuotinį Jubiliejinį Atlaidą, 
prasidedant viso pasaulio susirinkimui. 

Visiems Kristaus tikintiems, kuriems nueis šis Laiškas, 

Pius PP IX 
Išganymą ir Apaštališką Laiminimą. 
* r * 

Visi, tur būt, žino, jog liepėm, kad prasidėtų viso pasaulio 
Susirinkimas Mūsų Vatikano bažnyčioje Romoje ateinančio gruo- 
džio mėnesio 8 dienoje Nekalto Prasidėjimo Švenčiausios Dievo 
Gimdytojos Panos Marijos šventėje. Taigi šiame labiausiai laike 
be jokios paliaubos Mūsų širdies žemume karščiausiomis maldo- 
mis prašome ir meldžiame maioningiausį šviesybių ir gailestybių 
Tėvą, iš kurio nužengia kiekvienas geras davimas ir kiekviena 
tobula dovana (Jok. 1, 17), idant duotų man draug su tavim 
sėdinčios tavo soste išminties, kad ji būtų su manim ir drauge 
su manim darbuotųsi, idant aš žinočiau, kas tau patinka (Išm. 
9, 4, 10). O kad lengviau Dievas Mūsų troškimą įvykintų, pa- 
lenktų savo ausis Mūsų maldoms, pripažinome, jog reikia visų 
Kristaus tikinčiųjų dievotas širdis paraginti, idant draug su Mu- 
mis melsdamos, prašytume visagalinčios dešinės padėjimo ir 
dangiškos šviesybės, idant šiame Susirinkime visus tuos įstatymus 
duoti galėtume, kurių visų krikščionių išganymas ir nauda ir di- 
desnė Katalikų Bažnyčios garbė ir laimė ir rimtis labiausiai rei- 
kalauna. O kad yra pritirta, jogiai malonesnės Dievui esti žmo- 
nių maldos, jei eina pas Jį iš grynos širdies, tai yra iš sielų ne- 
prižagtų nėjokiomis kaltybėmis, dėl to tad šiame tarpe dangišką 
Atlaidų lobyną, į Mūsų rankas įduotą, su Apaštališka gausybe 

atveriame visiems Kristaus tikintiems, idant tuo į tikrą atgailą pa- 
kurstytume ir nuodėmių dėmes per Atgailos sakramentą nusi- 
šveitę, drąsiau pas Dievo Sostą artintųsi ir iš jo tinkamam pa- 
dėjimui gailestingumą ir malonę gautų. 

Šia mintimi Mes Jubiliejinį Atlaidą Katalikų pasauliui pa- 
skelbiame. To dėl pasikliaudami Visagalinčio Dievo gailestingumu 
ir Šventųjų jo Apaštalų Petro ir Povilo ištikimybe, iš tos galios 
sieloms surišti ir išrišti, kurią Mums, norint nevertiems, Viešpats 
suteikė, visiems Kristaus tikintiems vyrams ir moterims šlovin- 
game Mūsų Mieste (Romoje) gyvenantiems, arba įan ateinantiems, 
kurie nuog pirmosios ateinančio birželio mėnesio dienos net lig 
tai dienai, kurioj Pasaulio Susirinkimas Mūsų sukviestas pasi- 
baigs, aplankydami du kartu bažnyčias: šv. Jono Laterani, Apaš- 
talų Kunigaikščio ir Šventos Marijos Didžiosios arba kurią norint 
iš jų, melsis ten per kokią valandą, dievotai prašydami visiems 
blogai klystantiems atvirtimo, švenčiausiam tikėjimui išsiplėtimo 
ir Katalikų Bažnyčiai rimties, tykumo ir džiaugsmingo priveikimo, 
ir per tris, tiktai ne ketvirty metų, dienas, norint ne suklomis, 
tai yra trečiadienį, penktadienį ir šeštadienį pasninkaus ir išpa- 
žinę minėtame laike savo nuodėmes, Švenčiausį Sakramentą pri- 
ims ir pavargėliams išmaldą dalys sulig savo širdies karštumo; 
o kurie ne šiame Mieste, bet-kur gyvendami Vyskupų arba jų 
Pavaduotojų arba Oficijolų bažnyčias arba jų sutvarkymu, o kur 
tokių nėra, kitų anose vietose sielų ganytojų, šiam Mūsų Laiškui 
pas juos nuėjus, parinktas arba ben vieną tokių bažnyčių minėtu 
laiku dusyk aplankys ir kitus aukščiau išrintautus darbus dievotai 
nudirbs, pilniausį visų nuodėmių atleidimą ir atlaidą tokį, kokį 
Jubiliejaus metuose kai-kurių bažnyčių šiame Mieste ir kitų ap- 
lankytojai, šio Laiško žodžiais gailestingai Viešpatyje gauti sutei- 
kiame ir duodame, ir tą Atlaidą už vėles, Dievo meilėj iš šio 
pasaulio išėjusias, aukoti leidžiame. 

Dar leidžiame jūrių plaukytojams ir pakeleiviams, kada su- 
griš į savo namus ir nudirbę darbus aukščiau aprašytus du sykiu 
aplankys Katedros bažnyčią arba didesnę arba parapijos, kurioje 
kas gyvena, gauti tą patį Atlaidą. Vienuoliams ir vienuolėms ir 
bet-kuriems kitiems asmenims, užvienuolyno krotų gyvenantiems, 
taip pat kalinėje arba nelaisvėje esantiems arba per ligą arba 
kitą kokią kliūtį aprašytus darbus arba kai-kurių tų darbų nu- 

dirbti negalintiems, duodame galią ir leidžiame, idant išpažinčių 
klausytojus, savo dvasiškos vyriausybės šiems metams patvirtintus, 
minėtus darbus ir kitus dievotus veikalus permainytų arba kitam 
laikui atidėtų ir tokius užduotų, kokius patys tokie žmonės pa- 
daryti gali ir Komuniją vaikeliams atleistų, nebuvusiems dar prie 
Dievo stalo. 

Duodame taip pat visiems Kristaus tikintiems visokių pa- 
saulinių ir dvasiškų luomų laisvę kiekvienam pasirinkti sau šiam 
Atlaidui bet kurį išpažinties klausytoją kunigą arba vienuolį, 
diecezijos vyresnybės šiems metams išpažintims patvirtintą (tą. 
malonę gauną ir vienuolės ir naujikės ir kitos moterys vienuo- 
lynuose gyvenančios, bet tik išpažinties klausytojas turėtų valdžią 
ant vienuolių) ir tokiems klausytojams duodame galybę, jog iš 
bet-kokio iškeikimo ir bet-kokiu Bažnyčios bausmių, į kurias kas, 
nevykindamas Bažnyčios įstatymų arba dvasiškos Vyresnybės įsa- 
kymų, įkrito arba ant savęs užtraukė, taip pat iš bet-kurių nusi- 
dėjimų, piktų darbų ir kaltybių, norint būtų visų didžiausios ir 
sunkiausios, kurias vieni vyskupai arba tiktai Mes ir Apaštalų 
Sostas atleisti tegalėdavom ir kitą kartą pilnos valdžios neduo- 
davome, šiame tiktai karte per išpažintį atleisti ir išrišti galės; 
taip pat ir apžadus, nors būtų su priesieka padaryti, į kitus ge- 
rus ir išganingus darbus galės lengvindami permainyti, užduo- 
dami kiekvienam ir visiems už visus tuos daiktus išganingas at- 
gailas, kurios klausytojai reikalingos regėsis. O tikrai atmainyti 
negalės apžadų skaistybės, įėjimo į vienuolyną ir tokių, kurių 
atmainymas negali apsieiti be artimo žalos; taip pat ir tokių, 
kurių kas padarė apsisaugoti nuo nusidėjimo, neg atmainymas 
lygiai nuo nuodėmės suturėti galėtų. 

(Šis punktas lotiniškai vieniems tik kunigams). 

To dėl švento paklusnumo tvirtybėje šio Laiško žodžiais 
nuosakiai liepiame ir įsakome visoms ir kiekvienai diecezijos vy- 
resnybei kur tiktai esti ir jų Pavaduotojams ir Oficijolams, o kur 
tokių nėra, kitoniškiems sielų ganytojams, kaip tiktai šio Laiško 
nuorašą norint išspaustą gaus, tuojau pagal to, kaip kur geriau 
Viešpatyje regėsis, savo bažnyčiose ir diecezijose, šalyse, miestuose, 
miesteliuose, žemėse ir vietose apskelbti arba apskelbdinti, o 
žmones per įšventus pamokslus, kaip išgalint, gerai priruošti, 
paskirti bažnyčią arba bažnyčias aplankyti per šį Jubiliejų. 

(Šiame lotiniškai išrašytame punkte pasakyta, jog šių Jubiliejaus 
malonių mažint negali nėkoks Įstatymas, Apaštališkas Įsaky- 
mas arba Dekretas, norint kažin kaip būtų patvirtintas, o kurie 
priešintųsi šio Laiško žodžiams, Šv. Tėvas tokiems suturi 
galią šiame dalyke). 

Liepiame si nuo minėtos pirmos birželio dienos lig dienos 
pabaigos Pasaulinio Susirinkimo visiems kunigams ir mišiauniems 
vienuoliams viso Katalikų pasaulio kasdiena Mišiose pridėti maldą 
į Šventą Dvasią, o visose šio Miesto (Romos) patriarkiškose, ba- 
zilikiškose ir kolegiškose bažnyčiose, taip pat visame pasaulyje visose 
katedrose, kolegiatose ir vienuolynų bažnyčiose kas ketvirtadienis, 
jei neatsitinka šventė dx 1 et 2 cl., šv. Mišias į Šventą Dvasią. 
laikyti, aukojant vaisius savo intencijon. 

O kad šis Mūsų Laiškas negali į kiekvieną vietą nueiti, idant 
veikiau žinion visų žmonių nueitų, liepiame kiekvienam jo nuo- 
rašui arba spaustuvėje išmygtam, betkurio notaro parašu ir ant- 
spaudu asmens, Bažnyčios vyresnybėje esančio, patvirtintai, visose 
šalyse ir vietose tikėti taip lygiai, kaip tikėtų šiam pačiam Mūsų 
Laiškui, jei būtų paduotas arba parodytas. 

Duota Romoje pas Šventą Petrą po Žvejo Žiedu 1869 m. 
balandžio 11 dienoj. 

Mūsų popiežystės dvidešimt trečiuose metuose 


N. Card. Paracčiani Clarelli. 


Iš doc. J. Tumo paskaitų apie v. M. 
Valančių. 


Pirmoji byla dėl lietuviškų spaudinių. 


Žemaičių Vyskupas Motiejus III Kazimieras Valančius-Va- 
lančauskis „Pastabose pačiam sau“ 72-4 p. šitaip aprašė politikos 
bylą, maskolių vyresnybės iškeltą Žemaičių kunigams. 

„1862 m. namų karui pasibaigus, Kauno gub. gyventojams 
pasirodė, jog kils Katalikų tikėjimo persekiojimas. Katalikai dre- 
bėdami laukė tos gadynės. Tuo laiku ėmė iš Prūsų plaukti bro- 
šiūros, patvirtinančios tikėjime ir parodančios, kaip reikia lai- 
kytis persekiojimo metu. Tos brošiūros buvo šiais vardais: 1, Isz 
Tamsibes wed tiktay Kielis Teysibes, 2, Parspieimas, 3, Sznia- 
kiesis Katalika su nekataliku, 4, Prajautimas, 5, Wargaj Bažniczes 
Kataliku, 6, Litanie apey wisus szwęntus Muczelnikus. 

Tas brošiūras žmonės godžiai pirkos ir kad jau kuone 
kiekvienoje troboje, ypač Žemaičiuose, buvo, patyrė valdžia ir 
liepė gaudyti. Nesunku buvo susekti, nes mūsų žmonės buvo 
žiopliai, greit pasakoja viską reikalingiems ir nereikalingiems, 
Tas brošiūras paprastai atnešdavo žydai ir žmonės, kurie užsiima 
kontrabanda. Nė vienas kunigas nevažiavo už sienos ir netraukė 
jų per sieną. Tačiau valdžia, nesikabindama prie žmonių, apkal- 
tino kunigiją ir liepė: 1, Rietavo dekaną Žvingių kleboną Pran- 
ciškų Butkevičių, 2, Žigaičių kleboną Vicentą Norvaišą, 3, Sa- 
lantų kamendorių Pranciškų Stroupų, 4, Darbėnų kamendorių 
Kazimierą Eitutavičių, 5, Naumiesčio kamendorių Matą Kaziliauskį, 
6, Pagramančio kamendorių Vicentą Butvydą, 7, Gaurės ka- 
mendorių Vitalį Dembskį, 8, Gardumos filijalistą Joną Grigaliū- 
navičių ir 9, Tauragės kleboną Joną Tamoševičių suimti ir atvežti 
į Vilnių. Atvežė ir uždarė pilėje, Nr. 14. Prasidėjo tardymas. - 
Kunigai, niekados tokiuose sielavartuose nebuvę, nežinojo, kaip 
teisintis. Kada klausė, kas jas (tas knygeles) rašė, atsakė: Neži- 

„nome. Vienok kunigai Dembskis, Norvaišas, o labiausiai Batakių 
klebonas Eligijus Mantvila, tvirtino, jog jų autorius — vyskupas. 
Dėl to tai general-gubernatorius Potapovas atsiuntė į Kauną 
zandarmą generolą Losievą peržiūrėti vyskupo namų. Losievas, 
pasiėmęs aštuonetą policijos valdininkų, ieškojo, bet nieko ne- 
rado; negalėjo ir rasti, nes vyskupas jokių iš Prūsų atgabentų 
knygų neturėjo. Be įrodymų sunku vyskupą bausti: pasiuntė į 
Prūsus rasti rankraščio, autoriaus ranka rašyto, bet nerado. 

Tilžės klebonas kun. Zabermann'as padavė raštu prisipa- 
žinimą, jog jis pats parašęs ir spausdinęs; tačiau maskolių valdžia 
tam netikėjo. Po visam tam: 1, kun. Butkevičių išsiuntė į Kur- 
ganą Tobolsko gub., 2, kun. Norvaišą į Tomsko gub., 3, kun. 
Stroupų į Pinegą Archangelsko gub., 4, kun. Eitutavičių į Viat- 
kos gub., 5. kun, Kaziliauskį į Cholmogorus Archangelsko gub. 
1, Kun. Butvydą paliko Vilniaus gub. ir nebeleido sugrįžti į 
Kauno gub., 2, kun. Dembskį taip pat, 3, kun. Grigaliūnavičių 
taip pat. Kun. Tamoševičių paleido, pavelydami sugrįžti į Tau- 
ragę į pirmykščią vietą. 

Taip ta byla 1870 m. ir pasibaigė“. 

Vyskupas Valančauskis sako Rusų vyresnybė, nekibdama į 
žmones, vienus kunigus teapkaltinusi kontrabandavimu ir sklei- 
dimu maskoliams priešingų raštų. Tačiau prof. Vaclovas Biržiška 
Kauno gubernatoriaus archyve yra radęs galą šios bylos spren- 
dimo; tai parodė daugiau šios bylos dalyvių; prieš Rusų valdžią 
agituota visų luomų, ne vienų inteligentų, tik vadovaujant dva- 
siškiams. Patiriame apie šiuos kitus kaltininkus. 

Salanių vikaras Pranas Stroupus ir Raguvos seniūnijos vals- 
tietis Račiukas patys prisipažinę kalti buvę, skleidę užsienyje 
spausdintas knygas ir brošiūras ir vienas antrą išdavė. 

Norvaišas ir Bartkevičius prisipažinę šiuo reikalu turėję san- 
tykių su Tilžės dekanu Zabermann'u ir su kun. Brundza (užne- 
munėje). Slaptus reikalus su Zabermann'u atlikęs Račiukas ir 
pinigų jam nuvežęs. 

Be to, buvo kaltinamas vienas raseiniškis bajoras Simanas 
Kulakauskis. Jis paslapčiomis išeidavęs iš tėvynės ir svetima 
Jonulio pravarde gyvendavęs Prūsuose ir gabendavęs į Kauno 
gub. knygas ir brošiūras. Tai buvęs 1863 m. revoliucijos dalyvis. 

Vyriausiu priešvalstybinės akcijos kaltininku vyresnybė pa- 
laikė Rietavo dekaną Žvingių kleboną Praną Butkevičių: jis buvęs 
kitiems viršininkas ir daręs jiems įtakos. Be to, jis ne visiškai 
prisipažinęs daręs nusikalstamus darbus ir taip pasididinęs jam 
skiriamą bausmę. 


Kiek žemiau pasakyta ir kunigai Stroupus su Kaziliausku 
atkakliai neprisipažinę, nors jiems kaltė buvusi aiškiai įrodyta- 
O kiek viršiau apie Stroupų priešingai pasakyta: jis prisidavęs kaltas. 


Vilniaus general gubernatorius Potapovas, susverdamas visa, 
kas didina ar mažina įtariamųjų žmonių kaltybę, nubaudė: 1, ku- 
nigus: Antaną Brundzą, Vincą Norvaišą, Praną Butkevičių, Kazį 
Eitutavičių, Motiejų Kaziliauską, Praną Stroupų, bajorą Simaną 
Kulakauskį ir valstietį Stasį Račiuką, politiškai visai neištikimus 
ir Lietuvos krašto gyvenimui kenksmingus, ištremti smarkion po- 
licijos priežiūron: Brundzą, Stroupų ir Kaziliauską Archangelsko 
gub., Norvaišą ir Kulakauskį Tomsko, Butkevičių Tobolsko ir 
Eitutavičių Viatkos; valstietį Račiuką Tomsko Žgub. apsigyventi 
valdžios žemėje Valstybės turtų žinyboje. Reikalaujant 126 rub. 
Ą- 17 rub. 107/> kap. už suimtųjų nugabenimą į Vilniaus kalėjimą, 
dar minimi: Vyvulskis, bajoras Rimkevičius, miestietis Tauginas, 
valstiečiai Peteraitis ir Veronika Nausėdavičienė. 


!Nenubaustas bepaliko vyriausis tos politinės akcijos pradė- 
tojas ir sudarytojas Žemaičių vyskupas Motiejus Valančauskis. 
Tiesa, jam buvo padėta sumokėti 1000 rub. (5000 litų) pabau- 
dos; bet ir tam reikėjo pasigauti kitos progos. Vyskupo butą 
iškrėtę, žandarai nerado nieko; -bet kun. Dembskis, Norvaišas, 
Montvilas liudijo valdžiai priešingas knygeles rašęs jų vyskupas 
Valančius. Kunigai savo vyskupą įdavinėjo; apie tai mums liko 
nemaža dokumentų. Sk. „Mūsų senovėje“ v. Valančiaus bylas. 
Be kitų, žinomasis mūsų literatūroje žodyno parašytojas Mežinys 
(Mykolas Miežutavičius) 1869 m. lapkričio mėnesyje nusiuntęs 
iš pradžių anoniminę denunciaciją, pasirašęs svetima valstiečio 
pravarde, paskui ir pats asmeniškai pareiškęs Vilniaus general- 
gubernatoriui, jog Kauno gub. dvasiškijos tarpe platinamos „labai 
kenksmingos“ brošiūros: „Parspieimas“, „Isz Tamsibes wed tiktay 
Kielis Teysibes“, „Gromata apskrita Šw. Tėwo mūsų Pop. Piusa 
IX“ ir atsišaukimas: „Brolej Katalikaj“, jo nuomone, esančios 

parašytos ir paleistos vyskupo Valančiaus. Tačiau jis to įrodyti 
negalįs. 

Dabar tiktai darosi aišku, už ką vyskupas Motiejus reiškė 
tiek savo nemalonės kun. Mykolui Mežiniui. Buvusį didelių para- 
pijų kleboną laikė menkiausioje Klikuolių filijoje, kaltino jį lais- 
vamanybe. O vieną kartą tiek nesusivaldė, jog prikibęs, kam jam 
tonsūra užžėlusi, griebęs žirkles ir ėmęs karpyti jam plaukus kur 
pakliuvo. Žiūr. mano: Aušrininkų grupę, J. Stauskaitės leidinį, 184 p. 


Vilniaus generalgubernatorius įsakė Kauno gubernatoriui 
imtis kuo griežčiausių priemonių tų brošiūrų plitimui sulaikyti ir 
to darbo dalyviams nubausti. Tam tikslui buvo asignuota 100 
rub. ir Raseinių apskrities žandarų viršininkas majoras Vinkleris 
pasiųstas užsienin pašnipinėti Tilžėje, Klaipėdoje, Berlyne ir Leip- 
cige. Vinkleris patyrė tas brošiūras esant spausdinamas Albreghs'o 
ir Comp. spaustuvėje, tačiau jųjų nei Tilžėje, nei iš viso Mažo- 
joje Lietuvoje nėsą galima gauti, nes jos skiriamos tik Rusijos 
Lietuvai ir visos išsiunčiamos pasienio kunigams, o šie, suskirstę 
nebedideliais pundeliais, išsiuntinėją po visą kraštą. Spaustuvei 
įsakymus duodąs ir gatavas priimąs kun. Zabermannas. Kad 
tame darbe dalyvautų Žemaičių vyskupas Valančauskis, Vinkleriui 
nepasisekę aptikti jokių pėdsakų; tačiau manąs jį esant susikal- 
bėjusį su Zabermannu, tarpininkaujant kunigams. 


Tokių žinių buvo permaža. Tad vyresnybė pradžioje metų 
vėl pasiuntė Vinklerį į Tilžę. Jis čia susipažino su pačiu Zaber- 
mannu. Šis, apsimesdamas nejuntąs, jog jį kamantinėja rusų šni- 
pas, neva atvirai nupasakojo, Tilžės spaudiniai einą į Lietuvą 
per vieną pasienio sargybos karininką vokietį. Kadangi 1868 m. 
geg. 20 d. kun. Zabermannas buvo perėjęs sieną ties Sartininkais, 
o ten tarnavo Mintaujos pastoriaus sūnus Burza, tai jį įtarė kol- 
portavime lietuviškų politiškų knygų. Vinkleris Tilžėje dar susi- 
tarė su vokiečių advokatu Lesmanu bendrai veikti prieš tuos, 
kurie veikia prieš Rusiją. Ir konstatavo lietuvių knygų sandėlį 
„Smalininkuose, iš kur garlaiviais gabenamos į Jurbarką vikarui 
Ražanskui, padedant Jurbarko muitinės tarnautojams katalikams 
Petravičiui, Dargevičiui, Volyncevičiui-Sidoravičiui ir Stanevi- 
čiui, kurie 1866 m. įsakymu turėjo būti kaipo katalikai iškelti, 
„o nebuvo. Neturint kitų įrodymų, imtasi lyginti vyskupo Valan- 

čiaus stilius su kalbamųjų politiškų brošiūrų stilium, ir Vilniaus 
generalgubernatorius įsitikinęs, šias tikrai būsiant parašius vyskupą'), 


Vyskupas Valančius visų religinės politikos brošiūrų autorius. 


Tai tiesa. To nė pats vyskupas Motiejus savo ,,„Pastabose“ 
neužsigina. Sunku būtų ir užsiginti — toks ypatingas jo rašymo 
būdas: stilius, kalba, nuotaika. Veltui jis kai kada mėgina mas- 
kuotis, kitu kuo apsimesti. 

„Katalikų Bažnyčios vargų“ autorium vyskupas Valančius 
padeda Tilžės dekaną kunigą Joną Zabermann'ą ir neva 
jo vardu pačioje pradžioje brošiūros kursto Žemaičius, kad jie, 
Rusijos Lietuvoje persekiojami, pradėtų svirti į Prūsijos Lietuvą, 
kurią valdo teisingas, katalikų nepersekiojąs Ciesorius Vilelmas. 
Piga patirti ir šitą pradžią brošiūros neesant kun. Zabermanno 
parašytą. Jis buvo vokietis, temokėjo prūsiškai lietuviškai; to 
lietuvių kalbos dialekto, kurį padarė smarki vokiečių kalbos įta- 
ka. Kun. Zabermannas į Valančiaus raštus tėra dukart įrašęs po 
tris savo žodžius: 1, į „K. B. vargus“ — „su pawelijimu wi- 
rausibiu“ ir 2, į „Apie jubiliejinius atlaidus“ — „su pawelijimu 
wierausibiu“. Tuodu žodžiu pakankamai aiškiai liudija Zaberman- 
no prūsiškumą. Pirmiausia v. V. neskyrė žodžių: vyriausybė — 
rząd, valstybės valdžia, nuo vyresnybė — zarząd, provincijos 
valdžia, ir tevartojo vieną vyresnybę abiem reikalam, o „načalstvo“ 
vadino: viršininkais. Daugiau, Zab., pripratęs prie vokiškos rašy- 
bos, ilgąją lietuvišką Y pažymi vokiška dvibalse ie. Pagaliau, 
Prūsų lietuvių papratimu neminkština dvibalsės au; (jie rašo: 
Saunus, vierausybė) ir kitų kietųjų balsių viduryje žodžio. Jei 
prūsas Zabermannas, net v. Valančiaus nepavelytas, būtų prasi- 
manęs įterpti į jo raštą savo pustrečio puslapėlio, tai jie būtų 
savo stilium, prūsiškos rašybos žodeliais tiek aiškiai išsiskyrę, 
kaip nuo senų skrebų skirias naujas baltas lopinys. Spausdin- 
tojai skirtumų nebūtų pašalinę, nes jie buvo vokiečiai, lietuviškai 
visai nemokėjo ir lietuviškus žodžius rinko, „kaip gaidas“, o ko- 
rektoriai aklai sekė paduotąjį tekstą. O „Vargai“ parašyti per- 


1) Žiūr. prof. V. Biržiškos: „Vyskupo Valančiaus bylos“ „Mūsų Se- 
novės“ 1, 4 nr. 


Ada 
dėm, neišskiriant nė tų puslapėlių, žemaitiškai telšiškai, ne tilžiš- 
kai, tikriau, valančiškai; tuo pat stilium, kaip ir kiti Valančiaus 
raštai. 

V. Valančius Prūsuose leidžiamuose, o Rusuose draudžia- 
muose raštuose ne tik „Varguose“ apsimeta tenykščiu prūsu. Ir 
„Prajautimą“ jis pradeda: „Nors esmi svetimos šalies žmogus“, 
23 p., 0 33 p. net pasisako, kas esąs: „Pas mus, Prūsuose“. Ta- 
čiau tuojau tai pamiršta pasivadinęs Zabermannu ir kalba apie 
„mūsų“ Lietuvos katalikų persekiojamus, apie Kauno guberni- 
ją, kaip geriausias jos būklės ir reikalų žinovas, jos žmogus; 
džiaugias Kauno žemaičių kalba ir jų vyskupu, rašančiu ir lei- 
džiančiu žmonėms knygas. Ir niekas nepaabejojo Valančium 
autorium; tik vienas prof. Vac. Biržiška tai padarė „Švietimo 
Darbe“ 1922 m. 406—15 p. savo rašte: „Lietuvių politinės bro- 
šiūros 1860-jų metų gale“, ir tai pakartojęs 1928 m. savo „Bi- 
bliografijoje“ III I. Jis tebuvo pagavęs vieną v. Valančiaus prin- 
cipų skirtumą, nesuvokdamas kitų priešingų davinių. 

V. Valančius buvo pernelig gudrus, tai negalėjo nenuma- 
nyti nieko praktikoje nebūsiant iš tos jo demagoginės agitacijos 
Prūsų Kaizerio naudai. To jisai bus pasigavęs tik antitezei, Ru- 
sų imperatoriui įgelti, o gal ir pabaidyti Rusų vyriausybei nauja 
okrainos programa: ten glaustis, kur švelniau. 

Yra ir tiesiog naivių autoriaus „prūsiškumų“. Jis, kursty- 
damas Žemaičius dėtis su Prūsais, sako iš to būsią ir tokio ge- 
rumo: žemaičiai galėsią laisvai važinėtis į Liepoją. Liepoja žemai- 
čiams, tiesa, tiek reikalinga, kiek Ryga aukštaičiams; bet jie ir 
taip nekliudomi važinėjo į Liepoją; tikriau, su Prūsais susidėję 
būtų kliudomi. 

„Varguose“ Valančius pakartoja griežtai tas pačias mintis, 
kaip ir kitose brošiūrose; net tais pačiais sakiniais. Visur var- 
toja tas pačias, jo, Valančiaus, tevartojamas gramatikos formas: 
jams V. jiems ir k.; net klaidas visur daro tas pačias valančiš- 
kas. Žiūr. kiek žemiau. 

Nerusu valdonu Zabermannu v. Valančiui teko dėtis pė- | 
doms sumėtyti, rusų teismo išvengti. Tačiau tai jis daro dideliu 
atsargumu, su aiškia restrikcija. Kur padedamas Zabermanno 
vardas, ten liepiama įrašyti pačiame titelblate: „Su pavelijimu vyriau- 
sybių par kunigą Joną Zabermanną“. Piga iššitruota šis priera- 

.šas. Be to, kad jis padedamas tik tais atvejais, kada kitas au- 
"torius reiškiasi, įstabi čia daugiskaita. Kelias gi „vyriausybes“ 
turėjo Tilžės dekanas? Bet jei jis būtų tepadėjęs vienskaitą: su 
pavelijimu vyriausybės, būtų tekę suprasti, kad jam tai pavelijo 
tik jo Varmijos vyskupas. Kaizerio vyriausybė į religijos daly- 
kus nesikišo. Tai vyriausybių daugiskaita reikia suprasti: katali- 
kų vyskupų valdžias: vieną Varmijos, antrą, cui prodest, Sa- 
mogicijos, nes kalbamosios brošiūros tebuvo skiriamos Žemai- 
čių vyskupijai, Didžiajai Lietuvai, paslapčiomis, nes tik ten nepa- 
velijo švęsti jokių jubiliejų, kai Mažojoje Lietuvoje niekas to 
nedraudė. 

Vyskupas Motiejus mėgo apsimesti ne vienu politikos rei- 
kalu: tai buvo viena literatinių jo priemonių, vienas istoriškos 
krypties pasireiškimų, lygus tam, kaip pasakos nuotykį nukelti į 
tikrą geografinę vietą. Bet ir šiais atvejais jis lengvai sugauna- 
mas, nes nepataikydavo. Puikiai kalbėdamas ir rašydamas gim- 
tąja savo telšiškių tarme, duodamas brangios tilologinės medžia- 
gos tai tarmei pažinti, ligi tik pasikėsino paaukštaičiuoti, tuoj 
prirašė niekų. Pavyzdžiui, vengdamas, kad nebūtų žemaitiška 
(kitais atvejais to nevengdavo), jis rašė: privedze prie ubagystės 
(Prajautimas, 2), įvedze (Šnekesys, 4) pagirdže arklius (ib., 8), 
pašvenče (ib.) suredze (ib.. 12), atvedze (Iš Tamsybės, 4), tekan- 
či saulė (Prajautimas, 5), Žemaičis (Iš Tamsybės, 2), mergaičios 
(Živatai), bešerančį arklius (Šnekesys, 1). „,„Kataliko šnekesį su 
nekataliku“ v. Valančius padaro tarp Zarasų pravoslavų zo- 
kristininko-psalomščiko ir zarasiškio salakėno, pamokyto, in- 
teligentingo ūkininko.  Padaręs istoriškai-geografiško tikrumo 
pradžią, kokią jis yra padaręs griežtai visoms savo pasakoms, v. 
Valančius aukštaičiui salakėnui liepia sakyti: rozo. Bet tasai 
tariamasis salakėnas nemoka pavadinti savo kaimyno — Dau- 
gailių miestelio; jis sako: Zaugielu. Savo šašiejų vadina: sz0- 
sija, savo ūturuoti verčia užerioti. Pagaliau, visai pamiršęs sala- 
kėnas esąs, Kinka ima nebesivaržydamas žemaičiuoti: įsigauna 
į plentą, (aukštaičiai sako: pasiekia), dailiai keliauja (a. s.: gra- 
žiai), capt atsistoja (a. s.: stapt), atsigerkiau (a. Ss.: atsigerkim), 
jau po dvylikos (a. s. po dvylikei); ant tamstos (a.s.: unt tams- 
tu) geriu, uždegės sau pypką (a. s.: užsidegė), prie mūsų (a. s.: 
par mum), atsigulė ant ratais (a. S.: ant ratų) t. ir t. 

„Šnekesy“ ir „Prajautime“ rusų pradžios mokyklos „,otdie- 
lenije“ ir klasę vienaip sulietuvina: atskiris. 

Panašių smulkmenų visiškai pakanka ekspertui išspręsti, ar 
tas pats autorius rašė visus originalius čia duodamus raštus. Pa- 
abejoti tetenka, ar Popiežiaus aplinkraščius ištisai išsivertė pats 
v. Valančius: čia lyg esama nevalančiškumų. Prie visa to pri- 
dėk jau paminėtus pasikartojimus; kaip antai: Visų Šv. Kentėtojų 
litanijos maldoje ir „„Perspėjime“ ir k. Pridėk ir jumoristinę dalį, 
be kurios v. Valančius neapsieina net rašydamas versmingiausia 
tema. Sk. kaip vyskupas, Teologijos Daktaras, aiškina, ko dėl 
stačiatikiai žegnojas trimis pirštais (draudžiamos tabokos žiup- 
sį paslapčiomis laikydami), ko dėl žegnodamies nededa ran- 
kos į kairį petį (velniui nenubaidyti) ir k. 


Vyskupo Valančiaus brošiūrų genezis. 


Prieš 40 metų Kauno Kunigų Seminarijos profesorius ma- 
gistras Petras Barauskis per savo kanonų paskaitą vieną kartą 
su žymia panieka ar pasigailėjimu, bet tikrai įsitikinusio žmo- 
gaus balsu, yra pasakęs vyskupas Motiejus buvęs paskutinis 
(chronologiškai) juozapinistas; suprask — pasidavęs pasaulinei, dar 
gi nekatalikiškai valdžiai ir grynai bažnytiniuose, religiniuose da- 
lykuose klausęs jos direktyvų. Kad prof. Barauskis būtų paskai- 
tęs čia surinktus vyskupo Motiejaus raštus (šios rūšies vienuo- 
lika), nebūtų taip sekliai pasakęs. Žemaičių vyskupo ištikimybė 
Rusijos imperatorių sostui buvo grynai religinė pareiga ir reli- 
ginis principas, paskelbtas šv. Apaštalo Povilo laiške Romėnams. 
13,1; „Kiekvienas tepasiduodie aukštesniosioms vyresnybėms, nes 
nėra valdžios, kaip tik iš Dievo; kurios gi yra, jos Dievo įstaty- 
tos“. Taip, ne kitaip reikia suprasti, kai Katalikų vyskupas „Visų 
Šventųjų Kentėtojų Litanijoje“, skiriamoje nuo maskolių perse- 
kiojimo apsiginti, šalia invokacijos „Idant Katalikų Bažnyčios 
neprietelius nužeminti teiktumeis, meldžiame Tavęs, išklausyk 
mus, Viešpatie“, deda „Idant mūsų Ciesorių su visa Jo gimine 
sveikatoje laikyti teiktumeis“. „Mūsų“, nebe „maskolių“, nes 
kitokio tuo tarpu nėra. Tad visai neveidmainiškai jisai sakės „Pra- 
jautime:“ „Lig laiku (zablagovriemeno. J. T.) išpažįstu, jogiai nė 
vieno žodžio nenoriu pasakyti apie Maskolių Karalių ir aukštą 

Jo giminę (vadinas, agituoti prieš juos. J. T.), nes vainikuotų 
galvų darbų mums, biedniems žmonėms, nepridera perkratinėti, 
nei nieko pikta apie Jas šnekėti. Noriu čia pasakoti žiktai apie 
maskolius, Lietuvon atvažiuojančius“. Neginčijamas valdžios prin- 
cipas visai neverčia piliečių tylėti, kaip budistus, ir būti pasy- 
vais; neįvertinti valdžios darbų objektyviai ir savo naudos atžvil- 
giu. Jei vyskupas konstatuoja kurius maskolių valdžios negerus 
darbus: „žmones spaudžia, diecezijas verčia, vyskupus ir kuni- 
gus žudo“ („Šv. B. sielavartai“, „Vargai“ ir k.), tai kad to ne- 
darytų ir patys į katalikus atvirstų. Be to, gynimosi teisė tiek 
pasauliečiams, tiek dvasiškiams tarnauja. Visi šiurkštumai, kurių 
čia aptinkame, yra pasakyti dėl to, kad Katalikų Religijos atsto- 
vas Ganytojas jos dalykuose tepripažįsta Romos Popiežiui teisę 
ir autoritetą ką nors lemti, ir jokios teisės bei autoriteto nepripa- 
žįsta pasaulinei vyriausybei, nė to tiek — vyresnybei. Viena die- 
viškoji Religijos reiškiama tiesa, viena Bažnyčia, vienas jos Galva, 
ir tiek. 

Katalikų vyskupui, teisėtai įgaliotam ganytojauti, nieko ne- 
lieka, kaip tik klausyti savo įgaliotojo Romos Popiežiaus Pijaus 
IX, kurs 1867.IX.17 pasauliui paskelbė, kiek bloga maskolių vy- 
riausybė daranti Katalikų Bažnyčiai Maskolių Ciesorystėje ir 
Lenkų Karalystėje, būtent, kad ten „Bažnyčios teisės ir įstaty- 
mai sumindžioti po kojomis... visa daro, ką tik išmano, iš pa- 
dujų išversti savo šalyse Katalikų tikėjimui ir tikintiesiems per- 


traukti į nedoriausią skyzmą... (Demoralizuoti kunigai) nebijo iš“ 


pasaulinės vyriausybės priimti (bažnytinę) valdžią, leisti įsakymus, 
priešingus Bažnyčios įstatymams, o patogius skyzmai“. 

Ištikimas Katalikų Bažnyčios ir jos Galvos tarnas Žemai- 
čių vyskupas Motiejus III, nė per nago įjuodymę nenukrypda- 
mas nuo šito Romos Popiežiaus aplinkraščio, bailijas drauge su 
savo Viršininku, kad paskutinieji politikos įvykiai (Bažnyčios Ka- 
ralystės atėmimas) nepadarytų „tiek atskilusių nuo Romos baž- 
nyčių ir tikėjimų, kiek yra karalysčių, 0 visos būtų netikros ir 
negalėtų vėlių išganyti“. Tai bendroji katalikiškoji „politika“. 

Lieka tiesioginė „politika“, kaip čia apgynus Katalikų tikė- 
jimas Lietuvoje, ypač jo valdomuosiuose Žemaičiuose. Čia Ga- 
nytojas budriai seka mažų mažiausius pravoslavų maskolių pa- 
sikėsinimus; atsidėjęs visa rejestruoja, kuo tik maskolių vyriau- 

sybė silpnina katalikų tikėjimą, atitraukia katalikus nuo Popie- 
žiaus ir artina prie skyzmos. Protestuoja prieš visaką ir ra- 
„gina kiekvieną protestuoti, tiesa, ramiu, tačiau stačiu ir nekom- 
promisiniu būdu. Geriau galvą padėti, neg švento savo tikėjimo 
išsižadėti. Nemini jokių revoliucinių priemonių: vienas karas 
tegalįs pakeisti katalikams nepalankią valdžią, o ir to nesigirdi. 
Tvirtybės tad reikia semtis patiems iš savęs, iš savo blaivumo, 
.dorumo, teisingumo ir gero išmanymo, jog Katalikų tikėjimas 
vienat vienas teisingas ir išganingas. Kieno gi tiesioginė pareiga 
atverti akis į pavojumus, išaiškinti tiesą, drausti ir stabdyti, jei 
ne Ganytojo? Ir vyskupas Motiejus moko. Negali mokyti atvirai, 
tai imasi iki tol maža vartotos priemonės — užsieniuose laisvos, 
o Maskolijoje nelegalės spaudos priemonių. Iki šiol taip darė 
tas vienas taurus visuomenininkas reformatorius Herzenas, iš 
Londono leisdamas Rusijos inteligentijai savo „Kolokolą“. 

Pradėti akciją prieš nukatalikintojus maskolius vyskupą Va- 
lančauskį paragino Popiežius Pijus IX. Ir tą akciją uolus ga- 
nytojas, nors jau senyvas, arti 70 metų būdamas, visai jauno 
veikėjo įkarščiu, energija ir temperamentu daro per ištisus 1868 
ir 1869 metus. Jis, pasitelkęs Tilžės dekaną kun. Joną Zaber- 
manną anonimiškai ir jo vardu paleidžia į dešimtį Rusijoje ne- 
leistinų raštų, bet visi jie, nuo pradžios iki galo, yra tik pajvai- 
rinta tąsa tų pat „Šv. K. B. sielavartų“, kuriais buvo sirgęs jau- 
trus viso pasaulio Ganytojas Popiežius ir jo pavaduotojas Žemai- 
čiuose vyskupas Motiejus III. 

Trumpai suglaustus „Sielavartus“ plačiau išdėsto „Prajau- 
time, apie maskolius Lietuvon atvažiuojančius“, ,,„Perspėjime apie 
šventą tikėjimą“ ir „Broliai Katalikai“. Čia daugiau faktai išdės- 
tomi, tik retkarčiais su komentarais ir persergėjimais, ir sudaro 
lyg antrą dalį visos akcijos, tarsi civilinę taktiką, susilaukus per- 
sekiojimo. 

Lyg priedu tam eina istoriškoji ir dogmatiškoji katalikų 
klausimo dalis: ,,Kataliko šnekesys su nekataliku“, pirmas dia- 
logas, kur katalikas pasaulietis lengvuosius klausimus aiškina 
pravoslavui pusdvasiškiui; ir „Iš tamsybės teveda teisybės kelias“, 
antras dialogas, antraip: iš unijotų pravoslavu paverstas dvasiš- 
kis katalikybės teisingumą mokslingiau, giliau aiškina pasaulie- 
čiui katalikui. 

Šios dalies tendencija nubaidyti nuo katalikų ir šešėlį kom- 
promiso. Tu esi Romos Katalikas, tai neprivalai nukrypti nė 
mažiausiame dalykėlyje, nes ir mažiausiai kriptelėjęs, nebesi 
Romos katalikas ir savo išganymą pralaimėjai. 

Pagaliau, ketvirtoji, grynai dvasinė dalis: klausyti Šventojo 
Tėvo, suprasti dabartinę lietuvių katalikų sunkią būklę maskolių 
valdžioje, sekti pirmųjų krikščionybės amžių persekiojamais krikš- 
čionimis, kentėti, kaip ir jie kentėjo, ir atsidėjus melstis skyrium 
kiekvienam ir visiems bendrai. Tam skiriami „Katalikų Bažny- 
čios vargai,“ „Visų Šventųjų Kentėtojų Litanija,“ „Apie jubilieji- 
nius atlaidus“ ir juos paskelbiąs Pop. Pijaus IX Apaštališkas 
Laiškas. 

Aš drįstu manyti drąsų Ganytoją, skelbiantį kone atvirą. 
kovą Imperijai, no V. Biržiškos betariant, taip planavus savo 
akciją. Bet nei jo būdas, nei laikas, siaučiant persekiojimo audrai, 
neleido ramiai, atsidėjus, scholastiškai planingai surašyti Katalikų 


Tikėjimo Lietuvoje apologiją. Buvo pats mūšis. Vyriausis Vadas | 


turėjo kas diena kitaip orientuotis, nes kas diena rodės vis naujų, 
netikėtų situacijų. Skaityk apie vįsa tai „Mūsų Senovėje“. Masko- 
liai puola jį patį, demoralizuoja kunigiją, ardo discipliną, kelia jam 
bylas, o jis išsisukioja, disciplinos iš savo rankų nepaleidžia, 
bylas laimėja, kunigus moraliai sutramdo, kai valdžią iš jo atima. 

Ir religinėje kovoje vyskupas Valančius buvo, taip sakant, 
impresionistas, greitas susiorientuoti, pasigauti nelauktos prie- 
monės ir netingėti pasiskelbti. Tai ir tos kovos publicistikoje 
netenka mums ieškoti sistemingumo, kai vienus dalykus, rodos. 
menkesnės vertybės, jis dideliu paspaudimu pakartoja; kitus, rodos. 
pagrindinius, pirmos rūšies svarbumo, bent dogmatiškai, praeina 
vos paminėjęs. Planą v. Valančius laikė sau, o fronte veikė, kaip. 
Napoleonas—keldamas entuziazmą, darydamas įspūdį efektingu 
mažmožiu, kurs pavelija spėlioti. Tai buvo tikriau. Grynais pro- 
tais Valančauskio ganomieji nebūtų susipratę, Oo širdimis visa 
pajuto ir šventu sau palaikė, ko tik Ganytojas mokė. Ir Žemaičių 
Vyskupija prieš antikatalikišką maskolių valdžią buvo taip in- 
struktuota, kaip nė viena kita vyskupija Rusijoje ir Lenkijoje. 
Vargu bau besulauksime kito tiek autoritetingo kaimui, kunigams 
ir visiems luomams ganytojo, koks buvo vyskupas Motiejus III 
Valančauskis. 

Tautos organizatorius. 


Maskoliai griebės smarkių priemonių Žemaičių vyskupo ak- 
cijai niveliuoti. Ar ta akcija pateisina tas priemones? Taip. Rusijos 
valdžia, bent ta jos dalis, kuriai buvo pavesta suvaldyti svetimų 
tautų gyvenamieji pakraščiai, pajuto pavojų iš nedidelės trijų 
milijonų lietuvių tautos. Ji buvo planingai organizuojama į nepa- 
liaujamą kovą su imperijos valdžia nenuveikiamu ginklu—religiniu 
fanatizmu. Bent taip stačiatikiai pravardžiuodavo gilų Romos 
Katalikų įsitikinimą, jog jų tikėjimas tikras, tad ir mylėtinas. Nei 
Žemaičių vyskupas nebuvo revoliucininkas, nei jo akcija revo- 
liucija; vis dėlto tai buvo bent revoliucingumo gemalas. 

Blogiausia maskoliams buvo, kad čia pakartojamieji raštai 
dėstė gryną, visų patiriamą teisybę, ne prasimanymus balamutyti 
lengvatikius, kaip tai daro tie, kurie dirbtinai revoliucina liaudį. 
V. Valančius, išviso puikus psichologas, Lietuvon gabenamų 
maskolių sielas permatė kiaurai ir sumaningai apibūdino. Kas 
maskolių turėjo dar nors truputį žmoniškumo ir sąžiniškumo, 
tas turėjo degte degti sarmata. Ne sumanytojai sumaskolinti ir 
supravoslavinti Lietuvą, bet svetimų sumanymų vykintojai už pa- 
didintą algą ir pagreitintą pensiją. Kitkart man teko iš jų išgirsti, 
dėl ko Vilniaus gubernatorija, referuodama vidaus reikalų mi- 
nisterijai bet-kurį originalų svetimos valstybei dvasios pasireiš- 
kimą, kalbamųjų politikos brošiūrų nereferavusi visu drastišku jų 
turiniu. „Pomiluitie, kuda že glaza dievat'? Sobratu stwydno bylo 
v glaza posmotriet', ne tokmo ministru“. Tai toli gražu nereiškė, 
kad būtų buvę noro nebedaryti taip, kas gėdina akis ir gildina 
širdis. Niekas nesiėmė atsakyti už valdžios centro politiką, už jos 
planus. „Načalstvo lučše znajet“, vis dėlto gėda, kai valdomasis 
svetimtautis ima ir pasako į akis: „Jūs, maskoliai, nė patys sau 
ne patriotai, tai ką jau čia bepagerbsite kitų tėvynės meilę“... Arba 
dar blogiau: „Kokia bėra Rusijos vidurio moralė būklė, net jo 
dvasiškių, jei tokių niekšų popvaikių prigamina pakraščiams“? 
Rusų visuomenė gal ir griebdavos sau už galvos, išgirsdama 
šitokias jos atestacijas „okrainose“, tik jos niekas neklausė. Ru- 
sijos valdžios politika ėjo sau, o visuomenė sau. 

Maskolių valdžia carizmo laikais mėgo operuoti paliatyvais, 
nieko nedarė radikaliai. Tai ir Žemaičių Vyskupo byloje revoliu- 

cinę Lietuvos nuotaiką manė sustabdysianti išraudama iš visuo- 
menės kelioliką atsitiktinai sugautų veikėjų. Klydo. Akcija buvo 
padaryta plačiu maštabu ir paveikė stiprai. Proklamacinių brošiūrų: 
buvo paleista, tiesa, ne daugiausia, po 3,000 egzempliorių kiek- 
vienos; bet kad tų atskirų leidinių buvo devynetas, tai viso pa- 
leista 27,000 egz. Pagauta buvo nedaug; tai dviejų dešimtų tūks- 
tančių pakako nedideliam kraštui, kur kompaktiškai gyveno lie-- 
tuviai katalikai. Kunigai ir raštingieji kaimiečiai brošiūras skaitė, 
kur stipresnes vietas kitiems pasakojo (visa to pėdsakai lengva 
buvo žmonėse aptikti dar pačiame gale XIX amžiaus), — taip ir 
susidarinėjo gyva tikėjimiškai politiška ideologija. Mintis gimdo 
norą. Lietuviai katalikai, maskolių nuolat badomi, kaip įkaitinta. 
geležimi, tikėjimo varžymais, pradėjo išeiti iš tradicinio pasyvu- 
mo aiškiai okupantų valdžios nenaudai. 

V. Valančius buvo iš esmės radikalas; viską darė griežtai, 
tvirtai nusimanydamas savo įmonių tikslumą; pusiaukelėje nestojo. 
Amžininkų pripažintas diplomatas, politiku būti nenorėjo; visu savo 
pasielgimu lyg sakyte sakės: „Nelieskite mano srities darbo, už 
kurį aš atsakau, tai nė aš nesikišiu į jūsų, politikai, sritį, kur jūs. 
vieni atsakomi“. Vargu bau pačiame „Švenčiausiame“ Sinode 
būtumei radęs labiau ištikimų caro valdžiai žmonių, kaip buvo 
Žemaičių vyskupas Motiejus. Iš to ir įtariamas net juozapinizmu. 
Bet pats radikalumas nepavelijo ir katalikiškiausiam žmogui tematyti 
vieną bažnyčią ir tas vienas kunigavimo funkcijas, 0 nematyti to, 
kas, persekiojant Katalikų Tikėjimą, esti jo nenaudai, ypačiai ža- 
lingo jaunuomenės auklėjimo ir žeminančio, užgaulingo gyvosios. 
lietuvių kalbos niekinimo. V. Valančiaus veiksmai tebuvo kontra- 
akcija maskolių valdžios provokatoriškai akcijai. 

Kovoje už grynąsias tikėjimo teises vyskupas Valančius. 
nebuvo originalus. Katalikų tikėjimą persekioti ėmė dar Mikalojus 
I. Nujautimo pėdsakų, kad antikatalikiškos jo akys atkryps ir į 
Lietuvos kraštą, mes turime religinėje savo literatūroje. V. Va- 
lančiaus Visų Šv. Kentėtojų litanijai geras gali būti prototipas: 
„Spasabas apierawojyma sawes szwentay Barboray panay yr 
muczelnikiey Krystusa yr isyraszyma ing brostwa tos szwentos. 
patronkos. Spaustas Wylniuje Drukarnieį Kunigu Bazylionu Me- 
tuose 1835“. 6 p. 

Šitai, kokio turinio malda buvo skelbiama kalbėti: 

„Nepergalėta baisiausiomis kančiomis tikroj kuklybėje Ken- 
tėtoja šventa Barbora, širdžia stipria ir pilna Dievo malonės, 
neapsakomuose kentėjimuose Kristų išpažįstanti! Aš visudidžiausis 
nusidėjėlis atsiduodu Tau šią dieną ištikimiausiu tarnu tavo bro- 
lijoje, apsirenku Tave ypatinga savo Globėja gyvenime, o labiau- 
siai valandoje mirimo mano; ir dėl to prašau Tavęs nusižemin- 
damas, išmelsk man zeatmainingos tvirtybės išpažinti tikrą ir 
šventą Katalikų tikybą, galybę ir nepriverstą norą pasigausinti 
kasdiena šventose dorybėše; išmelsk man greitą norą vykinti 
Evangelijos ir Šventos Bažnyčios įstatymus; išmelsk man dievo- 
baimingą gyvenimą, idant šiame pasaulyje vaikščiodamas Kata- 
likų tikybės būdu, galėčiau užsipelnyti palaiminimą mirdamas ir 
paskutinėje valandoje Tavo užtarimą. Prašau Tavęs, neapleisk 
mane tame paskutiniame reikale, Globėja ir Kentėtoja Šventa 
Barbora! Amen“. 

Nors čia tiesiogiai neparodoma, iš kur pavojus gali kilti 
ar jau kilo, vis dėlto jau jaučiamas nerimas, kad katalikų tikėji- 
mas gali būti patramentas ir jau metas stiprintis. 

Šioje v. Valančiaus akcijoje originalu tik žemaitiškas stačio- 
kiškumas ir aistringumas, kuriais stiprino savo katalikus. 

Visai originalus v. Valančius pasirodė lietuviams steigiamų 
maskoliškų mokyklų  dalyke. Mokykla ganytojui auklėjimo 
priemonė. Auklėjimas remtinas giliu teisinguoju tikėjimu. 
Ta mokykla gera ar bent pakenčiama, kuri auklėja tikė- 
jimiškai, katalikus katalikiškai. Tai pagrindas. Visi kiti mokslo 
ir mokymo dalykai antraeiliai. Taigi ir dėstymo kalba. „Prajau- 
time“ rašo: „Taip pat prieš 1860 metus mokė vaikus ir lenkiškai; 
šiandien moko tik maskoliškai. Lenkiškas, pagaliau, maldų kny- 
geles atėmė iš vaikų, mokyklose esančių, liepė pirktis maskoliškų 
ir neleidžia skaityti lenkiškų knygų“. Ar gali ši vieta kai kam 
dabar nepatikti? Ką ji skelbia? Valančius buvo tradicijos žmogus, 
pats išauklėtas. lenkiškose mokyklose. Savo' reikalui jis iki gyvas 
būdamas vartojo lenkų kalbą taip pat ir privatinėje korespondencijoje 
su kunigais. (Oficialiai reikėjo rašyti rusiškai arba lotiniškai), nors 
čia pakaitais su žemaičių kalba. Vis dėlto vyskupas Valančius 
toli gražu nebuvo savo ganomosios Žemaičių Vyskupijos lenkin- 
tojas, greičiau buvo atlenkintojas. Žiūr. „Mūsų Senovės“ 1 n. 
1855 m. aplinkraštį, kuriuo jis visus be jokių skirtunių klebonus, 

net tų bažnyčių, kur pamokslai yra sakomi lenkiškai, skatina 
kas šventa diena iš sakyklos skaityti „Aktai ir poteriai“, kad tuo 
būdu būtų įvykinta vienybė. Ne, šiuo atveju jis tik protestuoja 
prieš bet-kurį gvaltą iš šalies. Lenkai, šiaip ar taip, lietuviams 
artimesni, savi žmonės, tad ir jų maldaknygės ir šiaip jau knygos 
lietuvio kataliko nepagadina, bent tikėjimo iš jo neišrauna. Tai 
pakęsti galima. O pravoslaviškoji Maskolija su jos kalba jam ir 
visiems lietuviams svetima, nieko bendra su katalikiška Lietuva 
neturinti ir neturėsianti, nesimpatiška, netauri, neteisinga ir, tur 
būt, visai nedora, jei vien tik nedorėlius auklėja Lietuvai valdyti. 


Valdžios mokyklos aiškiai,  nebedviprasmiškai skiriamos 
lietuviams sumaskolinti ir supravoslavinti, tai, turi būti taip pat 
netaurios, nesimpatiškos, nedoros, kenksmingos. Nematydamas 
maskolių mokyklose nieko gera, kultūriškai naudinga, bet vieną 
tendenciją lietuvius nuo pat mažens „pripratinti prie barzdos: 
visi maskoliai barzdoti it ožiai“, v. Valančius ima kuo aistrin- 
giausiai sabotuoti ir boikotuoti tas mokyklas Lietuvoje. Aistrin- 
gumas pereina net į demagogiškumą, kai rimtai sako, „kad ka- 
talikai pamestų savo tikėjimą, maskoliai stengias pirma padaryti 
visus laidokus per girtybę, paleistuvystę ir vagystę“. Tačiau ir 
tai ne iš piršto išlaužia: visi matė, kokie čia Lietuvoje valdininkai 
ir pedagogai. 


Reikia tad gelbėti savo katalikiškas dorumas, o tai gali pa- 
daryti, tik griežtai atsiskyręs nuo svetimų okupantų, taigi ir nuo 
mokytojų bei jų vedamų mokyklų. „Visas katalikų mokyklas 
parapijose užgrėsė, o įtaisė skyzmatiškas. Atsiuntė mokytojus 
dykūnus, laidokus, girtuoklius, spiria katalikus, uždėdami struo- 
pas, leisti vaikus į anas mokyklas, idant pasileidę nebeturėtų šv. 
tikėjimo tvirtybės. Taip neįgalėdami senųjų, tikis priversią vai- 
kus į skyzmą“. Taip ' šneka „Varguose“, „Perspėjime“ ir kitur 
daugiur. Geriau mokėti struopas, o vaikų į maskoliškas mo- 
kyklas neleisti. Ypač mergaičių. Einančius į mokyklą kasdiena 
kontroliuoti ir svetimšalio įtaką paraližuoti. Ir kaip v. Valan- 
čius sudarė tokį lietuvių santykį su maskoliška mokykla, taip jis 
ir išbuvo dar per 30 metų, jau vyskupui mirus, ir pasibaigė gar- 
siuoju 1905 metų išgabenimu rusų mokytojų iš Lietuvos. 

Moderniškai susiorientavęs. 

Visa tai aš pavadinau tautos organizavimu. Ar turėjau 
teisės? Ar vyskupui Valančiui, tikram žemaičiui, rūpėjo Lietuvių 
tauta, kaipo tauta? Nebekunigas Ladislovas Dembskis, pamileto 
autorius, v. Valančių pavadino net „lietuvystės viliūgu“. 

Tautiškumo sąvoka, tokia, kaip ją dabar suprantame, atsi- 
rado, v. Motiejui jau mirus, Petrapilyje, tarpe studentijos apie 
1876 m., sustiprėjo aušrininkų laikais ir pabaigė aiškėti varpi- 
ninkų ir apžvalgininkų laikais. V. Valančiui tautos dalykai dar 
neteko teoretizuoti. Tautos dievaičio jis dar nestatė šalia Reli- 
gijos Dievo. Lietuvos valstybę sąmoningai ėmėm kurti, gan 
greit, tik nuo 1905, ar dar tikriau, nuo 1917 m. Taigi jos pa- 
siilgimą žiebti, pirmai pradžiai nusitvėrus nors gi lietuviško tau- 
tiškumo, v. Valančiui neteko. Mums ir nesvarbu vardas, ar v. 
Valančius buvo tautininkas: mums svarbu, ar jis buvo tautos 
veikėjas. Apie tai negali būti jokių abejojimų nei šalutine, nei 
tiesiogine prasme. Abejais atvejais jo reikšmė tautinėje lietuvių 
kultūroje buvo milžiniška. i 

Kalbininkų sumanytą, nors Kornilovo-Muravjovo pasiū- 
lytą, raidyną vyskupas Valančauskis priėmė, bent neprotestavo, 
kaip priėmė visai geri patriotai pedagogai Jonas Juška, Laury- 
nas Ivinskis, Tomas Ferd. Žilinskis. Neigti pačią lietuviškųjų 
raidžių modifikaciją, kalbininkų specialybę, Valančiui, Religijos 
atstovui, nebuvo pagrindo: tai ne jo sritis. Veltui kai kas jam 
tai blogu laikė. Apie tai žiūrėk XII tome mano paskai- 
tas. Visai kitaip vyskupas ėmė elgtis, kai tasai rusiškasis raidy- 
nas ėmė skverbtis jo sritin, kai už nekaltų raidžių ėmė matytis 
skyzmatinės misijos rageliai. Tada reikėjo nesvyruojant atmesti 
tą dirbtinę uždangą, kad aiškiau pasimatytų, kas už jos. Ir v. V. 
nesvyruodamas atmeta, pirma sabotuodamas valdiškuosius lietu- 
viškus rusiškomis raidėmis spaudinius, o paskui nelegaliais savo 
raštais griežtai juos smerkdamas vardan tos pat jo ginamos ka- 
talikybės. Ir mums paskui 1eko skaitytis ne su motyvais, bet su 
pasėkomis. Motyvai tiek to; O v. Valančiaus darbo pasėkos 
buvo tokios, kad jos mūsų kultūros istoriją visai nukreipė. Re- 
ligijos reikalams Žemaičių vyskupas papylė krūvą savo pinigų, 
suorganizavo Tilžėje Rusijoje draudžiamų lietuviškų knygų loti- 
niškomis raidėmis spausdinimą ir jų gabenimą per sieną. Davė, 

vadinas, impulsą tai akcijai, kurią mes vadiname apsirūpinimu 
lietuviškais spaudiniais visokių rūšių, pradedant nuo maldų ir 
iki socialistinių revoliucinių proklamacijų.  Kontrafakcija, arba 
„šmekerių“ (senų, netikusių knygų) fabrikacija, knygų kontraban- 
da buvo tie veiksniai, kurie sutelkė į krūvelės tautos šviesuome- 
nę, privertė ją apsispręsti ir pasisakyti prieš okupantų valdžią. 
Visa to viršūnėje stovi Žemaičių vyskupas. Ar to maža? 

O ir pats vyskupas Motiejus, tą darbą dirbdamas, gal pats 
nesijausdamas, modernėja ir lietuviškėja įau visiškai sąmoningai. 

Ir pirmiau kai rašė mums Žemaičių Vyskupystės istorijos 
veikalą ir lobino religinę lietuvių literatūrą, ar jis nebuvo lietuvis, 
nors tuo neatišavosi? Nebuvo tikro reikalo, tai nesisakė; O atsi- 
rado reikalas, pasisakė. Jei kitas kas tiek ir taip būtų pakalbėjęs 
apie lietuvišką kalbą, kaip v. Valančius savo brošiūrose, jis būtų 
buvęs apšauktas tautininku-šovinistu. Prašom pavyzdžių. 

1. Mokytojais padarė popų vaikus, nė žodžio lietuviškai 
nemokančius; jie šneka su vaikais, lygia dalimi nė žodžio mas- 
koliškai nemokančiais, it žąsys su kiaulėmis. Moko vaikus mas- 
koliškai ir lietuviškai maskoliškomis raidėmis; bet kaip gali mo- 
kyti, patys lietuviškai nemokėdami. Ta pati vyresnybė, aukštes- 
niosiose mokyklose norėdama pramokyti vaikus vokiškai ir pran- 
cūziškai, ieško vyrų vokiečių ir prancūzų kilties; o Lietuvos vai- 
kams mažesniose mokyklose duoda mokytojus nemokančius lie- 
tuviškai! Argi tai ne juokai? Nuo bado, maro, karo ir tokio vaikų 
mokymo išgelbėk Lietuvą su Žemaičiais, Viešpatie! Dėl to tai ir 
pasakiau, jog maskoliai atsiųsti yra, kad Lietuvos vaikus gadintų. 

2. (Pirmiau) visos tos (bažnytinės) mokyklos buvo Žemaičių 
vyskupo valdžioje; jis ne vien priveizdėjo, bet dar įvairias rašy- 
davo knygeles ir leisdavo žmonėms. Taip apšvietimas, it tekanti 
saulė, kas kartas didžiau plėtės. 

3. Nors slaptu mokykitė savo vaikus lietuviško rašto iš senų 
jūsų knygų. Tegul kiekvienas vaikas turi knygas lotiniškomis rai- 
dėmis spausdintas. 

4. Liepė maskoliškomis raidėmis lietuviškas knygas spaus- 
dinti, kad žmonės nuo rašto nugrisę tamsesni būtų. „Sielavar“. 

5. Lietuvos ir Žemaičių žmonės Lenkų valdžioje parbuvo į 
tris šimtus metų, tačiau lenkiškai neišmoko, nes mylėjo savo 
kalbą, kuri yra graži... Nesiskubinkite išmokti ir maskoliškai; 

klausantiems ko maskoliškai atsakykite: nesuprantu. Juk jei kurs. 
iš jūsų nuvažiuotų į Maskoliją, negalėtų reikalauti, idant masko- 
liai ten lietuviškai atsakytų, bet reiktų ten maskoliškai šnekėti. 
Dabar maskoliai, atėję į Lietuvos žemę, į svetimą kraštą, kaip 
gali reikalauti, kad dėl jų tos šalies žmonės mokytųsi maskoliš-- 
kai? Tegul patys išsimoko lietuviškai, tuokart galės ūturuoti su. 
lietuviais. 

Žiūrėkite į Kuršininkus; tie taip myli savo kalbą, jogiai ati- 
duoti į kariuomenę, dvidešimt penkerius metus būdami maskolių. 
kareiviais, neišmoksta maskoliškai. O Kuršo gyventojų ir per 
tūkstantį metų maskoliai savo kalbos neišmokins; būkite tokie 
ir Lietuviai su Žemaičiais, nes esate vienos padermės, vienos. 
veislės su Kuršininkais“. 

6. Jeigu Vilelmas užimtų mūsų kraštą, būtų leista knygas. 
lotiniškomis raidėmis spausdinti. Nusikratytumėte sprauninkais, 
asesoriais, žandarais, karo viršininkais ir visais lupikais, kurie yra 
šiandien jums tikra V. Dievo rykštė. Juk ir šiandien Prūsuose. 
daug yra žemaičių katalikų, kurie tačiau gyvena dailiai, šneka 
žemaitiškai, turi knygų, mokos rašto žemaitiško, turi dabar Ka-- 
raliaučiuje aukštą mukyklą, kurioje lietuvišką kalbą mokytojai 
dėsto ir knygas rašo. Bet ta atamaina negali spėriai atsitikti,. 
reikia pirma išginti iš jūsų krašto maskolius; jiems išginti reikia karo. 

7. Dar Lietuviai su Žemaičiais žinokite, jogiai kol bus mas- 
koliai jūsų krašte, tol neliausis katalikų persekioti. (,„Vargai“). 

Ir tai tiesa, jog katalikai, būdami maskolių valdžioje, neturės. 
niekūmet tikros ramybės. (Perspėjimas). 

8. Kunigai lietuviškai ar žemaitiškai tvirtinkite žmones šven-- 
tame tikėjime. 

0. Maskoliai neleidžia vaikams skaityti lietuviškų knygų I10-- 
tiniškomis raidėmis spausdintų... Vilniaus knygininkai negali jų: 
pardavinėti. Tokie tai prispaudimai atėjo ant Lietuvos krašto! 
Viešpatie, atitolink įuos! 

10. Turi visus savo valdonus perversti į maskolius, kad ne-- 
bekeltų maištų nei Lietuva, nei Lenkija; tai reiškia, prispirti visus: 
katalikus lenkus, lietuvius ir žemaičius, kad priimtų maskolišką. 
kalbą, tikėjimą ir pasielgimą... Jei nori, kad lenkai ir lietuviai. 
nekeltų maišto, tegul Bažnyčios ir šv. tikėjimo nepersekioja, bet: 
tokioje laisvėje laiko, kokioje buvo per amžius; tegul žmonių ne- 


124 


"reikalingai nespaudžia, o teisybę lygiai daro; tegul teisingus įsta- 
“tymus ir papratimus bet-kurios šalies neniekina, nepersekioja; 
"tegul nekalto žmogaus nežudo, — tai ir nebus priežasties maištą 
kelti. Tada lenkai ir lietuviai, būdami katalikai ir savo kalba kal- 
bėdami ir savo šalies būdą laikydami, klausys maskolių ciesoriaus, 
mylės jį, melsis už jį. — 

Kai kam pareiškiant, ar Žemaičių vyskupas Motiejus buvo 
žemaitiškos (lietuviškos) orientacijos, begu tik jis nebuvo, kaip 
ir kuo ne visi kiti jo amžininkai, lenkiškai valstybinės orientaci- 
jos, aš tyčia daviau gausių išrašų iš viršiau padėtų v. Valančiaus 
raštų. Jau prof. A. Alekna viešoje paskaitoje universitete įrodė 
„priešinga. Čia man belieka dar sykį pažymėti: 1, kad v. Valan- 
čius Lietuvą ir lietuvius visur skyrė nuo Lenkų, kaip skyrė že- 
maičius nuo lietuvių. Toms trims grupėms, be bendro katalikų 
tikėjimo, pripažino savotišką būdą, kalbą ir teises. 2, kalbą, čia 
“tuo žodžiu reikia suprasti tautiškumą, v. Valančius visur skiria 
nuo tikėjimo dalykų, nors dažnai griežtai padaryti tai negali ir 
"tuo duoda kai kam progos, kad kalba jam tebuvo pagelbinis 
tikėjimui dalykas. Taip yr, taip turi būti; bet tai kalbos ir tautiš- 
'kumo visai nepaniekina ir nenusmelkia. 3, Lietuvių kalbai v. V. ' 
pareikalavo visiškai pakankamų teisių, kad galėtų mokyklose ir 
raštijoje originalią kultūrą plėtoti. 4. Pačius lietuvius pakanka- 
mai paragina savo kalbą mylėti. 5. Savo norą nusikratyti oku- 
pantų viršininkais ir visa jų valdžia v. V. pareiškė kiekvieną sykį. 
“6. Lietuviškoms knygoms maskoliškomis raidėmis priešingumą 
taip pat pareiškė. 

Visais galais v. V. buvo opozicininkas neteisingai valdžiai 
ir išmintingas gynėjas tikrų savo krašto reikalų. Tuos reikalus 
„jis taip gerai žinojo, taip aiškiai suformulavo, jog to užteko gan 
greit visai mūsų publicistikai. Vyskupas Valančauskis buvo ne- 
beregimas, vis dėlto nuolat jaučiamas vadas visoje mūsų akci- 
“joje dėl lietuviškųjų rašmenų rehabilitacijos ir iš viso dėl tau- 
-1iško apsisprendimo. 

Tik tas, kurs kiaurai paskaitys čia paduodamus karinguo- 
"sius raštus, išvys, kokio jo būta dvasios milžino, kokio jo būta 
„principo tvirtumo. Tokie vadai savo pavyzdžiu auklėja bent ke- 
letą sekančių kartų. 


1929. Šventam Juozape. 

„Žinijos“ Bendrovės nariais gali būti atskiri asmens ir draugijos, 
suprantantieji, kad mokslas ir tikyba, tai brolis ir sesuo, tos pačios Die- 
vybės du spinduliu, atvaizduojančiu Dievo gerumą ir išmintį, ir nušviečiančiu 
žmogui gyvenimo kelią. 


Pareikalavusiems siunčiame bendrovės įstatus. Įstojantieji moka po 
10 litų įstojamojo mokesčio ir 100 litų pajų.  Dividendų vietoje nariai 
gauna kasmet knygų maždaug 12 litų vertės. Pajų galima įnešti ir dalimis 
vienų metų bėgyje. Reikalaujantiems pajai grąžinami atgal. Visi lietuviai 
kat. inteligentai ir profesijonalai ir visos lietuviškos bei katalikiškos 
organizacijos, jų skyriai ir kuopos yra kviečiami stoti „Žinijon“ nariais. 


Visais reikalais prašome kreiptis šiuo adresu: 


„Žinijos“ B-vės Valdyba, 
DOTNUVA. 


